
IN  MEMORIAM 

kan  iets  smartliker  wees  as  ’n  dolk  in  die  hart  van  'n  volk 
gedruk 

tot  sewe  maal  en  dan  wil  hul  nog  dat  sewe  so  gelukkig  is 
waarom  moet  ons  afskeid  neem  voor  die  uur  daar  is? 
waarom  loer  die  dik  stilte  uit  elke  kamerhoek? 
waarom  flikker  die  son  vanmiddag  so  triestig  in  die  vroeg- 
lente? 

waarom  sluip  almal  huis  toe  so  stil  so  nadenkend? 

'n  leier  is  dood  dood  vir  altyd  dood  soos  die  mes  in  sy  hart 
dood  vir  altyd  maar  luister  hoe  roep  die  seevoëls  die 
strande 

hy  is  dood  vir  altyd  dood  in  ons  hoogste  vergadersale 
hy  is  dood  vir  altyd  soos  die  grys  dag  en  die  rooi  son 

oor  die  ganse  aarde  flits  telekse  kabelgramme 

die  radio  swyg  nie  gee  ons  iedere  uur  die  rou  verhaal 

van  ’n  dolk  in  die  hart  van  'n  volk  wat  stry 

die  koerante  maak  sensasie  van  sy  dood 

ons  hoor  dit  lees  dit  en  ons  walg 

vir  die  dood  op  die  groen  tapyte. 

’n  leier  is  dood  vir  altyd  dood 

die  begrafnis  van  die  dooie  die  herrysenis  van  die  dooie 
kyk  die  daeraad  ruk  aan  sy  bande 
skud  die  parasiet  uit  sy  keel 


die  lug  ys 
'n  kind  huil 


D.  P.  M.  BOTES 
6 September  1966 

DIE  TRAP  KREUN 

Onder  die  Suiderknús  sal  ons  hom  nie  meer  sien, 
in  die  strate 

cn  tussen  sy  mense  sal  hy  nie  meer  kom  nie: 
hy  het  vertrek 

sonder  om  te  groet,  sonder  tot  siens  te  wuif. 

Hy  is  niks  langer  gegun  nie, 

nie  die  son  op  die  kranse,  die  voëls  oor  die  hawe 

o/  die  wit  wolk  oor  die  berg  nie. 

Het  julle  die  trap  gesien  en  die  draers 

met  hulle  droewe  vrag  self  by  droefheid  verby? 

Die  berg  slaap,  die  son  sluimer, 

die  duiwe  daal  uit  die  ou-ou  bome 

agteloos  om  kos  te  soek  op  die  plaveisel, 

en  niemand,  niemand,  niemand  het  gesien: 

die  boos  hand  en  die  dolk. 

Die  trap  kretin  onder  die  voete, 
onder  die  swaar  vrag: 
die  litteken  onvergeetlik, 
die  gewonde  volk. 

Toe  julle  die  nuus  gehoor  het,  het  julle  gehoor 
hoe  diep  die  afgrond  skeur? 

Die  hart  verloor  sy  vaste  rots, 

die  berg  stort  sy  kranse, 

die  baai  sink  sy  skepe, 

die  wolk  vloei  swart  oor  ons  hoofde, 

doof  die  son. 

Hierdie  vlae  wat  so  treur  in  die  wind, 
hierdie  bome  sonder  voëls  in  die  móre, 
en  die  strate  sonder  spelende  kinders, 
en  die  bioskoopsale  toe  en  donker 
vertel  van  die  groot  afwesigheid: 
die  aarde  was  dorstig,  die  kreunende  trap 
mond  uit  in  die  ruimte  sónder: 
sonder  drome  en  verwagtinge, 
sonder  vervullinge  en  voltooide  tuistes. 

Die  afwesige  voëls  en  wind  en  kinders  — 

moenie  húlle  troos  nie: 

laat  sotit  ons  oë  helder  was: 

om  korrel  en  visier  te  sien 

of  koepels  olie  waar  die  droogte  skroei, 

en  met  die  wolk  en  krans 

sal  ons  die  berg  gestort  weer  bou 

die  baai  sy  skip  weer  gee, 

en  met  sy  voëls  die  ruimtes  kloof. 


C.  F.  RUDOLPH 


KOEËL  VAN  DIE  DOOD  DOLK  VAN  DIE  DOOD 


22  November  1963,  6 September  1966 

Vlammende 
dolk  van  die  dood 
koeël  van  die  dood 
weerloos 

die  hande  weerloos 
teen  die  koeël  van  die  dood 
lig  in  desperate  gebaar 
maar 

bloed  is  op  die  blomme 
die  son  is  bloed 

verstommende  dolk  van  die  dood 

koeël  van  die  dood 

skokkend  gerig  op  die  dun  membraan 

tref  sekuur  die  Achilles-hiel 

gryp  met  diaboliese  hand 

en  wond  die  geskiedenis 


MARIÉ  BLOMERUS 

„ZAECKEN  VAN  QUADE  CONSEQUENTIE” 


Op  26  Desember  1595  het  ’n  Nederlandse  hof  ’n  vroutjie  ver- 
oordeel  tot  die  skavot  omdat  sy  haar  deur  Beélsebul  laat  mis- 
bruik  het  vir  „alle  ongoddelycke  execrable  ende  detestable 
zaecken  van  quade  consequentie”.  Die  broni  meld  ongelukkig 
nie  hoe  die  teregstelling  afgeloop  het  nie,  ook  nie  of  die  bedreig- 
de  gemeenskap  voortaan  gevrywaar  was  van  die  „misbruycken” 
waartoe  die  „boosen  vyandt”  hulle  verlei  het  nie.  Dit  is  net 
moontlik  dat  die  gemeenskap  die  skavot  naderhand  as  ’n  groter 
bedreiging  gaan  beskou  het  as  Beëlsebul.  Die  geskiedenis  lewer 
oorgenoeg  bewyse  van  sulke  vrese.  Die  inkwisiteur  se  na- 
volgenswaardige  ywer  vrywaar  nie  die  onskuldige  nie. 

Dit  is  die  goeie  reg  van  elke  volk  en  elke  gemeenskap  om 
hom  te  verdedig  teen  bedreigings  van  binne.  Die  prediker  móét 
daar  wees;  die  hervormer  ook;  die  bewaker  van  die  sedes  en 
etiese  norme  moet  sy  stem  laat  hoor;  die  behoudende  hand- 
hawer  moet  die  nuwe  seker  maar  met  agterdog  bejeën  en  sy 
mense  waarsku  teen  afwyking  van  die  tradisie,  teen  die  gevaar 
van  nie  op  die  gebaande  weë  te  bly  nie.  Sonder  hierdie  soort 
mens  kan  ’n  volk  nie  klaarkom  nie. 

Die  behoudende  Koki’s  moet  gedurig  (en  miskien  altyd  on- 
versoenlik  en  onversoenbaar?)  die  Raka’s  in  die  gemeenskap 
teenstaan.  Want  elke  gemeenskap,  elke  mens  ken  die  desinte- 
grerende  magte  in  homself,  die  natuurlike  neiging  tot  losmaking, 
tot  laat  maar  loop.  En  al  verloor  die  Koki’s  dikwels  die  stryd 
onthef  dit  hulle  nie  van  die  taak  om  onvermoeid  te  arbei  nie. 

Verloor  was  hier  eintlik  die  verkeerde  woord.  Koki  verloor 
nie  teen  Raka  nie.  Hy  laat  net  ’n  ruimte  waarbinne  Raka  self 
kan  (en  moet)  groei  en  ontwikkel  tot  ’n  nuwe  Koki.  En  aan 
dié  dilemma  van  die  lewende  kultuur  ontsnap  niemand  nie.  Die 
enkeling  moet  sy  voortreflike  tienderjarige  gedrag  wysig,  her- 
vorm,  laat  groei  tot  nuwe  gedragsvorm,  en  nommer  2 rustig 
weer  nommer  3 laat  word.  Wie  ophou  groei,  staan  nie  stil  nie 
maar  raak  agter.  Die  bewaker,  die  handhawer,  die  konserwa- 
tiewe  vasbyter,  die  prediker  en  onderwyser  sal  wys  wees  as 
hulle  onthou:  dis  nie  ’n  stryd  nie,  dis  ’n  poging  tot  gedurige 
en  wedersydse  aanpassing,  dis  ’n  proses  waar  die  verstarrende 
waardes  tot  nuwer  en  meer  dinamiese  vorms  van  dieselfde  be- 
ginsels  herskep  word.  Sonder  die  wil  na  die  wildernis  sou  die 
Voortrekkers  mos  nog  almal  in  die  Kaap  gesit  het!  En  sou  ons 
hulle  vandag  moes  restoureer! 

Oor  die  afgelope  tien  jaar  het  daar  ’n  ongelukkige  misver- 
stand  ontstaan  tussen  bewakers  en  letterkundiges.  Die  gesonde 
proses  van  mekaar  soek  en  vind,  het  ’n  nare  stryd  geword.  Die 
onskuldigste  mens  het  al  ’n  slagoffer  van  ander  mense  se  moeds- 
willigheid  geword.  En  die  moedswilliges  sit  nie  net  in  een  kamp 


1.  Yang  (werkschrift  voor  literatuur)  no.  16,  Nov.  1965. 

nie.  Die  dagblaaie,  met  onversadigbare  lus  na  sensasie,  het 
dikwels  die  publiek  oploop  geja  met  allerlei  onbenullighede  of 
leuens.  En  nou  heers  daar  wantroue. 

Om  samesprekings  te  voer,  is  nie  so  ’n  sekere  oplossing  nie. 
Dit  sal  moontlik  net  weer  tot  die  verdediging  van  eie  standpunte 
voer.  Wat  wel  nodig  is,  is  dat  mense  aan  albei  kante  van  die 
draad  weer  hulle  gesonde  verstand  en  oordeel  gebruik.  As  die 
Afrikaanse  skrywer  nie  meer  self  mag  herskep  en  hervorm  nie 
het  hy  geen  taak  nie.  As  die  Afrikaanse  predikant  nie  meer 
mag  preek  en  waarsku  nie  is  daar  ’n  groot  skroef  los.  Maar: 
as  die  Afrikaanse  volk  ’n  letterkunde  moet  hê  wat  bestaan  uit 
replikas  van  Ampie  en  Hans  die  Skipper  en  Toiings  en  Met 
die  Boere  in  die  Veld,  sal  ons  geestelik  in  die  veld  bly,  self 
Ampies  word.  En  as  die  skrywer  net  wil  vernuwe  en  eksperi- 
menteer,  sal  hy  ondergaan  as  ’n  eksperiment.  Daar  is  maar  wei- 
nig  (indien  enige)  vernuwings  wat  ’n  tradisie  heeltemal  oor- 
boord  kon  gooi.  Vernuwing  is  eerder  entwerk  op  ou  stokke. 
Bewakers  en  skrywers  kan  dus  met  ewe  veel  voordeel  opnuut 
mekaar  se  standpunte  leer  respekteer  en  begryp.  Dis  vir  nie- 
mand  van  ons  goed  om  mekaar  gedurig  met  agterdog  te  bejeën 
nie.  Die  negatiewe  invloed  van  ’n  gedurige  verdagmakery  is  een 
van  die  nuwe  probleme  waarmee  ’n  redakteur  in  1966  moet 
worstel.  Fyngevoeligheid  het  nou  al  kleinserigheid  geword  — 
by  skrywers  én  by  bewakers. 

As  ons  skrywers  nie  meer,  binne  die  perke  en  wette  wat  hulle 
skryfwerk  hulle  oplê,  vry  kan  voel  om  te  skryf  soos  húlle  die 
lewe  in  hierdie  land  ervaar  nie,  het  ons  hulle  en  ons  volk  ’n 
onreg  gedoen.  En  met  vryheid  word  nie  bandeloosheid  bedoel 
nie. 

Laat  daar  weer  wedersydse  begrip  en,  waar  dit  ontbreek, 
minstens  wedersydse  vertroue  wees.  Daar  is  bewakers  wat  ’n 
stokperdjie  daarvan  gemaak  het  om  die  Afrikaanse  skrywer 
en  elke  nuwe  geluidjie  aan  te  val  en  voor  te  stel  as  dekadent. 
Daar  is  skrywers  wat  soos  ’n  stout  seuntjie  teen  wil  en  dank 
wil  lelik  praat.  Hulle  besef  miskien  nog  nie  hoe  hulle  onherroep- 
lik  verbonde  is  aan  hulle  volk  en  sy  waardesisteme  nie.  Die 
taal  is  nie  ’n  lakleer-bandjie  om  ’n  poedel  aan  rond  te  lei  nie 
— dis  ’n  ketting,  en  hals-  en  voetboeie,  en  wie  dit  verontagsaam, 
skaaf  hom  nutteloos  stukkend. 

As  die  mense  van  die  jaar  3966  die  reste  van  Beskawing 
1966  opgrawe,  die  bietjie  wat  oorgebly  het  van  hierdie  papier- 
eeu,  hoop  ons  dat  daar  ’n  paar  boeke  oorgebly  het.  Ons  skryf 
egter  nie  meer  op  kleitablette  nie.  Ons  ,,tablette”  is  kos  vir 
rysmiere  en  vismotte.  Maar  miskien  bly  ’n  paar  behoue.  Hier  en 
daar  het  Afrikaanse  skrywers,  op  hulle  manier,  stukke  waarheid 
geskep  wat  teen  mot  en  roes  bestand  is. 

Daar  is  Afrikaners  met  die  onwrikbare  geloof  dat  wat  ons 
skrywers  oor  ons  eie  tyd  te  sê  het,  op  daardie  dag  belangriker 
sal  wees  as  die  stootskrapers  waarmee  ons  stukke  beskawing 
vernietig.  Maar  ons  wil  graag  hê  dat  die  werke  van  1966  ook 

vir  die  mens  van  1966  waarde  het.  En  dit  kan  slegs  gebeur 
as  ons  oor  ons  eie  tyd,  oor  die  staal  en  die  stadsmens,  oor  die 
atoompie  en  die  V.V.O.,  oor  die  ruimtereis  en  die  binnekamer 
kan  skryf.  En  V.V.O.  en  binnekamer  is  dikwels  ewe  onheilig, 
ruimtetuig  en  binnekamer  dikwels  ewe  opgelig  en  ver  buite 
hierdie  smet  wat  om  ons  aarde  hang. 

Laat  ons  mekaar  vertrou.  Laat  ons  ons  onderskeie  waarhede 
dien  met  die  beste  insig  en  krag  waaroor  ons  elkeen  beskik. 
As  ons  wedersydse  vertroue  het  in  mekaar  se  integriteit  sal  die 
mense  van  3966  nie  spyt  wees  om  met  ons  kennis  te  maak  nie. 

4.  4-  * 

JOERNAAL 


Gedurende  die  naweek  van  20  Augustus  het  Pretoriase  teaterliefhebbers  ’n 
unieke  geleentheid  gehad  om  so  ’n  bietjie  aweregse  teater  te  belewe  toe  die 
Hakahana  Players  in  samewerking  met  die  Departement  Onderwys,  Kuns  en 
Wetenskap  Jean  Genet  se  The  Ma/ds  opgevoer  het.  Die  moedige  regisseur  was 
natuurlik  weer  daardie  pleitbesorger  van  verlore  toneelsake,  Mario  Schiess. 

Vooraf  het  die  regisseur  eers  ’n  toeligtende  lesing  oor  Genet  en  die  stuk  self 
gegee.  Nou  kan  'n  mens  van  Schiess  verskil  oor  sekere  literêr  teoretiese  sake, 
oor  literêre  vergrype  soos  wanneer  hy  die  skrywer  se  misdadige  loopbaan  gedurig 
uit  die  stuk  self  wil  aflees  in  plaas  daarvan  om  die  stuk  as  ’n  outonome  struk- 
tuur  te  interpreteer.  Maar:  die  waarde  van  so  ’n  lesing  blyk  eers  as  die  vreemde 
stuk  lewe  begin  ontvou;  die  aweregse  val  dan  in  ’n  redelik  sinvolle  patroon 
en  die  toeskouer  kan  dadelik  interpreterend  waarneem  en  waardeer. 

Oor  die  verdienstes  van  die  opvoering  kan  ons  weens  plaasruimte  nie  uit- 
wei  nie.  Priscilla  Marks  het  miskien  te  vinnig  gepraat  — maar  is  woorde  belang- 
rik  as  die  naakte  emosie  deur  gebaar  en  uiterlike  handeling  duidelik  ,,spreek”? 
June  Neethling,  as  Madame,  was  miskien  te  vaag  omlyn  — of  is  dit  ’n  gebrek 
in  die  karakter  self?  Margaret  Schiess  as  Solange  het  werklik  skitterende 
momente  gelewer.  Die  regisseur  kan  tevrede  voel  met  die  resultaat  van  sy 
vertolking.  Hy  het  die  skokkende  verval  van  die  uitsiglose  mens  voorgestel 
sonder  om  mense  te  skok.  Daarvoor  verdien  hy  en  die  spelers  lof. 

Die  verdienste  van  die  opvoering  lê  egter  veel  eerder  ;«  d/e  blote  feit  dat  dit 
plaasgevind  het.  Vir  die  ernstige  toneelganger  wat  nie  net  wil  kyk  en  kyk  nie 
skep  so  ’n  aanbieding  die  geleentheid  om  ook  homself  te  meet:  sy  reaksies  as 
toneelkyker,  sy  vermoë  om  die  lewe  van  mense  wat  heel  anders  as  hyself  is 
te  ervaar  en  tog  kritiese  toeskouer  te  bly. 

Sulke  opvoerings  is  lewensnoodsaaklik  — nie  vir  die  breë  publiek  wat  vermaak 
wil  word  nie,  maar  vir  die  ernstige  toneelganger  wat  die  konflik  voor  hom 
wil  sien  afspeel,  wat  dit  aanvoelend  wil  ervaar  en  beleef  en  wat  die  skoonheid 
van  Gods  skepping  ook  in  die  menslike  grammadoelas  kan  waarneem.  Dis 
opvoerings  vir  die  estetiese  mens,  vir  die  mens  wat  nog  kan  dink.  Ons  het 
meer  sulkes  nodig  — ook  van  ons  eie  Afrikaanse  stukke  wat  wag  op  iemand 
wat  die  moed  het  om  dit  op  te  voer  vir  ’n  klein,  selektiewe  gehoor  — Red. 


TOEKENNING:  AUGUSTUS-AFLEWERING 

Die  toekenning  van  R15  vir  ’n  verdienstelike  bydrae  in  die 
AugustuS'aflewering  van  Tydskrif  is  verower  deur  UYS 
KRIGE  met  sy  bydrae: 

VIER  OORLOGSGEDIGTE  VAN  QUASIMODO. 

Die  Redakteur  en  Adviseurs  wens  hom  van  harte  geluk. 

CHRIS  BARNARD 


DIE  GOG 

Ons  het  in  die  veld  gaan  stap  ná  die  reën.  Die  spruit  het 
geraas  en  die  lug  was  klaar  en  helder.  Ons  moes  in  ’n  goeie 
luim  gewees  het.  want  ek  herinner  my  ons  het  gelag  terwyl 
ons  oor  die  mos  en  nat  spriete  gras  aanstap  na  die  oewer  en  die 
bome. 

By  die  enigste  dooie  boom  het  ons  gerus.  Die  boom  het  om- 
gekantel  gelê  en  ons  het  op  ’n  dik,  vermolmde  tak  gesit.  Ek  of 
sy,  ek  kan  nie  meer  onthou  nie,  het  later  opgestaan  en  teen  ’n 
tweede.  nabygeleë  tak  gaan  leun.  Die  tak  het  half  geknak,  toe 
ineens  heeltemal  gekraak  en  geval. 

Dit  was  ek  wat  die  holte  in  die  stam  ontdek  het  op  die  plek 
waar  die  hout  gebreek  is.  Die  diertjie  het  uit  die  holte  geval 
en  roerloos  tussen  die  klam  gras  bly  lê. 

Sy  het  gebuk  en  met  ’n  stokkie  daaraan  geraak  en  my  gevra 
wat  dit  is.  Dit  was  ’n  rare  verskynsel  en  ons  het  dit  van  alle 
kante  bekyk  en  oor  en  weer  gewonder  hoe  dit  in  die  stam  gekom 
het.  Is  daar  dan  lewe  in  die  toe  stamme  van  bome?  Soos  die 
wit  paddatjies  in  klippe,  miskien,  het  ons  mekaar  se  vae  on- 
sekerheid  probeer  gerusstel.  Dit  was  ’n  ronde  diertjie,  klein 
genoeg  om  in  ’n  groot  hand  soos  myne  toegevou  te  word.  So 
het  ek  geskat,  want  met  my  kaal  hand  sou  ek  nie  daaraan  raak 
nie.  Die  diertjie  was  vol  skerp,  swart  pennetjies  wat  kordaat 
orent  gestaan  en  in  die  laat  sonlig  beurtelings  pers  en  blou  en 
dan  weer  groen  geskyn  het.  Daar  was  niks  wat  soos  oë  of  ’n 
bek  of  neus  gelyk  het  nie,  maar  ónder  die  ballonlyfie,  tussen 
die  fyn  sprietjies  gras,  het  ek  pootjies  gewaar.  Ek  het  die  dier- 
tjie  omgerol  en  gesien  die  pensie  is  sag  en  sonder  penne,  en 
daar  was  vier  hulpelose  akkedispootjies  wat  bang  teen  die 
kloppende  maagvel  ineengekrimp  gesit  het. 

Die  tyd  moes  gevlieg  het,  want  toe  ons  weer  sien.  was  die 
son  reeds  weg  en  die  groen  bulte  blou  en  mistig. 

Kom  ons  neem  hom  saam  huis  toe,  het  een  van  ons  voorgestel; 
hy  sal  doodgaan  van  die  koue,  hy’s  so  klein  en  mooi.  Ek  dink 
dit  was  sý  wat  dit  voorgestel  het,  want  ek  onthou  nog:  die 
gedagte  het  my  gehinder  dat  ons  dié  vreemde  ding  die  huis 
kon  inneem. 

Maar  ek  het  daaraan  gedink:  hy  is  gewoond  aan  die  warmte 
van  die  holte  in  die  stam,  ons  kan  hom  nie  so  laat  lê  nie,  dalk 
reën  dit  weer  vannag. 

Ek  het  my  sakdoek  uitgehaal  en  dit  langs  die  dingetjie  op 
die  gras  oopgesprei  en  twee  stokkies  geneem  en  hom  daarmee 
opgetel,  versigtig,  en  op  die  sakdoek  neergesit.  Toe  knoop  ek 
die  sakdoek  se  vier  hoeke  aanmekaar  en  tel  dit  aan  die  knoop 
op. 

Op  pad  terug  oor  die  skemerende  veld  het  ek  my  kort-kort 
betrap  dat  ek  my  arm  verder  van  my  lyf  af  hou  as  wat  nodig  is, 
kompleet  asof  ek  bang  is  my  been  stamp  teen  die  sakdoek. 

Ons  het  dit  toé  nie  agtergekom  nie,  maar  later  het  dit  my 
opgeval  dat  ons  stiller  was  op  pad  terug.  Ek  dink  ons  albei  se 
gedagtes  was  voortdurend  by  die  ding  in  die  sakdoek. 

Tuis  het  sy  my  die  sakdoek  laat  oopknoop:  hy  het  nog  steeds 
roerloos  gelê  en  vir  ’n  oomblik  het  ek  gedink  hy  is  dood  — 
miskien  van  die  vars  lug,  of  die  val,  of  die  feit  dat  hy  gehan- 
teer  is.  Maar  toe  ek  hom  met  ’n  potlood  omrol,  het  die  maag- 
velletjie  nog  steeds  onafgebroke  geklop. 

Ons  het  ’n  skoendoos  gesoek  en  dit  met  watte  uitgevoer  en 
hom  met  behulp  van  die  potlood  en  die  agterkant  van  ’n  skêr 
daarop  neergesit  — en  nog  lank  na  die  vreemde  bondeltjie  ge- 
staan  en  kyk  voordat  sy  die  skoendoos  se  deksel  opgesit  het. 

Eers  toe  het  ons  weer  na  mekaar  gekyk  en  die  vraag  was  in 
haar  oë  en  seker  in  myne  ook,  want  sy  het  gesê:  miskien  eet 
hy  miere. 

Of  houtkewers. 

Miskien  kan  ons  móre  gaan  soek  na  goggatjies. 

Ons  het  besluit  om  die  skoendoos  in  die  kombuis  langs  die 
stoof  te  sit,  want  buite  het  dit  weer  begin  reën  en  dit  was  koud. 

Die  hele  aand,  en  selfs  later  in  die  bed  met  die  reën  gietend 
op  die  sinkdak,  het  die  diertjie  in  die  skoendoos  ons  gedagtes 
besig  gehou.  Ons  het  min  gepraat,  maar  as  ons  gepraat  het, 
was  dit  oor  die  ding. 

Hoe  het  hy  in  die  boom  se  stam  gekom?  Daar  was  tog  nêrens 
’n  gaatjie  nie. 

Wat  gaan  ons  maak  as  hy  nie  miere  of  kewers  eet  nie? 

Eet  hy  ooit?  Hoe  sou  die  miere  in  die  holte  kom? 

Kry  hy  dalk  koud? 

Toe  ek  net  voor  slapenstyd  stilletjies  en  ongemerk  die  skoen- 
doos  gaan  oopmaak  en  inloer,  het  hy  nog  presies  so  gelê  soos 
ons  hom  neergesit  het.  Ek  wou  die  deksel  weer  versigtig  terug- 
sit  en  teruggaan  badkamer  toe,  maar  toe  ek  orent  kom,  het  ek 
haar  gewaar  waar  sy  oor  my  skouer  in  die  skoendoos  afkyk. 

Die  volgende  oggend  het  ek  eers  toe  ek  in  die  kombuis  kom 
weer  van  die  diertjie  onthou.  Alles  was  dieselfde:  hy  het  nog 
op  dieselfde  plek  gelê  en  al  verskil  wat  ek  kon  bemerk,  was 
dat  die  pennetjies  vir  my  dowwer  gelyk  het  as  die  vorige  dag 
— maar  dit  kon  verbeelding  gewees  het. 

Later  die  oggend  het  ek  op  die  werf  gaan  rondsoek  na  miere: 
ek  het  ’n  klompie  gekry,  hulle  een  vir  een  doodgedruk  en  toe 
almal  in  die  skoendoos  gaan  neersit,  naby  die  diertjie. 

AI  die  miere  was  teen  die  aand  nog  op  die  watte.  En  nog 
steeds  was  die  dier  op  dieselfde  plek,  net  so  roerloos.  Ek  het 
hom  met  die  stoofyster  omgekeer  en  die  maagvel  sien  klop  en 
hom  regop  gehelp. 

Hy  sal  wel  later  eet,  het  ons  besluit. 


Miskien  is  hy  bang. 

Miskien  eet  hy  maar  selde. 

’n  Week  het  verby  gegaan  sonder  dat  iets  verander  het.  Hy 
het  nog  steeds  nie  geroer  of  geëet  nie.  Selfs  die  houtkewertjies 
wat  ons  met  groot  moeite  opgespoor  het,  het  hom  nie  laat  re- 
ageer  nie. 

Ons  het  begin  gewoond  raak  aan  sy  swyende  teenwoordig- 
heid.  En  aan  sy  gebrek  aan  eetlus.  Want  elke  aand  het  sy 
maagvel  nog  steeds  die  kloppende  beweginkies  gemaak;  die 
gebrek  aan  voedsel  het  hom  dus  blykbaar  nie  geaffekteer  nie. 
A1  wat  wel  sigbaar  verander  het,  nou  sonder  twyfel,  was  die 
kleur  van  sy  venynige  pennetjies.  Hulle  was  nou  ligter  en  ek 
het  my  verbeel  daar  is  soms  ’n  oranjerige  skynsel  aan  die  skerp 
puntjies. 

Ons  kry  selde  mense,  maar  toe  daar  wel  een  Sondagmiddag 
gaste  opdaag,  het  ons  oor  alles  onder  die  son  gesels  behalwe 
die  dier.  Dit  was  tog  eienaardig,  het  ek  later  gedink:  om  so  ’n 
vreemde  diertjie  in  die  geslote  holte  van  ’n  dooie  boomstam  te 
kry,  was  tog  iets  om  oor  te  praat.  Maar  daar  is  niks  gesê  nie; 
trouens,  toe  ek  ná  die  besoekers  se  vertrek  in  die  kombuis  sit 
en  rook  en  oor  die  saak  dink,  het  ek  gemerk  dat  die  skoendoos 
dieper  agter  die  stoof  ingedruk  is. 

Ëk  het  nie  daaroor  gepraat  nie,  en  sy  ook  nie.  As  ons  na 
die  dier  kyk,  was  dit  gewoonlik  sonder  kommentaar;  sy  teen- 
woordigheid  was  al  minder  ter  sprake. 

Die  enkele  kere  wat  daar  wel  nog  iets  oor  hom  gesê  is, 
het  ons  na  hom  verwys  as  die  ding,  en  later  die  gogga,  en  uit- 
eindelik  die  gog. 

Toe,  een  aand,  toe  ek  weer  die  skoendoos  oopmaak,  het  ek 
gesien  die  diertjie  lê  nie  meer  in  die  middel  van  die  stuk  watte 
nie,  maar  in  die  hoek  van  die  doos.  Ek  het  die  stormlamp  op 
die  kombuistafel  geneem  en  dit  nader  gebring.  En  dit  was  toe 
dat  ek  die  tweede  ontdekking  gemaak  het:  aan  die  een  kant 
van  sy  lyf  het  die  pennetjies  effens  weerskante  toe  gestaan  en 
’n  soort  opening  veroorsaak. 

Ek  het  hom  met  die  stoofyster  uit  die  hoek  van  die  doos 
weggewerskaf  en  toe  die  twee  klein  blink  skynseltjies  in  die 
opening  tussen  die  penne  gewaar.  Toe  ek  die  lamp  nader  bring, 
het  ek  skielik  besef  die  skynseltjies  is  oë  — twee  koeëlronde, 
ligblou  oë. 

Sy  het  juis  op  daardie  oomblik  binnegekom  en  vasgesteek  toe 
sy  die  doos  op  die  tafel  sien  staan. 

Ek  wou  weet  of  sy  die  ding  een  of  ander  tyd  verskuif  het. 

Nee,  het  sy  gesê.  Hoekom? 

Ek  het  haar  nader  gewink  en  die  oë  vir  haar  gewys.  Sy  het 
nie  verbaas  of  verras  gelyk  nie  en  toe  ek  haar  vra  of  sy  dit 
dan  al  voorheen  gemerk  het,  het  sy  weer  ontkennend  geant- 
woord.  Maar  daar  was  ’n  eienaardige  ontwykende  intonasie  in 
haar  stem  wat  my  gehinder  het. 

Toe  het  ek  iets  gedoen  wat  ek  nooit  voorheen  gedoen  het 

nie:  ek  het  vir  haar  gesê  sy  lieg.  Ek  weet  nou  nog  nie  hoekom 
nie,  maar  ek  was  skielik  onredelik  kwaad  oor  haar  klaarblyk- 
like  leuen.  Sy  het  nie  gereageer  nie  en  dit  het  my  kwater 
gemaak.  Ek  het  my  humeur  heeltemal  verloor  en  haar  begin 
verwyt  en  verneder.  Sy  het  nog  steeds  stilgebly  en  dit  het 
my  radeloos  en  'n  bietjie  kinderagtig  laat  voel  en  ek  het  die 
doos  net  so  gelos  en  badkamer  toe  gegaan  om  my  vir  die  nag 
gereed  te  kry. 

Nadat  ek  gebad  en  geskeer  het,  het  ek  nog  ’n  eienaardige 
ding  gedoen:  soos  ’n  stout  kind  het  ek  stilletjies  in  die  gang 
afgesluip  en  by  die  kombuisdeur  ingeloer.  Sy  het  op  ’n  stoel 
by  die  tafel  gesit  en  haar  hand  was  in  die  oop  skoendoos 
en  ek  het  eienaardige  piepgeluidjies  gehoor. 

Dié  nag  het  verskeie  dinge  vir  die  eerste  keer  tot  my  deur- 
gedring:  dat  sy  stiller  geword  het  die  afgelope  tyd,  dat  sy 
nooit  meer  uit  haar  eie  uit  oor  die  ding  praat  nie,  dat  sy 
minder  aandag  begin  gee  aan  haar  voorkoms. 

Normaalweg  sou  ek  nie  hierdie  dinge  verbind  het  nie,  maar 
wat  dié  aand  in  die  kombuis  gebeur  het,  het  my  vreemde 
verbande  laat  trek. 

In  die  dae  wat  gevolg  het,  het  ek  die  gogga  met  nuwe 
belangstelling  dopgehou.  Ek  het  gou  ontdek  dat  hy  intussen 
begin  eet  het,  en  dat  hy  soms  uit  sy  eie  uit  in  die  skoendoos 
beweeg.  Sy  oë  was  nou  voortdurend  oop  en  ek  het  my  verkyk 
aan  die  ronde,  skynbaar  blinde,  blou  kykers. 

En  hy  het  begin  groei. 

Dit  het  net  skielik  by  my  gedaag  dat  hy  veel  groter  was  as 
aan  die  begin.  Maar  van  al  hierdie  dinge  het  ek  niks  teenoor 
haar  genoem  nie.  Ná  die  aand  se  uitvaï,  het  nie  een  van  ons 
weer  oor  die  gogga  gepraat  nie. 

Behalwe  een  keer. 

Ek  het  op  ’n  aand  ontdek  dat  die  skoendoos  nie  op  sy 
gewone  plek  langs  die  stoof  is  nie.  Ek  het  haar  gevra  wat 
dan  daarvan  geword  het  en  sy  het  na  die  kombuiskas  geknik. 
Toe  ek  die  onderste  deur  van  die  kas  oopmaak,  het  die  skoen- 
doos  agter  in  die  hoek  op  sy  sy  gelê. 

Die  dier  was  nie  in  die  doos  nie. 

Ek  het  met  my  lippe  klein  smakgeluidjies  gemaak  soos  wan- 
neer  ’n  mens  ’n  hond  roep  en  skielik  was  daar  fyn  piep- 
geluidjies  iewers  in  die  donker.  Ek  het  die  deur  vinnig  toe- 
gestoot  en  opgestaan  en  na  haar  gekyk.  Sy  het  langs  die  tafel 
gesit,  ken  op  die  hand;  sy  het  moeg  gelyk  en  haar  hare  was 
deurmekaar  cn  haar  rok  voor  oop  en  ek  het  skíelik  ontdek 
dat  sy  geen  grimering  op  haar  gesig  het  nie. 

Ek  weet  nie  hoekom  nie,  maar  dié  aand  het  ek  nie  soos 
gewoonlik  buite  toe  gegaan  om  vars  lug  te  skep  voor  ek  gaan 
bad  nie.  Ek  het  die  piepgeluid  onthou  en  die  grillige  blou  oë. 

Ek  het  ook  nie  gaan  bad  nie.  Ook  nie  geskeer  nie.  Ek  het 
net  so  in  die  bed  gaan  kruip.  En  terwyl  ek  in  die  donker  lê. 

het  ek  haar  iewers  hoor  werskaf.  Maar  die  gepiep  was  stil. 

Sy  het  baie  laat  dié  nag  eers  kom  inkruip,  en  tot  dagbreek 
toe  het  ek  gelê  en  luister  hoe  sy  onrustig  in  haar  slaap  praat 
en  rondrol. 

Daardie  selfde  week  nog  het  ek  die  skoendoos  en  watte  een 
oggend  in  die  vullisblik  sien  lê.  Ek  wou  haar  daaroor  uitvra, 
maar  om  een  of  ander  rede  het  ek  nie.  Dit  was  asof  iets  ons 
albei  verhoed  het  om  oor  die  dier  te  praat. 

Eintlik  sou  ek  graag  wou  hê  dat  ons  heeltemal  van  die  ding 
ontslae  raak;  ek  sou  dit  nie  met  haar  bespreek  nie,  ek  sou  dit 
ongemerk  doen,  het  ek  in  my  enigheid  gedink.  Maar  ten  spyte 
van  die  drang  om  dit  te  doen,  het  ek  keer  op  keer  weer  uit- 
gestel;  dit  was  asof  iets  my  ook  dáárvan  weerhou.  Instede 
daarvan  het  ek  myself  betrap  dat  ek  kort-kort,  as  ek  weet  sy 
is  nie  in  die  huis  nie,  kombuis  toe  gaan  en  die  kasdeur  oop- 
maak  en  die  ding  met  troetelgeluidjies  en  omkoophappies  nader 
lok. 

Hy  het  ’n  bietjie  haantjie-uitnek  begin  word,  die  gog.  Saans 
as  ons  swyend  sit  en  eet,  kon  ons  hom  teen  die  kasdeur  hoor 
krap  en  snags  was  ons  gedurig  bewus  van  sy  gepiep. 

Ek  het  al  hoe  minder  uitgesien  na  die  nagte.  Bedags  was 
die  son  daar  en  daar  was  genoeg  om  my  gedagtes  mee  besig 
te  hou,  maar  snags  moes  ek  lê  en  luister  na  die  geluide  in 
die  kas  en  na  haar  onrustige  gemompel. 

Sy  het  nooit  daaroor  gepraat  nie,  maar  ek  het  geweet  sy 
word  deur  vreesdrome  gepla.  Sy  het  dikwels  in  haar  slaap 
gehuil  en  soms  verwilderd  wakker  geskrik.  En  elke  keer  as  sy 
in  haar  slaap  gepraat  het,  kon  ek  aflei  dat  sy  droom  sy  is 
iewers  toegesluit  of  benoud  of  besig  om  met  iets  te  stoei.  Op 
’n  keer  het  ek  haar  onkiese  woorde  hoor  mompel,  troetelend 
en  ekstaties  — woorde  wat  ek  haar  nooit  voorheen  hoor  ge- 
bruik  het  nie. 

Maar  dit  het  my  nie  gehinder  nie:  miskien  het  my  gewete 
my  in  ’n  steeds  toenemende  mate  nie  toegelaat  om  my  oor 
sulke  dinge  te  kwel  nie. 

Toe  die  dier  sowat  ’n  maand  by  ons  was,  was  hy  reeds  so 
groot  dat  hy  in  ieder  geval  nie  meer  in  die  skoendoos  sou 
pas  nie.  En  hy  het  begin  venynig  word.  En  kortgebakerd.  As 
ons  hom  nie  gevoer  het  nie,  het  hy  ’n  lawaai  opgeskop  en 
vyandig  gesnork  die  oomblik  as  ons  die  kasdeur  oopmaak. 

Daar  was  egter  een  troos,  altyd:  ons  het  presies  geweet  waar 
hy  is  en  ons  het  geweet  hy  kan  nie  daar  los  kom  nie.  Hy 
was  ons  gevangene;  ons  kon  sy  bewegings  in  toom  hou. 

Maar  toe,  een  middag,  toe  ek  tuis  kom,  het  die  kombuiskas 
oopgestaan.  Ten  spyte  daarvan  het  ek  binnegegaan.  Sonder 
om  te  huiwer.  Ek  het  geweet:  hy  is  iewers. 

Ek  het  haar  ook  nie  oor  die  oop  deur  uitgevra  nie.  Daar 
was  niks  om  te  vra  nie.  Ek  het  die  dier  self  iewers  hoor  skarrel. 

Hy  het  nie  weggegaan  nie;  soos  ons  aan  hom,  het  hy 

waarskynlik  aan  ons  verknog  geraak,  ten  spyte  van  die  weder- 
sydse  vyandskap. 

Ons  gaan  deesdae  nie  meer  uit  nie;  miskien  is  ons  bang 
iemand  sien  iets  in  ons  oë,  merk  iets  aan  ons.  En  niemand 
kom  meer  nie,  miskien  omdat  almal  teen  dié  tyd  al  weet  hulle 
is  onwelkom. 

Dis  nou  óns  wat  hokgeslaan  is. 

En  hý  is  vry.  Hy  is  tevrede.  Snags  hardloop  hy  onder  die 
meubels  rond  en  uit  die  donker  bespied  hy  ons  met  sy  blou 
oë.  En  omdat  ons  nooit  meer  presies  weet  waar  hy  is  nie, 
is  hy  altyd  by  ons,  altyd  die  huis  vol.  Altyd  oral. 

D.  P.  M.  BOTES 


HULDE 

vir  N.  P.  van  Wyk  Louw 

laat  niemand  ons  verwyt  nie 

ons  het  ons  beste  gelewer  ons  wou  groot  dink 

maar  bestaan  word  ’n  aanfluiting  in  die  ruimte 

ons  is  moeg  vir  ons  self 

en  die  see  is  tydloos  en  grou 

op  stasies  het  ons  gewag  geduldig  gewag 
en  die  rytuie  was  leeg  maar  ons  het  gewaai 
in  hawens  het  ons  gewag  vir  skepe  passasierskepe 
oorlogskepe  het  ingetrek 

maar  in  die  see  het  ons  gebaai  om  gesond  te  word 

die  gelowiges  het  ’n  biduur  bygewoon 
o almal  wat  dors  het  maar  die  water  was  soutbitter 
ander  het  gewag  om  gepensioeneer  te  word 
gepensioeneer  om  te  swem 
om  te  swem  in  die  ewigheid 


STUKKIE  VERDRIET  OM  NOOIT  WEER  TERUG  TE 
KEER  NIE 


slaaplose  riviere 

hulle  waaruit  soveel  vreugde  ontspring 

baai  in  hulle 

lê  sinlik  op  die  klipplate 

voel  die  koue  van  die  nag 
om  die  voëls  wat  vlieg 

paling  en  karpers  lieg  nie 
en  daarom  juis  daarom 
lag  geel  stadvissies  in  ’n  venster 
lag  kabbelend  soos  die  rivier 

OM  WARM  TE  SLAAP 


dan  kom  die  werklikhede  na  jou  toe 
onder  ’n  rooi  lig  in  ’n  teater 
buite  reën  dit 

buite  is  dit  donker  en  binne  en  die  mure  is  onsigbaar 

en  die  lewe  dryf  weg  uit  die  liggaam 
soos  ’n  rivier  wat  stroom  deur  skaduwees 
jy  dink  aan  die  pyn  van  moeders  by  geboorte 
en  jy  dink 

die  bome  in  die  lane  het  seker  ook  pyn 

die  soldate  het  seker  ook  behoefte  aan  liefde 

die  voëls  sal  eendag  weer  nes  kan  maak  op  klipkoppies 

die  koorde  van  ellende  sal  derugesny  word 

aan  hoeveelhede 
aan  getalle 
aan  name 

en  jy  sug  . . . en  jy  sug  . . . 

dan  sien  jy  die  simmetrie  van  die  Groot  Beer 
kyk  die  maan  kom  op  oor  die  berge  en  hy  is  ’n  tong  in  ’n  leeu 
se  bek 

afrika  my  afrika 

met  jou  voorvaderlike  savannas 

die  nag  se  boodskap  huil  uit  die  kele  van  wolwe 

die  woord  word  hamer 
die  woord  word  beitel 
die  woord  is  vlees  en  bloed 
die  woord  is  spyker  en  balk 

die  pyn  stap  die  straat  af  onder  die  bome  in  pyn 
tuine  het  weggevloei  in  die  donker 
veg  lyf  teen  lyf  met  die  wind 

die  barbier  van  Napels  lag  in  sy  baard 
’n  kroegman  paar  die  vrugtesappe 
soet 

en  so  verder 


H 


LIED 


skielik  op  ’n  dag 

berigte  van  oorloë  nuwe  oorloë 
klein  pamflette  briewe  uit  die  doderyk 
die  doderyk  wat  broei  uit  die  eiers 
die  eiers  van  die  metaalvoëls 
metaalvoëls  v/at  val  uit  die  lug 

tref  die  kol 

geen  bekommernisse  meer  nie 

net  die  slaap  onder  ’n  warm  kombers  en  geur  van  dennenaalde 

die  horisonne  verdwyn 

die  hemel  het  geen  horisonne  nie 

en  ook  die  maan  verdwyn 

die  afgemete  dag  wankel  verloor  sy  ewewig 

die  gras  verys 

en  ons  weet  nie  hoekom  nie 

want  skielik  op  ’n  dag  ontvang  ons  briewe 

warm  briewe  uit  die  doderyk 

D.  F.  MALHERBE 


FAUST-FRAGMENTi 

STRAAT 

Faust.  Margareta  gaan  verby. 

FAUST.  Mooi  freule,  ag!  vergun  dit  my 
dat  ek  u huis  toe  begelei. 

MARGARETA.  Nóg  mooi,  nóg  freule  is  ’k,  verstaan! 
kan  sonder  geleide  huis  toe  gaan. 

(Sy  onttrek  haar  en  gaan.) 

FAUST.  So  ’n  mens  het  ek  nog  nooit  aanskou! 

So  beeldskoon  met  volmaakte  bou. 

Deugsaam  en  eerbaar,  dit  is  sy, 
en  effe  snipperig  daarby. 

Rooi  van  die  lip,  glans  van  die  wang, 

’k  vergeet  dit  nooit  my  lewe  lang. 

Die  neerslaan  van  haar  oë  is 
diep  in  my  hart  gegraveer; 
en  dat  sy  kortgebonde  is, 
ja,  dit  verruk  my  des  te  meer. 

(Mephistopheles  op.) 

Kyk,  jy  moet  sorg  dat  ek  haar  kry. 

MEPHISTOPHELES.  Vir  wie? 

FAUST.  Sy  is  net  hier  verby. 

MEPHISTOPHELES.  O sy!  Van  haar  pastoor  gekom; 
hy’t  haar  haas  sondevry  bevind; 

’k  is  skrams  die  biegstoel  by  haar  om. 

Sy  is  ’n  heel  onskuldige  kind; 
sy  kon  gerus  haar  bieg  laat  vaar; 

’k  het  nie  die  minste  mag  oor  haar. 

FAUST.  Sy  is  tog  al  oor  die  veertien  jaar. 

MEPHISTOPHELES.  Jy  praat  mos  soos  Hans  Liederlik 
wat  elke  liewe  blom  begeer 
en  meen  daar  is  g’n  guns  of  eer 
wat  nie  vir  hom  is  om  te  pluk; 
maar  ’n  mens  moet  jou  tog  daarteen  weer. 

1.  Ons  plaas  op  die  bladsye  teenoor  hierdie  vertaling  ook  die  een  deur 
Eitemal  wat  onlangs  verskyn  het.  Ook  ’n  vertaling  van  Balthazar  Verhagen 
wat  in  Jaarhoek  van  die  Ajrikaanse  Skrywerskring  (1944)  verskyn  het. 
Verhagen  was  ’n  Nederlander. 

EITEM  AL 


TAFEREEL  7.  ’N  STRAAT* 

Faust.  Margaretha  stap  verby. 

FAUST.  Allermooiste  jonkvrou,  mag  ek  so  vry 
My  arm  aanbied,  u na  huis  begelei? 

MARGARETHA.  Ek  is  nie  mooi  nie,  ook  geen  jonkvrou, 
Vind  sonder  geleide  my  huis  wel  gou. 

{Sy  maak  haar  los  en  vertrek.) 

FAUST.  My  hemel,  is  dit  ’n  pragtige  kind! 

Ek  het  haar  gelyke  nog  nêrens  gevind, 

Aan  sedigheid  en  deug  so  ryk, 

En  wipperig,  snipperig  tegelyk. 

Die  lippe  so  rooi,  die  melkwit  wang, 

Dit  sal  my  bybly  lewenslank! 

Die  oë  wat  afkyk,  effens  verward, 

Is  nou  diep  ingeprent  in  my  hart. 

Haar  kortgebonde,  haastige  woord, 

Ek  staan  verruk  . . . en  sý  stap  voort! 

{Mephistopheles  tree  op.) 

Jy  moet  vir  my  daardie  nooi  verskaf. 

MEPHISTOPHELES.  Watter  een? 

FAUST.  Sy  is  pas  hier  verby. 

MEPHISTOPHELES.  O,  die?  Sy  kom  van  haar  biegvader  af; 
Hy  spreek  haar  van  alle  sonde  vry. 

Ek  het  baie  digby  haar  stoel  verby 
Gesluip,  ’n  alte  onskuldige  kind 
Wat  tog  by  die  bieg  geen  baat  kan  vind. 

Ek  het  geen  titel  of  mag  oor  haar! 

FAUST.  Sy  is  tog  oor  die  veertien  jaar. 

MEPHISTOPHELES.  Jy  praat  nou  nes  Hans  Liederlik, 
Wat  elke  mooi  blom  vir  homself  wil  pluk, 

Wat  dink  vroueguns  en  eerbaarheid 
Sal  altyd  swig  vir  sý  aptyt. 

Maar  dit  slaag  nie  sommer  elke  keer. 

* GOETHE:  Faust  I.  Vertaal  deur  Eitemal.  Bl.  96-98. 

FAUST.  Meneer  magister  Eerbaarheid, 

’k  hou  niks  van  voorskrifagtigheid. 

Dit  sê  ek  kort  en  klaar,  net  dit: 
as  ek  die  liewe  bloed  vannag 
verstaan!  nie  in  my  arms  besit, 
is  ons  geskei  teen  middernag. 

MEPHISTOPHELES.  Dink  tog  hoe  dit  nou  moontlik  is! 

Om  die  geleentheid  uit  te  vis 
wil  ’k  minstens  veertien  dae  hê. 

FAUST.  Gee  my  net  sewe  ure  vry, 
dan  sal  ek  sonder  duiwelshulp 
so  ’n  liewe  skepseltjie  verlei. 

MEPHISTOPHELES.  Jy  praat  al  byna  soos  ’n  Fransman: 
maar  asseblief,  knies  nie  daaroor: 
wat  help  dit  om  net  te  geniet? 

Die  vreugde  is  tog  veel  groter,  hoor, 
as  jy  met  gekste  vryery 
eers  op  en  af  en  nogmaals  weer 
die  poppie  brei  en  voorberei 
soos  baie  Romaanse  stories  leer. 

FAUST.  Daarsonder  is  my  aptyt  mos  goed. 

MEPHISTOPHELES.  Maar  alle  grappies  nou  gestaak. 

Ek  sê  jou  by  die  mooi  jong  bloed 
sal  ons  met  spoed  g’n  haar  af  maak. 

Met  stormloop  kry  ons  niks  gedaan, 
ons  moet  met  lis  te  rade  gaan. 

FAUST.  lets  van  die  engel  bring  jy  my, 
moet  my  tot  in  haar  kamer  lei! 

Bring  my  ’n  halsdoek  wat  sy  dra, 

’n  kousband  wat  my  liefde  vra. 

MEPHISTOPHELES.  Dat  jy  kan  sien  ’k  wil  jou  verlange 
behulpsaam  wees  met  al  my  mag, 
sal  ek  geen  oomblik  meer  verspeel, 

’k  bring  jou  in  haar  kamer  nog  vandag. 

FAUST.  Kry  ck  haar  daar  te  sien? 

MEPHISTOPHELES.  O,  nee,  geen  hoop, 
dan  ’t  sy  net  na  ’n  buurvrou  geloop. 

Intussen  kan  jy  heel  alleen 
met  alle  hoop  op  vreug  wat  wag, 
drink  van  haar  kamerlug  aaneen. 


18 


FAUST.  My  seer  lofwaardige  wyse  heer, 

Bespaar  my  tog  jou  sedepreek. 

Dit  sê  ek  jou  nou  kort  en  goed: 

As  ek  nie  daardie  warm  jong  bloed 
Vannag  omhels,  kan  jy  jou  hoed 
Teen  middarnag  vat,  kontrak  gebreek. 

MEPHISTOPHELES.  Bedink  tog  wat  mens  mág  en  kán! 
Ek  moet  minstens  veertien  dae  beplan 
Net  om  die  geskikste  geleentheid  te  kry. 

FAUST.  Had  ek  net  sewe  ure  grasie, 

Ek  sou  geen  duiwel  en  sy  menasie 
Gebruik  om  so  ’n  skepseítjie  te  verlei. 

MEPHISTOPHELES.  U praat  nou  soos  ’n  Franse  flaneur; 
Maar  ek  smeek,  bedwing  tog  u verdriet: 

Wat  help  dit  om  dad’lik  te  geniet? 

Die  vreugde  wen  aan  gloed  en  geur, 

As  u met  flikkers  en  flerriery 
Die  poppie  sag  maak  en  voorberei. 

Vóórvrytjies  is  sous  vir  die  liefdemaal, 

Soos  blyk  uit  menige  Franse  verhaal. 

FAUST.  My  honger  vra  sous  nog  spesery. 

MEPHISTOPHELES.  Nou  alle  spot  en  grappies  opsy! 

Ek  sê  u,  met  daardie  pragtige  kind 
Sal  u geen  vinnige  kortpad  vind. 

Met  stormloop  sal  u haar  net  vervreem; 

Ons  moet  tot  lis  ons  toevlug  neem! 

FAUST.  Toon  my  die  bed  waar  my  engel  droom, 

Of  gee  my  iets  waar  haar  gees  uit  stroom, 

Die  halsdoek  wat  op  haar  boesem  rus, 

’n  Kousband  vir  my  Íiefdelus! 

MEPHISTOPHELES.  Om  jou  te  wys  ek  verstaan  jou  smart, 
Dat  ek  joú  wil  dien  met  my  hele  hart, 

Sal  ek  geen  oomblik  langer  sloer 
En  jou  sommer  nóu  na  haar  kamer  voer. 

FAUST.  En  sal  ’k  haar  sien?  Besit? 

MEPHISTOPHELES.  Te  gou! 

Sy  sal  nog  kuier  by  haar  buurvrou. 

Maar  jy  kan  in  allenigheid  jou 
Verlustig  op  toekomstige  vreugde, 

Inleef  in  die  dampkring  van  haar  deugde. 

FAUST.  Kan  ons  nou  gaan? 

MEPHISTOPHELES.  Te  vroeg:  bedaar! 

FAUST.  Besorg  my  'n  geskenk  vir  haar.  {Uit) 

MEPHISTOPHELES.  Geskenk  so  gou!  Dis  mooi!  Hy  kry 
dit  reg,  gewis. 

’k  Ken  plekke  nie  ver  hiervandaan 
waar  menige  skat  begrawe  is; 
moet  my  gedagte  eers  laat  gaan. 


BALTHAZAR  VERHAGEN 

MARGARETA  AAN  DIE  SPINNEWIEL* 


My  rus  is  heen, 

My  hart  is  seer, 

Ek  vind  dit  nêrens 
En  nêrens  meer. 

Waar  'k  hom  moet  mis 
Is  duisternis, 

Die  lewe  en  al 
Is  my  vergal. 

My  arme  hoof 
Is  deurmekaar, 

My  arme  gees 
Dwaal  hier  en  daar  — 

My  rus  is  heen 
My  hart  is  seer, 

Ek  vind  dit  nêrens 
En  nêrens  meer, 

Na  hom  slegs  kyk  ek 
Die  venster  uit, 

Vir  hom  slegs  gaan  ek 
Die  huis  nog  uit. 


Sy  trotse  stap, 

Sy  edel  figuur, 

Die  lag  om  sy  mond, 
Sy  oë  vol  vuur, 

En  dan  sy  woorde 
Wat  wonder  doen, 
En  ag,  sy  soen! 

My  rus  is  heen, 

My  hart  is  seer, 

Ek  vind  dit  nêrens 
En  nêrens  meer. 

My  boesem  spring 
Hom  tegemoet; 

Kon  ek  hom  vat 
En  hou  vergoed, 

En  altyd  kus, 

So  veel  ek  wou, 

Tot  ’k  aan  sy  kusse 
Sterwe  sou!  . . . 


* GOETHE:  Faust.  Vertaal  deur  Balthazar  Verhagen.  Jaarhoek  van  die  Afri- 
kaanse  Skrywerskring.  Johannesburg  1944,  No.  IX.  Bl.  59. 

FAUST.  Kan  ons  gaan? 

MEPHISTOPHELES.  Te  vroeg.  Bedaar,  bedaar! 

FAUST.  Sorg  jy  intussen  vir  ’n  geskenk  vir  haar!  {Faust  af.) 

MEPHISTOPHELES.  So  gou?  Dis  mooi!  Die  saak  floreer! 
Ek  ken  baie  plekke  waar  beslis 
Van  die  mooiste  skatte  begrawe  is, 

Maar  ek  moet  dit  alles  eers  uitsorteer.  {Af.) 

EITEM  AL 


TAFEREEL  15.  GRIETJIE  SE  KAMER* 
GRIETJIE  {alleen  by  haar  spinwiel) . 

My  rus  is  heen, 

My  hart  is  seer; 

Ek  vind  dit  nimmer 

En  nimmer  meer. 

Sy  hoë  gang, 

Sy  edel  figuur, 

Sy  mond  se  glimlag, 
Sy  oë  vol  vuur. 

Waar  ek  hom  mis, 
Graf'duisternis, 

Die  ganse  heelal 

Vir  my  vergal. 

En  sy  gesprek, 

’n  Towervloed, 

Sy  hand  se  druk, 

Sy  soen,  so  soet! 

My  arme  kop 

Is  dik  en  swaar 

My  dink  en  voel 

Loop  deurmekaar. 

My  rus  is  heen, 

My  hart  is  seer; 

Ek  vind  dit  nimmer 
En  nimmer  meer. 

My  rus  is  heen, 

My  hart  is  seer 

Ek  vind  dit  nimmer 

En  nimmer  meer. 

My  boesem  beur 

Na  hom  toe  nou. 

Ag,  kon  ’k  hom  vat 
En  altyd  hou! 

Soek  net  na  hom 

Deur  die  vensterruit, 
Gaan  net  na  hom 

By  my  deurtjie  uit. 

En  hom  net  soen 

In  wilde  waan, 

En  in  sy  soene 

Ten  onder  gaan! 

* GOETHE:  Faust  I.  Vertaal  deur  Eitemal.  Bl.  121. 

MENNO  STENVERT 


DE  BOOM  DROEG  KENNIS 

de  boom  droeg  kennis 
voor  de  mens  die  sterft 

de  boom  werd  hout 
het  hout  een  kruis 
en  christus  een  mens 
aan  het  kruis 

de  boom  werd  hout 

het  hout  een  kruis 

het  hout  dat  een  meester  vroeg 

van  het  hout  het  hout 

dat  een  timmerman  vroeg 

het  hout  dat  een  tafel  worden  wou 

een  bed 

het  werd  een  kruis 
en  de  mens  sterft  aan  het  kruis 


MORGEN 

In  de  grijze  mond 
van  de  morgen, 
zijn  de  wolken 
bleek  als  het  vlees 
van  een  gesneden  appel. 

Zie:  het  klokhuis  is  de  zon. 

JOAN  LóTTER 


GEWAARWORDING 

Jou  naam  spel  vir  my 
nuwe  woorde  jy  dikteer 
my  gedagtes  met  klein 
toevallighede  soos 
rooi  dakteëls  en 
’n  koppie  koffie 
jy  oorbrug  die  ,,niks” 
tussen  jou  hande 
beveel  my  liggaam 
jy  maak  my 
vróú . 

AMSTERDAM  BE-SOEK 

Ek  het  gesien  hoe  die  herfs 
die  gewels  ontbloot, 
die  gragte  vertel 
van  die  somer  se  leed  — 
kyk  na  die  sterwende  blare. 

Ek  het  uitgegaan 
op  die  strate  ^ 
die  draaiorrellied 
het  my  hartseer  geken 
en  die  keistene  weet 
van  my  vreugde; 

maar  ek  het  na  die  gesigte 
van  mense  gesoek 
want  mý  gesig  was 
’n  rimpeling  op  die  water 
en  die  grageende  swem  daarin. 

VINCENT  VAN  DER  WESTHUIZEN 


TWEE  SKETSE 
TANT  NANSIE  BOJÉ 

Op  ’n  sekere  politieke  vergadering,  na  die  Unieregering 
besluit  het  om  teen  Duitsland  oorlog  te  verklaar,  het  ’n  kleine- 
rige  oompie  telkens  uit  sy  stoel  gewip  en  geroep:  ,Ja,  maar 
as  ons  uit  die  oorlog  bly,  wie  gaan  ons  beskerm?” 

Toe  het  ’n  bonkige  tante  met  ’n  swart  rok  agter  hom  uit 
haar  sitplek  verrys  en  hom  glo  sommer  met  die  plathand 
op  sy  stoel  teruggeprop:  ,,Sit,  Swernoot.  Ek  sal  jou  beskerm!” 

Almal  vertel  die  storie  oor  en  oor  maar  ek  kan  konstateer 
dat  daardie  staaltjie  nie  slegs  ’n  staaltjie  is  nie.  Dit  is  ’n  stukkie 
geskiedenis  wat  hom  op  my  tuisdorp  in  die  drilsaal  — die 
enigste  plek  geskik  vir  politieke  byeenkomste  — afgespeel  het. 
Wie  die  mannetjie  was,  weet  ek  nie  meer  nie,  maar  die  tante 
was,  bo  enige  twyfel,  tant  Nansie  Bojé. 

Maar  lank  nog  voor  die  vliesies  van  die  oorlogswolke  sigbaar 
was,  was  tant  Nansie  in  daardie  kontrei  al  legendaries,  veral 
met  verkiesingstye. 

Die  strydpunt  mag  wissel  van  Britte  tot  Nazi’s,  en  van  Nazi’s 
tot  Kommuniste,  liberaliste  en  humaniste,  maar  die  twee  teen- 
pole  wat  in  ons  land  nooit  sal  wegsmelt  nie,  hoop  ek,  is  Sap 
en  Nat.  Mag  dit  altyd  so  bly. 

Tant  Nansie  en  haar  fris  dogters  was  vurige  Nattes.  Te 
vurig.  In  daardie  jare  was  die  onverslaanbare  kandidaat  ’n 
latere  minister  in  die  Nasionale  kabinet.  Indien  tant  Nansie  nie 
sy  waardevolste  ondersteuner  was  nie,  was  sy  beslis  die  ywerig- 
ste. 

Die  parlementslid  — sal  ons  hom  maar  oom  Daan  Schoeman 
noem?  — kon  geen  vergadering  belê  sonder  dat  tant  Nansie  baie 
vroegtydig,  swart  sisrok  en  al,  die  voorste  sitplek,  of  so  na 
aan  die  voorste  as  moontlik,  ingeneem  het  nie.  En  haar  hamarms 
was  gewoonlik  vir  enigiets  gereed.  Gereeld  soos  die  klokslag 
van  ons  ou  skooltoring,  is  sy  deur  haar  twee  dogters,  Maxie 
en  Minnie,  bygestaan.  Struwelinkies  het  destyds  vry  algemeen 
voorgekom,  maar  waar  iets  van  dié  aard  ook  al  kop  uitgesteek 
het,  was  daar  altyd  ’n  wye  half-sirkel  om  die  moeder  en  haar 
twee  dogters  oop.  Veral  oom  Jón  het  gesorg  dat  hy  buite  die 
bereik  van  hulle  dik  kneukels  gebly  het. 

Dit  was  nie  mooi  jare  nie.  My  volk  het  ’n  verskeurde  siel 
gehad  en  my  dorp  het  ’n  verskeurde  siel  gehad.  My  land  het 
’n  tweedoorvlag  en  ’n  tweedoorhart  gehad.  Die  militêre  op- 
leidingskamp  is  kort  na  die  uitbreek  van  die  oorlog  opgerig  en 
alles  was  besaai  met  kakie-uniforms  sowel  as  die  blou  uniforms 
van  die  Britse  lugmag.  Die  straathoeke  en  winkelmure  was 
beplak  met  swastikas,  rekruteringsbiljette,  geallieerde  oorwin- 

ningstekens  en  allerlei  slagspreuke.  Die  plek  het  ’n  ware  van- 
daleparadys  geword.  Straatgevegte  het  uitgebreek,  veral  voor 
die  Boerekafee  waar  die  anti-oorlogsgesindes  graag  saamgedrom 
het.  Hulle  het  die  soldate  nie  met  rus  gelaat  nie,  en  die  soldate 
het  hulle  nie  met  rus  gelaat  nie.  Niemand  het  waarlik  die 
skuld  gedra  nie.  ’n  Oorlog  is  immers  die  mees  kontensieuse 
saak  denkbaar.  En  die  radiosenders  van  Zeesen  en  die  B.B.C. 
het  mekaar  probeer  oordawer  in  hul  aanhitsingsveldtogte,  en 
wie  kan  in  so  ’n  situasie  neutraal  bly?  Die  verskille  het  funda- 
menteel  geword.  Erger: 

,,Ons  is  almal  mal,”  het  ’n  groot  staatsman  van  destyds  gesé. 
,,Die  vyand  is  mal  en  ons  is  mal.  Die  publiek  is  mal  en  ek 
is  mal.  Niemand  is  normaal  terwyl  ’n  oorlog  aan  die  gang  is 
nie.”  En  hy  was  reg! 

Almal  was  mal.  In  die  bioskope  moes  die  publiek  na  afloop 
van  die  vertoning  bly  staan  om  die  gesig  van  die  Britse  regeer- 
der  op  die  doek  te  aanskou  terwyl  die  Britse  volkslied  gespeel 
word.  Daar  was  diegene  wat  hulle  staan  met  groot  beslistheid 
gestaan  het.  Daar  was  diegene  wat  hulle  pad  probeer  oopstamp 
het  om  uit  te  kom.  Die  noodwendige  gevolg  was  dat  die  twee 
groepe  handgemeen  geraak  het,  en  ’n  mens  kan  dankbaar  wees 
dat  ons  volkie  dit  wel  oorleef  het. 

Die  hele  saak  het  gelukkig  ook  sy  ligtere  kant  gehad.  Ek 
dink  aan  die  aand,  kort  voor  ’n  algemene  verkiesing,  toe  ons 
volksraadslid  ’n  vergadering  gehou  het  en  die  drilsaal  so  vol- 
gepak  was  dat  ’n  vlieg  skaars  daarin  kon  beweeg.  Tant  Nansie 
het  haar  plek  in  die  voorste  ry  afgestaan  vir  nog  ’n  beter  sit- 
plek  — op  die  verhoog,  feitlik  onder  die  tafel  van  die  sprekers. 

Daar  was  die  gewone  tussenwerpsels  en  aanmerkings  sodat 
die  saal  aanhoudend  vol  dreunings  soos  ’n  byenes  was.  Nou 
en  dan  was  daar  swaar  weer.  ,,Daan  Schoeman  bo!”  het  die 
tante  se  stem  telkens  deur  die  gebrom  gekerf. 

,,Attie  Dreyer  bo!”  het  ’n  terglustige  by  die  deur  die  rege- 
ringsgesinde  kandidaat  aangeprys. 

Sy  het  haar  effens  opgelig  om  ’n  pad  deur  die  menigte  na 
haar  treiteraar  te  beur,  maar  die  mense  het  bankvas  gestaan. 
Van  beweeg  was  daar  beswaarlik  sprake.  Boonop  het  die  ge- 
vaar  bestaan  dat  sy  haar  sitplek  aan  die  voete  van  oom  Daan 
Schoeman  kon  verloor. 

,,Ek  sê  Daan  Schoeman  bo!” 

,,En  ek  sê  Attie  Dreyer  bo!” 

Toe  het  sy  verrys.  In  die  proses  het  sy  die  tafeltjie  met 
waterkraf  en  glase  omgestamp  en  die  sprekers  moes  wild  bont- 
staan.  Om  haar  ewewig  te  behou,  het  sy  na  die  mikrofoon- 
staander  gegryp  en  haar  stem  het  deur  die  saal,  ’n  paar  straat- 
blokke  verder,  selfs  deur  die  dorp  gedawer:  ,,0  magtag,  gee 
my  vlerke  lat  ek  op  sy  kop  kin  ga’  sit  . . .”  maar  toe  stort 
sy  en  die  mikrofoon  van  die  verhoog  af. 

Is  dit  nodig  om  te  vertel  dat  die  byeenkoms  in  chaos  uiteen 
is? 

Min  of  mcer  dieselfde  patroon  van  dinge  het  by  ’n  ander 
geleentheid  plaasgevind,  maar  hierdie  keer  is  die  vergadering 
iewers  in  die  distrik  gehou,  en  die  enigste  lokaal  wat  min  of 
meer  aan  die  doel  beantwoord  het,  was  die  klaskamer  van  ’n 
plaasskooltjie.  lemand  het  tant  Nansie  voorgespring  en  op  die 
heel  voorste  skoolbank  gaan  sit,  sodat  sy  met  die  tweede  plek 
tevrede  moes  wees.  Die  man  was  ’n  aspirant-vraesteller,  hard- 
gebak  en  nog  onbekend  met  die  magte  waarteen  hy  te  staan 
sou  kom.  Skaars  is  daar  met  die  verrigtinge  begin,  of  sy  het 
weer  van  haar  laat  hoor: 

,,Daan  Schoeman  bo!” 

,,Attie  Dreyer  bo!”  Die  man  het  hom  omgedraai  en  uitdagend 
na  haar  gekyk. 

,,Daan  Schoeman  bo!”  ,,Attie  Dreyer  bo!” 

,,Swernoter!  Sil  jy  sjatttap!  As  ek  sê  Daan  Schoeman  is  bo, 
dan  is  hy  bo,  verstaan!” 

,,Attie  Dreyer  bo!  ” 

Dit  was  te  veel  vir  háár  vlees  en  bloed.  Die  naaste  slaanding 
was  ’n  lei.  Die  dun  klip  het  in  splinters  gespat  en  die  houtraam 
het  mooi  om  die  man  se  nek  gepas  sodat  dit  onmoontlik  was 
om  sonder  dieselfde  geweld  die  struktuur  weer  van  sy  kop  af 
te  trek.  Die  rame  van  leie  in  daardie  jare  het  ’n  dun  staaldraad 
om  die  hout  gehad  en  was  stewig  en  goed  vervaardig.  Dit  was 
nie  sommer  so  vir  uitmekaartrek  nie.  Die  sleutel  van  die  hout- 
werkkamer  kon  nie  gevind  word  nie  en  die  deur  moes  oop- 
gebreek  word  om  ’n  saag  in  die  hande  te  kry.  Eers  toe  kon 
die  geraamde  kop  bevry  word. 

Maar  haar  eie  ondersteuners  het  darem  begin  voel  tant  Ans 
verstaan  die  kuns  om  haar  eie  party  se  vergaderings  op  te 
breek! 

Die  verhaaltjie  eindig  op  ’n  tragiese  noot.  Of  tant  Ans-hulle 
daardie  Saterdagaand  bioskoop  toe  gegaan  het  ter  wille  van  die 
vertoning  of  met  ander  motiewe  — dit  sal  altyd  ’n  ope  vraag 
bly.  Die  feit  bly  staan  dat  toe  die  vreemde  volkslied  aan  die 
beurt  kom  sy  en  haar  dogters  hulle  pad  na  die  uitgang  begin 
oopworstel  het.  Dáár  het  ’n  kordon  Britse  lugmagmanne  reeds 
stelling  ingeneem  om  desnoods  lojaliteit  af  te  dwing.  Die  oudste 
dogter,  min  of  meer  van  dieselrde  formaat  as  die  tante  self, 
was  die  eerste  om  deur  hulle  linies  te  breek.  ’n  Jong  offisier 
het  haar  aan  die  arm  teruggepluk,  en  daarvoor  was  sy  gereed. 
Sy  het  met  ’n  bierbottel  vol  sand,  wat  sy  waarskyniik  onder 
haar  jas  versteek  het,  afgehaak  en  hom  teen  die  kop  getref. 

Die  breinbesering  was  van  so  ’n  aard  dat  die  man  later  na 
’n  gestig  verwys  is.  Kort  daarna  is  hy  oorlede.  Inmiddels  was 
sy  jong  vroutjie  met  hulle  baba  op  pad  Suid-Afrika  toe  om 
hulle  by  hom  te  voeg. 

Die  hof  het  bevind  dat  sy  selfverdedigend  opgetree  het: 
immers  die  soldaat  het  haar  probeer  vashou,  en  dit  was  aan- 
randing.  Omdat  sy  in  besit  van  ’n  gevaarlike  wapen  was,  is  sy  ’n 
boete  opgelê.  Kragtens  die  noodregulasies  was  dit  verbode. 

OOM  LANG  JÓN  NEL 


Ek  was  ongcveer  ses  toe  ons  tydelik  van  ons  ou  tuisdorp 
na  die  Boland  verhuis  het,  en  daar  het  ons  ses  jaar  gewoon.  Die 
huis  is  intussen  verhuur  en  glo  weer  onderverhuur.  Dus  was 
ek  so  om  en  by  die  twaalf  jaar  toe  Ma  die  ontstellende  brief  van 
Missies  Simsin,  eienares  van  die  aangrensende  erf,  ontvang  het. 

,,Mevrou  moet  dit  asseblief  nie  as  inmenging  met  julle  sake 
beskou  nie,  maar  hierdie  waarskuwing  is  goed  bedoel  omdat 
ons  vriende  is.  Ek  het  so  ’n  snuf  in  die  neus  gekry  dat  die 
munisipaliteit  in  die  gedoente  belang  begin  te  stel  en  stappe 
wil  neem,  toe  het  ek  gedink  ek  laat  weet  julle  maar  gou. 

,,Die  mense  aan  wie  julle  die  huis  verhuur  het,  is  hier  weg 
en  hulle  het  dit  sommer  onderverhuur,  aan  ’n  sekere  meneer 
Nel.  Lang  Jón  Nel,  noem  hulle  hom,  en  Mevrou  het  seker  al 
van  hom  gehoor.”  ,,0  my  magtag!”  het  Pa  laat  val  toe  die  brief 
aan  hom  voorgelees  word. 

..Indien  nie,”  het  Missies  Simsin  se  brief  voorts  gelui,  ,,kan 
ek  miskien  net  noem  dat  dié  meneer  Nel  nie  juis  ’n  persoon  met 
’n  vaste  betrekking  is  nie,  en  dat  hy  beslis  nie  ’n  aanwins  vir 
ons  omgewing  is  nie,  om  van  Mevrou  se  eiendom  nie  eens  te 
praat  nie. 

,,Mevrou,  dit  is  nie  ons  wat  by  die  stadsraad  gaan  kla  het 
nie,  maar  dit  sal  my  nie  verbaas  as  dit  wel  van  die  ander  bure 
is  nie.  Meneer  Nel  hou  melkkoeie  in  die  agterplaas  aan,  en  ’n 
stuk  of  ses  slagbokke.  Hy  het,  teen  die  munisipale  regulasies, 
’n  dam  gebou  en  ’n  sloot  oor  die  stuk  kaal  grond  langs  Menies- 
sa-hulle  se  huis  gegrawe  sodat  al  die  water  wat  in  die  ou 
Engelse  kerkhof  vasgekeer  word,  oor  julle  erf  spoel.  Meniessa 
wil  die  stuipe  kry  en  het  ook  al  die  polisie  laat  kom,  maar 
meneer  Nel  stuur  hom  aan  niemand  nie.  Hy  slag  in  die  agter- 
plaas  en  hang  die  karkasse  op  die  voorste  stoep  waar  hy  die 
veranda  met  planke  toegeslaan  het.  Hy  verkoop  vleis  in  die 
vertrek  wat  julle  slaapkamer  was,  en  nou  onlangs  het  hy  ’n 
paar  jong  volstruise  . . 

„Nee,  alla  magtag!”  het  Pa  weer  ’n  slag  ontplof. 

,,Ons  sal  moet  teruggaan,  ou  man.  En  gou  ook,  voor  hulle 
die  plek  kondêm,”  het  Ma  vasberade  gesê,  en  daarmee  was 
die  saak  beklink. 

Vir  die  eerste  week  of  wat  moes  ons  by  familie  gaan  in- 
woon.  Die  sloot  en  die  dam  moes  toegegooi  word,  die  planke 
afgebreek  word,  Meniessa  het  die  slagvee  en  volstruise  gekoop 
en  dieselfde  dag  weer  verkwansel.  Oom  Lang  Jón  is  summier 
uit  die  huis  gestoot.  Allereers  moes  die  huis  gefumigeer  word. 

Hoe  kon  ek  toe  geweet  het  dat  ek  in  jare  wat  kom  nog 
een  van  oom  Jón  se  aanhangers  sou  word? 

Ek  wens  ek  kon  die  woord  imponerend  hier  gebruik  het, 
maar  dit  sou  nie  juis  die  regte  terminologie  wees  nie.  Lank  was 
hy  wel,  ’n  slungel  van  ’n  man,  maklik  ses  voet  vyf  duim,  met 


27 


’n  groot  kakebecn,  ’n  tandelosc  mond  en  ’n  dun,  wye  swart 
snor  — ’n  merkwaardige  weergawe  van  die  soort  skurk  met 
wie  die  glansdoek-cowboys  van  destyds  so  graag  afgereken  het. 
En  getrou  aan  hierdie  beeltenis,  het  hy  dan  ook  ’n  wyerand- 
cowboyhoed  gedra.  My  stereotipe  herinnering  aan  hom  is  nog 
waar  hy  op  die  lae  stoep  van  hulle  huisie  langs  Kerkstraat 
gesit  het  — want  hulle  het  gelukkig  gou  weer  geholpe  geraak 
— met  die  hoed  halfpad  oor  sy  oë  getrek,  toegeknoopte  frokkie 
met  kruisbande,  gabardienbroek  en  'n  ontsaglike  paar  kaal  voete 
rustend  op  die  reling  van  die  verskilferde  veranda,  ’n  besie- 
lende  stapel  tekenstorieboeke  (nee,  ek  verseg  om  hulle  iets 
anders  as  comics  te  noem)  langs  hom.  En  altyd  was  daar  ’n 
jeugdige  skaretjie  op  die  stoep  om  hom,  ek  inkluis,  besig  om 
comics  te  kwansel  of  te  verkwansel  en  dic  jongste  Amerikaanse 
superheld  te  bespreek.  Veelal  het  die  byeenkoms  die  vorm  van 
’n  vendusie  aangeneem  en  die  hoogste  bieder  het  met  die  groot- 
ste  armvol  comics  weggestap.  Die  neergelegde  prys  vir  nuwes 
was  ses  pennies  en  oom  Lang  Jón  se  lopende  tarief  was  vier 
pennies  of  ’n  trippens,  sodat  ’n  mens  soms  met  ’n  winskopie  van 
’n  slegs  een  maal  deurgelese  comic  by  hom  kon  wegstap.  Self 
was  hy  nooit  bereid  om  meer  as  twee  pennies  vir  ’n  tweede- 
handse  publikasie  te  betaal  nie.  ’n  Man  doen  immers  sake  met 
die  oog  op  profyt. 

Daar  was  natuurlik  ook  ander  handelsartikels  — sigaret- 
kaartjies  met  die  foto’s  van  rugbyspringbokke,  padveiligheids- 
kaartjies,  kaartjies  wat  die  geskiedenis  van  Suid-Afrika  uit- 
gebeeld  het,  kaartjies  van  ons  flora  en  fauna,  gepoleerde  skil- 
paddoppe  en  geboetseerde  en  beskilderde  volstruiseierdoppe. 

,,’n  Roaring  trade,  boet,  ’n  roaring  trade!”  het  oom  Jón  meer- 
male  sy  onderneming  aangeprys.  En  die  onderneming  het  blyk- 
baar  genoeg  profyte  opgelewer  om  minstens  een  maal  per  week 
die  bioskoopmatinee  by  te  woon,  ongeag  wat  daar  vertoon  is. 
By  sulke  geleenthede  het  hy  gewoonlik  ’n  blokkieshemp  aan- 
gehad  met  geel  velskoene  wat,  so  ver  ek  kon  vasstel,  net  in 
daardie  geweste  aangetref  is. 

Daar  het  hy  behaaglik  agteroorgeleun,  nadat  hy  die  donker- 
ste  sitplek  uitgekies  het.  sy  voete  op  die  stoel  voor  hom  laat  rus 
en  krakend  met  ’n  bruinpapiersakkie  grondboontjies  gevroetel, 
strykdeur.  ,,Die  Ingelse  is  darem  bléddie  slim,”  was  sonder 
uitsondering  oom  Lang  Jón  se  kommentaar.  ,,HuIIe  het  die 
baaiskoup  ietgcvind,  hulle  het  comics  ietgevind,  en  dan  het  hulle 
nog  mankicnuts  ook  ietgevind.  En  wat  is  daar  wat  lekkerder 
is?” 

Toe  het  die  oorlog  oorsee  losgebars  en  gou  genoeg  is  die 
vibrasie  daarvan  ook  in  my  tuisdorp,  beskut  deur  bergreekse, 
gevoel.  Op  die  kaal  veld  het  tente  oornag  soos  duisende  mols- 
hope  verrys  en  daar  is  doringdrade  gespan.  Die  militêre  vlieg- 
basis  is  opgerig  en  die  blou  van  onse  hemel  is  bespikkel  met 
krygsvliegtuie.  Oor  die  strate  is  die  geklapper  van  militêre 

stewels  gehoor  en  die  kantiene  en  koffiehuise  was  vol  swerms 
soldate  — eie  kakies,  en  die  ligblou  uniforms  van  die  Britse 
lugmag. 

En  een  blonde  oggend  het  daar  op  oom  Jón  se  stoep  ’n  Union 
Jack  gewapper.  Wat  die  Ingelse  darem  nie  alles  kon  regkry 
nie!  Maar  eers  hier  teen  die  tweede  helfte  van  die  wêreldkonflik 
het  hy  uit  sy  siësta  op  die  stoep  ontwaak;  toe  dit  duidelik 
geword  het  dat  die  Geallieerdes  die  oorhand  begin  kry,  het  die 
oproep  van  koning,  ryk  en  vaderland  tot  hom  deurgedring.  Hy 
het  hom  gaan  aanmeld  en  is  as  rekruut  in  die  militêre  oplei- 
dingskamp  vlakby  die  dorp  ingeskryf.  Immers  moes  daar  vir 
al!e  gewilliges  ’n  heenkome  wees,  en  ’n  man  se  bereidwilligheid 
om  die  Saak  te  dien,  kon  nie  sonder  meer  in  sy  gesig  terug- 
geklap  word  nie. 

Oom  Lang  Jón  se  aangewese  taak  was  om  die  kampgronde 
te  verfraai,  en  niemand  kan  beweer  dat  hy  nie  liggaam  en  siel 
daaraan  gewy  het  nie.  Slote  en  damme  kon  na  hartelus  ge- 
grawe  word.  A1  langs  die  draad,  digby  die  wagposte,  het  hy 
sipresboompies  begin  plant.  Op  sy  kop  was  die  soldatehelmet 
met  die  regimentswapen  en  op  sy  twee  krom  skouers  het  die 
rooi  lissies  gesprankel.  Gebukkend,  hygend  in  die  son,  het  hy 
sy  kweeksels  vertroetel  en  natgelei  en  hom  weinig  gesteur  aan 
wie  nou  juis  by  die  swaar  bewaakte  hekke  in-  en  uitgegaan 
het.  Dit  was  diens,  toegewyde  militêre  diens,  en  dit  is  met  die 
volle  oorgawe  van  ’n  pligsgetroue  hart  verrig.  Wie  kan  sê  dat 
die  man  van  Tobruk,  Sidi  Barani  of  E1  Alamein  meer  in  die 
stryd  gewerp  het  as  Jón  Nel?  Hy  het  ’n  saak  gedien,  en  wat 
is  belangriker? 

Kolonel  Buksie  du  Preez,  vet,  welvarend,  waardig  en  boweal 
Engels,  was  in  bevel  van  die  kamp.  Wanneer  hy  met  sy  bevel- 
voerdersjeep  by  die  hekke  in-  en  uitgery  het,  het  hy  meermale 
skeef  na  die  ranke  soldaat  met  sy  kaal  voete  gekyk  — want 
die  blinkleerstewels  is  gereeld  in  gelid  langs  mekaar  by  die  hek 
geplaas  terwyl  oom  Jón  se  tone  die  heerlikheid  van  ’n  modder- 
pappery  vasgegryp  het.  Nie  een  maal  het  die  lang  man  hom 
verwerdig  om  te  salueer  nie,  selfs  nie  om  van  sy  gewerskaf 
orent  te  kom  nie. 

Een  middag  het  kolonel  Buksie  besluit  dat  dit  hoog  tyd  ge- 
word  het  om  sy  gesag  te  laat  geld,  voor  dit  dalk  vrede  kon 
word  en  vir  ewig  te  laat  sou  wees.  Hy  het  die  bestuurder  van 
sy  jeep  tot  stilstand  geskree  en  afgeklim. 

,,Haai!  Jy!  Jy  daar!” 

Manskap  Nel  het  ’n  slag  opgekyk,  die  sweet  met  ’n  kolos- 
sale  hand  van  sy  voorkop  weggevee,  blykbaar  besluit  dat  nie- 
mand  hom  só  kon  aanspreek  nie  en  toe  weer  oor  sy  sipres- 
boompie  afgebuk. 

,,Ek  sê!  Jy  daar!  Ek  praat  met  jou!”  Die  kolonel  was  by 
hom.  Stadig  het  die  soldaat  hom  uit  sy  posisie  ontkrul,  die 
modder  aan  sy  broekspype  afgevee,  die  helmet  eenkant  neer- 

gesmyt  en  ’n  kakiesakdoek  om  sy  beswete  kop  geknoop. 

,,Moet  my?  Ek  dog  jy  praat  moet  ’n  jong.” 

„Weet  jy  nie  om  te  salute  nie?  Weet  jy  nie  van  dissipline 
nie?” 

,,Kyk,  mister,  as  jy  nie  werk  het  nie  — ek  het  nog  ses 
boompies  om  vemirrag  te  plant.” 

Koíonel  Buksie  se  gesig  was  so  rooi  soos  die  laatmiddagson 
as  die  stofbanke  in  die  weste  opstoom. 

,,Ek  vra  of  jy  nie  weet  om  te  salute  nie.” 

,,Vir  wat  moet  ek  altemitters  seloet?” 

„Vir  my,  as  jy  altemit  nie  weet  nie.  Weet  jy  wie  ek  is?” 

,,Nee.  Van  g’n  stuk  kant  af  nie.” 

,,Ek  is  kolonel  Du  Preez,  en  ek  is  in  bevel  van  hierdie  kamp.” 

,,Gaats,  en  hoe  moes  ek  dit  altemitters  geweet  het?” 

,,Kan  jy  nie  die  kentekens  aan  my  uniform  sien  nie?  Waar- 
voor,  dink  jy  miskien,  is  die  rooi  band  om  my  keps?” 

,,My  magtag!”  Oom  Jón  het  met  sy  voorvinger  die  droë 
modder  onder  sy  tone  weggekrap.  ,,Ek  dog  dan  dis  ’n  soort 
Salvation  Army-affêre!” 

Die  nasleep  het,  sover  ek  weet,  nooit  gekom  nie.  Kragtens 
die  noodregulasies  van  daardie  tyd  moes  oom  Jón  minstens  voor 
’n  krygshof  verskyn  het,  maar  miskien  het  die  skielike  gunstige 
wending  van  die  oorlog  en  Adolf  Hitler  se  val  hulle  albei  uit 
hierdie  penarie  gered. 

Oom  Lang  Jón  Nel,  het  ek  verneem  — want  met  die  vrede- 
sluiting  was  ek  reeds  op  Stellenbosch  — was  terug  op  sy  stoep, 
nog  steeds  in  sy  uniform,  die  verbleikte  rooi  lissies  steeds  op 
sy  skouers,  die  helmet  nog  altyd  op  sy  kop  en  die  kaal  voete 
weer  op  die  veranda.  En  die  comicmark  het  gefloreer;  die  aan- 
loop  was  groter  as  ooit  tevore,  want  het  hy  nie  daarby  nou 
ook  sy  oorlogservaringe  gehad  om  te  vertel  nie?  Hy  kon  nie 
uitgepraat  raak  oor  hoe  kwistig  die  Ingelse  hom  vir  sy  militêre 
diens  vergoed  het  nie,  en  hy  was  selfs  bereid  om  drie  pennies 
vir  ’n  tweedehandse  comic  te  betaal. 

Tydens  my  besoek  twee  en  twintig  jaar  later  moes  ek  ver- 
neem  dat  ook  hy  lankal  in  ’n  ander  gemeenskap  opgeneem  is. 
Die  oneerbiedige  gedagte  aan  hoe  hy  daar  sonder  sy  comics  en 
mankienuts  sou  klaarkom,  het  ek  probeer  vermy. 

Maar  van  die  sipresbome  het  nog  daar  in  die  ou  kamp 
gestaan.  Kan  ’n  mens  ooit  waarlik  sterf? 

lAN  RAPER 


LAAFNIS  BY  VERSKYNSELS 

Jy  het  opgekom  vanuit  die  tuin, 
jou  hare  nat  en  jou  oë  vol  trane. 

Die  son  het  jou  laat  bewe. 

Daar  is  slegs  graad 
( jou  hare  nat  om  jou  koue  gesig.) 

Die  goeie,  en  die  kwade  — 
dit  is  van  die  verlede;  dinge 
wat  nie  uitmekaar  kan  kom  nie: 
die  son  wat  my  warm  gehou  het, 
het  jou  laat  bewe. 

Die  oorsaak  het  die  plek  ingeneem 

van  die  gevolg: 

sé  die  eeu  is  ontwrig  deur, 

die  handeling  veroorsaak, 

die  gesig  verloor  omdat  — 

en  nou  kom  jy,  meisie, 

uit  die  tuin:  met  die  koue: 

met  die  trane,  en  met  die  nat 

hare  ■ — alles  in  'n  rustige  konteks. 

Sonder  verantwoordelikheid. 


OMWENTELING 

Wanneer  die  son  groen 

in  die  sout  van  die  skaduwees  gaan  lê 

en  arms  koelte  elke  figuur  — 

staan  staalsuiers  soos  orrelpype  op, 

blaas  stoom  hees:  die  olie  drup 

en  stadig,  trillend,  skuif  die  stange 

liefde,  lewe,  drome,  en  die  dood, 

op  die  voerband  van  geboorte  aan,  rol 

totdat  die  son  grys 

uit  die  suiker  van  die  oggend  oopvou. 

LOUIS  EKSTEEN 


VERBINDING 

’n  Mens  moet  drome  hê 
wilgertakke  en  lourier 
aardverbondenheid  en  hemelvlug 
wortels  wat  kan  vasrank 
maar  ook  die  pyl  van  populier 
op  die  bruin  snaar  van  die  grond. 

Mens  moet  vastheid  en  ook  drome  hê 
wilgerwortels  en  lourier: 

nat  mis  tussen  sewejaartjies 
en  ook  ’n  springbokrug  se  pronk 
wat  oopmaak  na  die  skoot. 

Verbonde  bloed  en  droom; 

die  skoonheid  van  ’n  koeël 

wat  die  pronk  óópmaak 

geweldvol  en  geweldloos: 

die  koel  koeël  wat  die  pronk  oopdwíng 

teen  blou  lug 

’n  paar  sekondes  so  bewaar 
tussen  grond  en  vlug. 

Ouklipgeel,  groenwilgergroen,  blou 
’n  mens  se  drome  tintel  ligter 
so  tussen  grond  en  lug. 

Bloed  sypel  die  grond  ’n  taai  rooi 
telkens  as  die  blousel  van  die  lug  witter 
oor  ons  drome  hierdie  klein  korrels  strooi 

tot  die  sneeu  elke  gekantheid  rond 
en  populiere  swaar  maste  voue  word 
en  koppies  voorhistories  ys 
teen  die  lug  van  die  Karoo. 

ly  moet  jou  drome  hê 
wat  sipresse  met  wit  vaandels  stuur 
en  graftes  met  die  son  verbind 
deur  grond  oor  sneeu  met  hemelsblou. 

Die  aarde  word  ’n  rant 

die  rant  ’n  bok 

die  bok  ’n  blink  sirkel 

wat  krommes  oor  die  vlakte  trek 

konkreetheid  word  abstrak 

verbondenheid  en  eenheid 

en  pyle  ontvlug 

die  populiere  wat  strak  span 

oor  die  stram  snaar  van  die  grond. 

Rooier  grond  en  witter  lug 

bloei  uit  in  rose 

in  malvas  wat  ’n  rooi  klank 

uit  bodems  groen  korse  blare  knal. 

Rooi  grond  en  klip  en  steen 
saamgebind  tot  vuursteen  en  agaat 
verbonde  water  lug  en  sand: 

’n  mens  se  drome  dans  los 

uit  sewejaartjies,  wilgers  en  die  sandrivier 

in  blink  strepe  oor  die  kwarts  van  die  Karoo. 

Ja  ook  hier  gloei  vygies  in  ’n  brandbos 

en  ou  towerspreuke  wat  uit  ’n  tontelbos  ontwaak 

laat  vastigheid  vervlugtig  in  die  lug 

en  skud  die  drome  wat  jy  steeds  moet  hê 
uit  oor  blomme  en  lourier. 

LANDSKAP 

Na  die  bui  wit  reën 

voor  dun  slym  oor  korrels  gruis: 

’n  slak  in  sy  huis 

Skarlaken  trilling 
bo-oor  blou  ringe  water  — 

’n  naaldekoker 

’n  Perd  op  die  land 

jaag  vlieë  met  ’n  swart  stert. 

Glad  sidder  sy  flank. 

Onderstebo  draai 
’n  vis  in  die  grys  water: 
sonlig  oor  die  kaai. 

’n  Kriek  sing  vannag 
blinkhard  onder  spriete  gras. 

Te  vroeg  rooi  die  dag. 

MARIÉ  BLOMERUS 


GROEN  RANONKELS 

Onder  die  swaar  graniet 
kook  lawa  in  die  duister 
die  dag  sal  kom 
dat  dit  teen  ’n  swak  plek  beur 
uitbars  breek 

’n  pad  oopbrand  teen  die  hange 
oor  sagte  landerye  wingerde 
tot  by  die  liefderyke  see 
om  sy  koeltes 
sy  groen  ranonkels 
sissend  te  verwond. 

LAWRENCE  F E R L I N G H E T T R 

Die  wêreld  is  ’n  pragtige  plek 

om  in  gebore  te  word 
as  jy  nie  omgee  vir  geluk 

nie  altyd 

so  baie  vreugde 
as  jy  nie  omgee  vir  ’n  tikkie  hel 
af  en  toe 

net  soos  alles  goed  is 

want  selfs  in  die  hemel 
sing  hulle  nie 

die  hele  tyd 

Die  wêreld  is  ’n  pragtige  plek 

om  in  gebore  te  word 
as  jy  nie  omgee  dat  mense  sterf 

die  hele  tyd 

of  miskien  net  verhonger 

meeste  van  die  tyd 
wat  nie  half-pad  so  erg  is 
as  dit  nie  jy  is  nie 

Die  wêreld  is  ’n  pragtige  plek 

om  in  gebore  te  word 
as  jy  nie  baie  omgee 

vir  ’n  paar  dooie  verstande 
in  die  hoër  posisies 
of  ’n  bom  of  twee 


1.  Vertaal  deur  Marié  Blomerus  uit  Pictures  of  the  Gone  W'orld  no.  25  C 
1955,  deur  Lawrence  Ferlinghetti. 

af  en  toe 

in  jou  geligte  gesig 
of  ander  sulke  onwelvoeglikhede 

waarvan  ons  samelewing 
prooi  is 

met  sy  vernames 
en  sy  uitgestorwenes 
en  sy  priesters 
en  ander  beskermers 

en  sy  verskillende  segregasies 
en  kongresondersoeke 
en  ander  verstoppings 
waarvan  ons  gek  liggaam 

erfgenaam  is 

Ja  die  wêreld  is  die  beste  plek  van  almal 

vir  ’n  klomp  dinge  soos 
om  die  lawwe  spel  te  speel 

en  die  liefdespel  te  speel 
en  die  hartseerspel  te  speel 

en  treurmares  te  sing  en  inspirasie  te  kry 
en  rond  te  loop 
en  na  alles  te  kyk 

en  blomme  te  ruik 
en  standbeelde  te  besmeer 
en  selfs  te  dink 

en  mense  te  soen  en 
babas  te  maak  en  broeke  te  dra 

en  hoede  te  waai  en 
te  dans 

en  te  swem  in  riviere 
op  pieknieks 

in  die  middel  van  die  somer 
en  sommer  oor  die  algemeen 

,,Iiving  it  up” 


Ja 

maar  dan  reg  in  die  middel  van  alles 
kom  glimlaggend 
die 

lykbesorger 

JEANNE  GOOSEN 


UIT  OP  PAROOL 

Dis  miskien  omdat  sy  ’n  donkerbril  opgehad  het  dat  mevrou 
Bergh  dié  nag  oor  ’n  kartondoos  in  die  straat  geval  het. 

My  liewe  vriend  Wilhelm  en  ek  snel  haar  toe  te  hulp. 

— Ag  siestog  Mevrou  tel  ons  haar  op. 

— Kan  ons  u huis  toe  vergesel  en  waar  woon  u Mevrou 
bied  my  liewe  vriend  Wilhelm  sy  weerlose  arm  vir  haar  aan. 
Sy  oë  is  mooi  in  die  nag.  Hy  het  deernis.  Ek  ken  my  liewe 
vriend  Wilhelm. 

— Ek  soek  na  my  huis,  huil  mevrou  Bergh.  Êrens  het 
ek  my  adres  op  ’n  stukkie  papier  neergeskryf.  Êrens  het  ek 
my  adres  op  ’n  stukkie  papier  neergeskryf.  Ek  het  al  soveel 
kere  my  handsak  deursoek  maar  nêrens  kan  ek  my  adres  kry 
nie. 


— Miskien  kan  u naastenby  vir  ons  verduidelik  waar  u 
woon,  Mevrou,  probeer  ek. 

— Dis  juis  die  moeilikheid.  Ek  het  vergeet.  Ag  as  ek  tog 
net  die  stukkie  papier  kan  kry.  Êrens  is  daar  ’n  stukkie  papier 
met  my  adres  op.  Hoe  sal  ek  nou  weer  my  huis  kry? 

Ons  gaan  op  ’n  bankie  sit.  Die  laaste  bus  is  reeds  verby 
maar  ons  sit  maar  want  by  haltes  voel  ’n  mens  altyd  veilig 
en  haltes  wek  altyd  soveel  herinnerings.  {Ek  onthou  nog  goed 
hoe  hulle  my  een  oggend  by  'n  halte  kom  haal  het.) 

★ ★ ★ 

— Nou  weet  ek,  nou  weet  ek,  roep  mevrou  Bergh  uit.  — 
Ek  woon  oorkant  ’n  park.  ’n  Klein  parkie.  Soggens  kom  hulle 
die  grasperk  natspuit  en  dan  kyk  ek  hoe  die  son  deur  die 
druppels  skyn.  Dan  weet  ek  hoe  die  hemel  lyk.  En  ek  woon 
in  die  hemel  dan.  O,  ek  woon  oorkant  ’n  park.  ’n  Klein  parkie. 

Ons  stap  deur  die  strate.  Verby  soveel  parke  maar  elke  keer 
huil  mevrou  Bergh: 

— Dis  nie  my  park  hierdie  nie.  My  park  is  nie  met  drade 
toegespan  nie.  My  park  is  nie  met  drade  toegespan  nie. 

Ons  loop  verby  soveel  parke  in  die  nag  maar  almal  het 
heinings  om.  In  die  nag  vergeet  ons  om  koud  te  kry.  Ons  stap 
verby  soveel  parke. 

Ek  besef  dat  ons  iets  daadwerkliks  sal  moet  doen.  Miskien 
moet  ons  ieraand  se  hulp  vra  want  my  liewe  vriend  Wilhelm  is 
byna  in  trane.  Ek  ken  my  liewe  vriend  Wilhelm  as  sy  oë  so 
mooi  is  in  die  nag. 

— Sal  ons  nie  die  polisie  se  hulp  inroep  nie  Mevrou?  Hulle 
ken  alle  naamloses,  huisloses  en  alle  parke.  Ek  is  seker  dat 
hulle  ons  sal  kan  help  om  u huis  te  kry. 

— Ek  weet  dat  ons  dit  behoort  te  doen,  huil  mevrou  Bergh  nou 
hardop  — maar  ek  ken  nie  al  die  polisiemanne  uitmekaar  nie 
en  ek  wil  tog  weet  met  wie  ek  praat. 

Mevrou  Bergh  ontstel  my  liewe  vriend  Wilhelm.  Ek  ken 
my  liewe  vriend  Wilhelm.  Hy  trek  hom  altyd  ander  mense  se 
bekommernisse  so  maklik  aan.  En  ek  moet  my  liewe  Wilhelm 
kalmeer: 

liewe  Wilhelm.  vertel  my  ’n  storie 
uit  jou  kleintyd 

toe  jy  nog  in  die  sandput  gespeel  het 
met  ’n  rooi  karretjie 

vertel  liewe  Wilhelm,  vertel  my  ook  van  die  poliesman. 

— Polisiemanne  het  drie  voete  vorentoe  en  drie  voete  agter- 
toe,  begin  my  liewe  Wilhelm.  HuIIe  vang  ’n  mens  en  prop  jou 
in  ’n  groot  gebou  met  baie  vensters.  En  eendag  as  jy  uitkom 
en  jy  grys  langs  jou  slape  is,  verloor  jy  jouself  in  die  strate  . . . 

Nou  weet  ek,  nou  weet  ek,  roep  mevrou  Bergh  uit.  Ek  woon 
oorkant  ’n  parkie  met  baie  vensters. 

Ons  hou  mekaar  vas  en  stap  aan.  Ons  stap  verby  soveel 
parke  in  die  nag.  Ons  stap  huis  toe.  Ons  huis  met  die  baie 
vensters.  Mevrou  Bergh  en  ek  my  liewe  boetie  met  die  nagoë. 

’N  BRIEF  VIR  DAWID 


In  luilekkerland 
koop  my  volk 
(opgewek) 
by  die  Okay  Basaar 
en  leef  in  vrees 

’n  Soldaat 

met  ’n  skietsertifikaat 
stap  militêr 

en  loer  na  skugter  skoolmeisiebene 
( boem ) 

Op  die  hoek 

word  die  Zonk  verkoop 

en  wit  angeliere 

(iemand  preek  altyd  politiek  op  die  plein) 

By  die  kliniek  staan  ek  in  ’n  tou 
om  geënt  te  word  teen  pokke 
en  die  vrou  by  die  toonbank 
spel  my  naam  verkeerd. 


SJALOM 


Saterdagoggend 
ontmoet  ons  in  die  slaghuis 
en  het  min  om  vir  mekaar  te  sê 
vra  twee  maal  uit  na  gesondheid  en 

wag  . . . 

Ek  word  bewus  van  die 
briljante 
kleur  van  vleis 
en  is  verwonderd 

oor  die  sombere  blokmanne  met  byle.  ek 

kry  die  ontstellende  gevoel  dat  jy  vir  my  bang  is  en  toe  ek 
opkyk  was  jy 

weg! 

(Snaaks) 
dat  dit  jy  is 

vir  wie  ek  nog  altyd  wou  vertel  het 
van  die  verkyker  waardeur  ek  gekyk  het 
na  iemand 

wat  deur  'n  verkyker  kyk 
na  my. 

Ons  het  so  hard  probeer  om  mekaar  se  aandag  te  trck  maar 

daar  was  te  vcel  seemyle  tussen-in  en 

waas. 

Ek  stap  nou  huis  toe  met  ’n  varkkop  onder  my  arm 

Moenie  banq  wees  nie 

kyk: 

ek  gooi  ses  sente  in  ’n  bussie  vir  Nasaret 
{ek  is  nie  anti-semitisties  nie) 


38 


ERIC  PI JN  AKEN 


EEN  ROOS  VAN  STEEN 

er  ligt  een  glinsterende  ader  in  haar  hart 
jongensachtig  een  speelse  liejaan 
ik  drijf  er  op  mijn  rug  in  rond 
in  de  zon  een  spiegelstad 

PERNIS 

SHELL 

CALTEX 

ESSO 

B 

P 

een  parasol  in  een  achtertuintje 
ik  zie  geen  zon 
ik  zie  een 

p a r a 

s o 1 

ik  lig  op  mijn  rug 

op  mijn  droge  rug 
op  mijn  steendroge  rug 
op  mijn  rug  van  gewapend  beton 
op  mijn  rug  als 

NIGHT  CLUB 

ik  maak  mijn  nagels  schoon 
met  een  scherf  liefde 

scherp  is  dat 
scherf  is  dat 

ik  ga  naar  de  cineac 
ik  heb  van  de  stad  genoeg 
ik  ga  naar  de  cineac 

de  cineac 

is  geen  stad 
maar  een  biejoskoop 

daar  ga  ik  zitten 
met  mijn  ogen  dicht, 
met  mijn  hoofd  slapend 

de  cineac 

is  geen  stad 

ZADKINE 


Graniet  gewonde  god 
die  mens  van  je  maakte 
een  mens  zonder  hart 

duiven  en  meeuwen  van 
de  haven  zij  toeschouwers 
die  nooit  zien 
maar  duiken  naar  de  prooi 
zij  die  zitten  op  de  plaats 
van  het  hart 

RINA  BADENHORST 


AAN  ’N  GESTORWE  JEUG 
1.  Gekruisigde  kind 


die  wind  waai 
die  vyeboom  se  skaduwee 
in  my  vas 
en 

ek  loop  met 
hom  alom  die  huis  alom 
die  huis:  ommie 
huis 

se  lang  koelte  oor 
die  werf  te  sleepvoet 
na  die  dam  in  die  tuin  in 
waar  mammie  stukkend 
hang  aan  die  vyeboom. 


2.  My 
rooirand 
papbordjie 
met  sy  erdeblou 
blomme 
onthou 

my  kleintydse  half- 
geëete  pap 

die  hanslam-wat-stamp 
die  paradys  in  ons  voorhuistapyt 
die  bangmaakding  innie  bont  gordyn 
my  weg  laslapbeer: 

’n  brandende  grootmensseer. 

OM  ’N  GEDIG  TE  SKRYF 


1 1 nm.  is  my  kamer 
’n  mymerende  interieur 
stoel  — Bybel  — japon  (hang 
snaaks  sonder  my  aan 
’n  spyker) 

die  mure  ruik  na  losies 
die  dag 

dreineer  sy  twaalfure 

leeg  in  my  hand 

wat  niks  te  sê  het  as  hy  praat 

met  my  oë  toe 
(die  gordyn  flikker 
’n  s.o.s.-nabeeld  teen 
die  genadige  donkerte  van 

ek  bid 

glo) 

met  my  oë  toe 

ontbloot  van  enige  waansin 

skryf  ek  poësie: 

ek  lê  leeggeloopte  badwater 
tussen  2 lakens  en  1 kombers. 

STEPH AN  BOU WER 


VRUGTELOOS 

Die  man  skrik  as  die  deur  oopgaan.  Die  vrou  staan  daar 
met  haar  koffers.  Hy  kyk  van  sy  hande  af  op. 

„Meisie,  sal  jy  nie  asseblief  maar  bly  nie?” 

Sy  draai  vinnig  weg  en  stap  slaapkamer  toe.  In  die  binne- 
deur  gaan  staan  sy.  Dan  draai  sy  om  en  skud  haar  kop. 

’n  Dragtige  pekineeshondjie  kom  die  kombuis  ingedraf  en 
klim  moeisaam  in  haar  kassie  in  die  hoek.  Die  man  staan  op, 
kry  die  motorsleutel  en  stap  na  die  garage.  Hy  ry  tot  voor  die 
agterdeur.  Dan  stap  hy  weer  kombuis  toe  waar  haar  paar  kof- 
fers  klaar  regstaan.  Hy  dra  hulle  buitentoe  en  sien  dat  sy  by 
die  hond  se  kassie  hurk. 

,,Alles  is  klaar,”  sê  hy,  maar  bedoel  uerby. 

,,Die  pad  is  sleg,”  sê  hy  — sommer  om  iets  te  sê.  Hy  dink 
hoe  eensaam  dit  op  die  plaas  gaan  wees. 

Sy  sit  stil  langs  hom  en  kyk  na  die  vaal  landskap.  Die  mielies 
wat  oorgebly  het  na  die  hael  en  kommandowurms  lyk  nes  die 
pad. 

Die  skielike  dorpie  tussen  die  rantjies  tref  jou  soos  ’n  vuishou 
tussen  die  oë.  Spore  van  die  droogte  lê  op  die  mure  en  sink- 
dakke.  Nou  lê  die  son  laag,  en  vaal  rokies  begin  reeds  uit  die 
skoorstene  trek. 

Toe  hulle  op  die  grondpad  uitdraai  na  die  stasie,  wil  sy  iets 
sê  maar  bedink  haar. 

As  die  motor  op  die  gruisklippies  stilhou,  draai  hy  na  haar 
toe  en  wil  haar  hand  neem  soos  lank  gelede,  maar  sy  maak 
haar  deur  vinnig  oop  en  klim  uit  omdat  sy  bang  is  hy  sien  die 
knop  in  haar  keel.  Hy  dra  haar  koffers  na  die  perron  en  kyk 
half  onbegrypend  hoe  sy  geld  uit  haar  handsak  neem  en  oor 
die  kaartjiestoonbank  stoot.  As  sy  oor  die  gruisklippies  aan- 
gestap  kom,  byt  sy  op  haar  onderlip.  Hy  gee  die  koffers  deur 
die  venster  aan  en  sy  bly  lank  besig  voordat  alles  op  hul  plek  is. 

Dan  blaas  ’n  fluit  iewers. 

Hulle  skrik. 

Sy  kom  haastig  venster  toe  en  kyk  na  hom.  Sy  leun  uit 
asof  sy  iets  in  sy  oor  wil  sê.  Hy  kyk  af  na  sy  voete.  Sy  soen 
hom  op  sy  voorkop  en  huil  skielik. 

Die  trein  ruk  en  gly  vorentoe. 

Hy  roep  iets  bo  die  geraas  uit  maar  hy  kan  haar  nie  meer 
hoor  antwoord  nie. 

Die  trein  ry  verby  ’n  paar  sipresse  op  die  draai. 

Haar  mond  is  half  oop  asof  sy  iets  wil  sê. 

’n  Paar  bloekomblare  dwarrel  rond. 

Hy  besef  die  trein  sal  nooit  weer  dáár  stilhou  nie. 

’n  Sifdeur  waai  oop  en  toe  as  hy  voor  die  agterdeur  stilhou. 

Die  pekinees  kom  aangedraf  en  ruik  aan  sy  broekspype.  Hy 
tel  haar  op  en  dra  haar  kombuis  toe.  Hy  sit  haar  in  die  kassie 
neer  — sorgsaam  — en  maak  die  vensters  toe  sodat  die  stof 
nie  inwaai  nie. 

Hy  lê  die  aand  lank  en  luister  na  die  wind:  hy  wil  huil, 
maar  die  droogte  het  ook  sy  hart  ingeneem. 

Dan  begin  groot  druppels  op  die  sinkdak  val. 

Dit  reën. 

Die  pekinees  tjank  benoud  uit  die  kombuis  uit,  maar  hy  raak 
aan  die  slaap  met  die  gehuil  van  die  reën  op  die  dak. 

As  hy  wakker  word,  is  dit  nog  donker  en  dit  sous. 

Hy  staan  op  en  gaan  na  die  kombuis.  Hy  steek  ’n  lamp 
op  en  maak  vuur  in  die  stoof.  As  die  water  kook,  maak  hy 
koffie  en  gaan  staan  by  die  venster  en  kyk  hoe  dit  stadig  begin 
lig  word  op  die  werf. 

Dan  hoor  hy  ’n  gewerskaf  in  die  hond  se  kassie.  Hy  sit  sy 
koffie  haastig  op  die  tafel  neer  en  stap  nader. 

Daar  is  vier. 

Hy  hurk  by  die  kassie  en  krap  die  ma  se  nek  en  ore,  half- 
hartseer. 

Hy  is  bly  sý  is  nie  daar  nie. 

MALLEMEULE 

Ek  het  te  lank  by  die  kermis  gebly 

En  noudat  hulle  die  mallemeule  afbreek 
Wil  ek  nie  meer  weggaan  nie 

Ek  het  te  lank  by  die  kermis  gebly 

En  noudat  hulle  die  mallemeule  afbreek 
Is  daar  nie  meer  pryse  om  te  wen  nie 

Weet  mens  ooit  of  ’n  mallemeule  terugkom? 

Party  sê  hulle  kom  nooit  weer  nie 

Hulle  het  die  mallemeule  afgebreek 
En  jy  het  gesê  ek  moenie  huil  nie 
Want  hulle  breek  maar  mallemeulens  af 
As  hulle  weer  moet  verder  gaan 

Hulle  het  my  mallemeule  afgebreek 
En  toe  het  julle  verder  gegaan 

WAT  DIE  KOKKEWIETJIE  GESÊ  HET 

die  kokkewietjie  het  my  gister  kom  sê 
dat  ek  voortaan 

met  my  voete  op  die  grond  moet  loop  — 
maar  hoe  kan  ek 
terwyl  ek  jou  so  verlang 

BERT  VAN  KERKHOVEN 


HET  NEDERLANDSE  TONEEL  IN  BELGIË 

Om  de  betekenis  en  de  rol  van  het  toneel  in  Vlaams  België 
te  kunnen  begrijpen,  is  het  nodig  even  te  wijzen  op  de  wordings- 
geschiedenis  van  ons  land. 

Toen  Nederland  zich  in  de  16de  eeuw  van  het  Spaanse 
bewind  had  bevrijd  en  een  zelfstandige  — spoedig  bloeiende 
— natie  was  geworden,  brak  voor  de  latere  Belgische  provincies 
een  tijdvak  aan  waarin  zij  de  ene  vreemde  overheersing  na  de 
andere  zouden  ondergaan.  Bijna  vier  eeuwen  lang  zou  in  de 
Vlaamse  provincies  de  volkstaal  (die  wij  gemeen  hadden  en 
hebben  met  de  Nederlanders)  niet  meer  ontwikkeld  worden. 
Wanneer  deze  taal  ■ — toen  niet  veel  meer  dan  wat  houterige 
dialecten  ^ in  Vlaams  België  is  blijven  leven  en  nu  op  onze 
dagen  een  cultureel  peil  heeft  kunnen  bereiken,  dan  is  dat  in 
hoofdzaak  te  danken  aan  de  uit  de  15de  eeuw  stammende  ,,rede- 
rijkerskamers”,  culturele  verenigingen  die  door  hun  toneel- 
opvoeringen  de  taal  voor  verval  hebben  behoed. 

Dat  moest  vooraf  beklemtoond  worden.  Wie  dat  weet  en 
beseft,  zal  begrijpen  waarom  toneel  voor  de  bewustgeworden 
Vlaming  meer  is  dan  alleen  een  vorm  van  kunstgenieten  in 
gemeenschap. 

Nu  is  het  mijn  taak  U een  beeld  te  schetsen  van  het  toneel 
in  Vlaams  België,  zoals  het  sedert  de  tweede  wereldoorlog  is 
gegroeid. 

Toen  de  oorlog  ten  einde  was,  bestond  onze  ,,inventaris” 
uit  de  drie  officiële  stedelijke  schouwburgen  van  Antwerpen, 
Gent  en  Brussel,  plus  nog  een  paar  kleine  reisgezelschappen, 
die  hoofdzakelijk  op  het  platteland  optraden.  Zeer  spoedig 
werd  ■ — op  verzoek  van  het  Gentse  Stadsbestuur  — K.N.S.- 
Gent  versmolten  met  K.N.S.-Antwerpen.i  Gent  behield  welis- 
waar  zijn  Koninklijke  Nederlandse  Schouwburg  als  gebouw, 
doch  dit  werd  van  dat  moment  af  bespeeld  door  de  K.N.S.- 
Antwerpen. 

In  de  loop  van  1945  werd,  op  initiatief  van  Herman  Teir- 
linck,  van  regeringswege  besloten  tot  de  oprichting  van  een 
,,Nationaal  Toneel”  en  van  een  ,,Théátre  National”.  De  op- 
dracht  was  voor  de  beide  nieuwe  instellingen  dezelfde:  goed 
toneel  een  zo  ruim  mogelijke  verspreiding  geven;  doch  de 
praktische  uitwerking  verschilde  volgens  de  landsdelen. 

Voor  Vlaanderen  viel  de  keuze  op  de  Antwerpse  K.N.S. 
Deze  instelling,  die  toen  reeds  sedert  bijna  een  eeuw  geves- 
tigd  was  in  de  grootste  Vlaamse  agglomeratie  (thans  it 
650,000  inwoners)  en  geografisch  ook  in  het  centrum  van  het 

1.  K.N.S.  = Koninklijke  Nederlandse  Schouwburg. 

Vlaamse  landsdeel  gelegen  is,  zou  uitgebouwd  worden  door 
het  Nationaal  Toneel  voor  Vlaams  België.  Sedert  de  eerste 
wereldoorlog  had  Dr.  O.  }.  De  Gruyter  — helaas  gedurende 
al  te  korte  tijd  — deze  schouwburg  naar  een  wereldpeil  ge- 
stuwd.  Zijn  werk  werd  later  geconsolideerd  door  Joris  Diels. 

Na  een  eerste  start  onder  de  directie  van  Victor  De  Ruyter, 
werd  bij  de  aanstelling  van  Firmin  Mortier  in  1947  een  tweede 
gezelschap  aan  het  Nationaal  Toneel  toegevoegd,  namelijk  het 
Reizend  Volkstheater  (R.V.T.),  Deze  kleinere  groep  zou  op- 
treden  in  dorpen  en  kleine  gemeenten,  die  slechts  over  be- 
scheiden  ingerichte  zalen  beschikken. 

Bovendien  word  de  impuls  van  Herman  Teirlinck  de  ,,Studio 
van  het  Nationaal  Toneel”  opgericht,  bedoeld  als  een  eerste 
vorm  van  een  later  te  stichten  hogere  school  voor  de  opleiding 
van  jonge  ,,tonelisten”.  Herman  Teirlinck,  die  hier  nog  steeds 
als  adviseur  optreedt,  had  er  een  tijdlang  de  directe  leiding  van, 
daarin  opgevolgd  door  Fred  Engelen,  die  later  ook  als  regisseur 
naam  zou  maken.  Deze  laatste  werd.  toen  hij  zich  in  Zuid- 
Afrika  ging  vestigen,  opgevolgd  door  Alfons  Goris,  die  nog 
steeds  de  leiding  van  de  instelling  heeft.  Het  moet  gezegd 
worden  dat  deze  studio  sedert  zijn  ontstaan  in  grote  mate  heeft 
gezorgd  voor  de  aanvulling  en  de  vernieuwing  van  ons  toneel. 
Op  dit  moment  spelen  reeds  een  twintigtal  eerste  plankrachten, 
die  door  de  Studio  gevormd  werden,  een  vooraanstaande  rol  in 
de  K.N.S.-Nationaal  Toneel,  in  de  Brusselse  K.V.S.,  in  het 
nieuwe  zelfstandige  gezelschap  dat  met  het  seizoen  1965-66 
te  Gent  startte,  in  de  radio,  de  televisie  en  in  de  kamertoneel- 
groepen  die  in  Vlaanderen  bestaan. 

Over  deze  kamertoneelgroepen  straks  meer;  ik  moge  eerst  het 
beeld  voltooien  van  de  ,,officiële  toneelstellingen”  in  Vlaande- 
ren.  In  Antwerpen  bestaat  nog  het  Jeugdtheater,  een  beroeps- 
gezelschap  dat  onder  leiding  van  Mevrouw  Corry  Lievens  nu 
reeds  meer  dan  20  jaar  uitsluitend  voor  de  jeugd  speelt:  en 
zowel  stukken  voor  kleuters  als  voor  de  schoolgaande  jeugd 
opvoert:  het  wordt  hoofdzakelijk  gesteund  door  het  Stads- 
bestuur.  Het  is  zeer  populair  en  speelt  bijna  doorlopend  voor 
een  volle  zaal  van  ruim  duizend  plaatsen. 

Een  woord  thans  over  de  Brusselse  K.V.S.  (Koninklijke 
Vlaamse  Schouwburg).  Deze  — eveneens  een  gemeentelijke 
instelling  ■ — behoort  niet  tot  het  complex  van  het  Nationaal 
Toneel.  Deze  schouwburg,  die  ook  rijkssteun  geniet,  werkt  dus 
geheel  zelfstandig.  Het  moet  gezegd  worden  dat  dit  gezelschap 
sedert  het  aantreden  van  de  heer  Victor  De  Ruyter  als  direc- 
teur  in  grote  mate  aan  betekenis  heeft  gewonnen:  waar  men 
zich  voorheen  beperkte  tot  een  voorbijgestreefd  zogenaamd 
,,volksrepertorium”,  weet  deze  vernieuwde  K.V.S.  thans  alle 
Vlamingen  uit  het  Brusselse  aan  te  trekken. 

Ik  zou  thans  uw  aandacht  willen  vestigen  op  een  verschijnsel, 
dat  als  kenmerkend  mag  gelden  voor  de  periode  die  wij  hier 

overschouwen:  onze  kamertonelen. 

Wij  hebben  hier  zeker  niet  te  maken  met  een  specifiek  Vlaams 
fenomeen,  de  kamertoneelformule  is  ook  niet  zo  nieuw  dat  we 
haar  alleen  in  deze  tijd  kunnen  zien.  Doch  wel  specifiek  is, 
geloof  ik,  het  grote  aantal:  negen  in  zulk  een  klein  land  als  het 
onze!  En  evenmin  specifiek  voor  ons  is  de  genesis  van  deze 
Vlaamse  kamertonelen,  die  weliswaar  een  uiting  zijn  van  een 
mode  doch  die  bij  ons  niet  los  te  maken  zijn  althans  niet  in 
hun  oorsprong  — van  de  Studio  van  het  Nationaal  Toneel. 

Het  eerste  kamertoneel,  ,,Theater  op  Zolder”  heette  het,  dat 
in  de  Antwerpse  ,,Saint-Germain-des-Prés-jaren”  ontstond,  was 
evenwel  geen  initiatief  van  de  Studio  van  het  Nationaal  Toneel. 
Het  was  Jan  Van  den  Broeck,  een  man  die  meer  tot  de  klein- 
kunst  dan  tot  het  eigenlijke  theater  behoort,  die  de  gedachte 
opvatte  en  haar,  nu  ruim  15  jaar  geleden  zou  uitwerken  met 
Tone  Brulin,  pas  afgestudeerde  van  de  Studio,  die  schreef, 
wilde  spelen  en  regisseren. 

Na  een  eerste  periode  van  dat  ..zoldertoneel”  heeft  een  af- 
lossing  plaats  gevonden.  De  opvolgers  kwamen  bijna  alleen  uit 
de  Studio  van  het  Nationaal  Toneel.  Dries  Wieme,  Denise  De 
Weerdt,  Jo  Dua  en  Lode  Verstraete  bouwden  het  Zoldertheater 
uit  tot  het  Nederlands  Kamertoneel,  dat  in  het  centrum  van  de 
Scheldestad  een  eigen  publiek  wist  te  veroveren  met  spelers, 
die  ook  bijna  allen  in  de  Studio  hun  opleiding  hadden  gekregen. 

Het  voorbeeld  van  het  N.K.T.  heeft  aanstekelijk  gewerkt. 
Gent  volgde  met  zijn  ,,Studio  50”,  een  gezelschap,  dat  zich 
onder  leiding  van  Dré  Poppe  (thans  directeur  van  het  officiële 
N.T.G.  — Nederlands  Toneel  Gent),  tot  op  heden  stelselmatig 
op  het  avant-garde  toneel  heeft  toegelegd,  dit  in  tegenstelling 
met  het  Antwerps  N.K.T.  dat  geleidelijk  een  repertorium  van 
degelijk  ,,commercieel  toneel”  opbouwde. 

Na  Gent  kwam  Kortrijk  met  zijn  ,,Antigone”,  en  waar 
gezworen  wordt  bij  kringtoneel  (,,theater  in  het  rond”).  Luc 
Philips,  de  Antwerpse  K.N.S.-acteur  en  regisseur,  stichtte  met 
zijn  leerlingen  van  de  Mechelse  Toneelschool  het  ,,Mechelse 
Miniatuurtheater”.  Met  ,,Toneel  Vandaag”  onder  leiding  van 
Rudi  Van  Vlaenderen  sloot  Brussel  zich  bij  de  rij  aan,  terwijl 
de  beweging  te  Antwerpen  verder  uitbreiding  nam  met  het 
E.W.T.  ( Experimenteel  Werktheater)  waar  men  onder  de 
directie  van  Lode  Hendrickx,  het  experiment  om  het  experiment 
betracht;  het  Fakkeltheater,  dat  men  als  een  ,,links  geënga- 
geerde”  groep  kan  beschouwen  en  het  L.V.T.  — Laboratorium 
Vlaams  Toneel  — (is  ondertussen  weggevallen)  waar  onder  lei- 
ding  van  Stani  Milbou,  uitsluitend  werk  van  Vlaamse  auteurs 
werd  opgevoerd.  Ten  slotte  heeft  Brugge  zich  sedert  enige  tijd 
aangemeld  met  ,,De  Korrekelder”. 

Hoe  beknopt  deze  opsomming  ook  moge  wezen,  U hebt  er 
alvast  kunnen  uit  opmaken  dat  de  beweging  te  Antwerpen 
begon  en  daar  solied  gevestigd  is,  doch  dat  zij  zich  over  het 
gehele  Vlaamse  land  heeft  uitgespreid  — we  mogen  trouwens 

verwachten  dat  Hasselt  vandaag  of  morgen  met  iets  voor  de 
dag  komt  en  de  geografische  spreiding  dan  met  Limburg  erbij 
volkomen  evenwichtig  zal  zijn.  In  de  tweede  plaats  valt  het  op 
dat  vele  van  deze  theatertjes  doelbewust  een  specialisatie  heb- 
ben  gekozen,  die  soms  wel  als  iets  te  kunstmatig  kan  bestempeld 
worden,  maar  die  niettemin  een  publiek  hebben  gevonden  en 
zich  weten  te  handhaven. 

Samenvattend  gezegd: 

een  negental  Kamertoneelgezelschappen  met  een  gespeciali- 
seerd  repertorium  voor  een  gespecialiseerd  publiek  naast,  thans: 
drie  „o[[iciëIe  ensembles”  vermits  naast  de  K.N.S.-Nationaal 
Toneel  te  Antwerpen  en  de  K.V.S.  te  Brussel,  bij  de  aanvang 
van  het  seizoen  1965-66  een  zelfstandige  Gentse  troep  is  aan- 
getreden:  Nederlands  Toneel  Gent. 

Het  N.T.G.  is  een  gezelschap  dat  hoofdzakelijk  uit  jonge 
elementen  bestaat,  die  bijna  allemaal  uit  de  Studio  van  het 
Nationaal  Toneel  komen;  de  meesten  van  hen  waren  pas  af- 
gestudeerd.  Het  moet  gezegd  worden  dat  de  jonge  ploeg  van 
bij  de  aanvang  een  uitstekende  indruk  heeft  gemaakt;  ze  is 
door  het  Gentse  publiek  sympathiek  onthaald  geworden. 

Waar  de  „officiëlen”  thans  met  drie  zijn,  ,,Antwerpen”  twin- 
tig  jaar  lang  met  zijn  geheel  repertoire  ook  ,,Gent”  bespeelde, 
Antwerpen  en  Brussel  elk  seizoen  ecn  aantal  werken  uitbrachten 
in  de  schouwburgen  van  Brugge,  Oostende,  Kortrijk,  Leuven, 
alsook  in  theaters  in  Nederland,  werd  onder  de  drie  ,,officiële” 
directies  van  bij  het  zelfstandig  optreden  van  Gent  tot  een 
nauwe  samenwerking  besloten.  De  heren  Victor  De  Ruyter 
(K.V.S.  Brussel),  Dré  Poppe  (N.T.G.  Gent)  en  ondergete- 
kende,  die  sedert  het  seizoen  1963-64  de  directie  waarneemt  van 
de  K.N.S.-Nationaal  Toneel  (te  Antwerpen)  ontmoeten  elkaar 
maandelijks  tijdens  een  vergadering,  die  een  institutioneel  karak- 
ter  begint  aan  te  nemen. 

Wat  meer  is,  zij  besloten  tot  de  toepassing  van  de  gedachte 
van  de  ,,draaischijf”,  waarbij  elk  ,,lid  van  het  trio”  in  de  schouw- 
burg  van  de  deelgenoot  een  volledige  cyclus  van  een  bepaald 
werk  komt  spelen.  Voor  het  seizoen  1965-66  zag  het  nieuwe 
Gentse  gezelschap  van  zijn  beurt  af  omdat  de  directie  een 
,,rodeertijd”  nodig  achtte.  De  ,,draaischijf”  bleef  dan  voor  dit 
eerste  seizoen  beperkt  tot  bijdragen  van  Ántwerpen  en  Brussel. 

Alzo  kon  de  K.N.S.-Nationaal  Toneel  ,,De  Zaak  Oppenhei- 
mer”  gedurende  drie  weken  te  Antwerpen  vertonen,  twee  weken 
te  Gent  en  nogmaals  drie  weken  te  Brussel,  plus  nog  enkele 
,,losse”  vertoningen  in  andere  Vlaamse  steden.  In  het  totaal 
konden  van  het  werk  van  Kipphardt  52  opvoeringen  worden 
gegeven,  wat  voor  Vlaamse  verhoudingen  ( dz  5 miljoen  in- 
woners)  aanzienlijk  mag  genoemd  worden. 

Brussel  haalde  een  zelfde  aantal  voorstellingen  met  ,,Wie  is 
bang  voor  Virginia  Woolf”. 

Waar  de  Gentse  speelcyclus  voorlopig  nog  twee  weken  per 
stuk  omvat  en  de  consequenties  daarvan  te  zwaar  waren,  ver- 
zocht  de  Gentse  directie  Antwerpen  en  Brussel  om  ^ buiten  de 
draaischijfbijdrage  om  — elk  met  nog  twee  producties  naar 
Gent  te  komen. 

Ik  schetste  deze  samenwerking  wat  uitvoerig  omdat  ze  karak- 
teristiek  mag  genoemd  worden  voor  een  werkmethode  die  een 
rationeler  aanwending  beoogt  van  ons  artistiek  potentieel. 

De  evolutie  van  ons  theater  sedert  de  tweede  wereldoorlog 
wordt  ook  nog  anders  geïllustreerd,  nl.  door  het  aantal  toneel- 
schrijvers  die  zich  tijdens  de  geschetste  periode  hebben  aan- 
gemeld. 

Ik  glijd  vlug  heen  over  enkele  gevestigde  namen  van  auteurs 
met  grote  verdiensten,  wier  werk  weliswaar  nog  dikwijls  ver- 
toond  wordt,  doch  die  niet  meer  kunnen  gerekend  worden  tot 
de  thans  scheppende  generatie:  Gaston  Martens,  de  auteur  van 
..Paradijsvogels”,  Jos  Janssen,  de  schrijver  van  ,,De  Wonder- 
doktoor”  en  ,,De  Brave  Moordenaar”  en  Paul  de  Mont,  die 
een  eerste  poging  aanwendde  op  het  gebied  van  de  comedie, 
maar  die  niet  geheel  aan  het  plattelandse  ontkwam.  En  daar  is 
natuurlijk  Herman  Teirlinck  die  nog  kort  geleden  drie  toneel- 
werken  liet  uitgeven,  doch  die  evenmin  kan  gerekend  worden 
tot  die  jonge  generatie.  die  precies  naar  voren  trad  in  deze 
periode,  die  begon  met  de  oprichting  van  het  Nationaal  Toneel. 
Zeker,  niet  allen  zijn  onmiddellijk  samen  met  het  Nationaal 
Toneel  te  noemen.  De  dichter  Herwig  Hensen  had  vóór  het 
N.T.  tot  stand  kwam  reeds  menig  toneelwerk  met  zijn  typische 
Shakespeariaanse  structuur  gepubliceerd;  ook  John  Daisne  had 
vóór  het  ontstaan  van  het  Nationaal  Toneel  in  het  Gentse 
universitaire  milieu  geëxperimenteerd  met  zijn  ,,magisch 
realisme”,  doch  het  gros  van  de  jongeren  wier  namen  ik  hier 
weerhouden  wil,  kregen  hun  kans,  dikwijls  hun  eersíe,  dank  zij 
het  Nationaal  Toneel.  De  oprichters  er  van  waren  immers  van 
bij  de  aanvang  de  mening  toegedaan  geweest,  dat  ,,Nationaal 
Toneel”  niet  alleen  het  toneel,  doch  ook  de  eigen  toneelschrijf- 
kunst  diende  te  omvatten.  En  het  moet  gezegd  worden  dat 
directeur  Firmin  Mortier  deze  opvatting  van  bij  zijn  aantreden 
in  de  praktijk  heeft  omgezet.  Er  ging  sedert  1946  geen  seizoen 
voorbij  zonder  twee  tot  zelfs  drie  creaties  van  stukken  van 
eigen  auteurs. 

Hoewel  wij  de  periode  van  op  een  te  kleine  afstand  over- 
schouwen,  kunnen  wij  nu  al  wel  zeggen,  dat  auteurs  kansen 
hebben  gekregen,  die  hen  nu  op  dit  moment  niet  meer  zouden 
gegeven  worden,  omdat  sedertdien  auteurs  zijn  verschenen  met 
meer  bagage  en  ook  met  meer  kennis  van  het  vak  dat  theater- 
schrijven  is  en  blijft.  Doch  heel  deze  lange  aanloop  van  pro- 
beren,  slagen,  mislukken,  half  of  geheel  overtuigen,  heeft  tot 
gevolg  gehad  dat  het  publiek  niet  langer  wars  is  gebleven  de 
eigen  toneelproductie.  Integendeel,  de  aankondiging  van  de 

creatie  van  een  nieuw  Vlaams  werk  is  telkens  een  gebeurtenis. 
En  zo  is  de  fameuze  cirkel  ontstaan:  krediet  voor  de  toneel- 
auteurs,  groeiend  publiek,  vertrouwen,  stijgende  kwaliteit  van 
het  aangeboden  werk. 

Ik  noemde  reeds  Johan  Daisne  en  Herwig  Hensen.  Deze  laat- 
ste  verraste  tijdens  het  seizoen  1960-61  met  een  werk  van  een 
voor  hem  totaal  nieuwe  factuur  ,,Morgen  kan  het  te  laat  zijn”; 
Hugo  Claus  kwam  driemaal  aan  bod;  Marcel  Coole,  Josef  Van 
Hoeck  en  Tone  Brulin  eveneens;  verder  werden  kansen  gegund 
aan  Paul  Van  Morckhoven,  Eugéne  Winters,  Willy  De  Schut- 
ter,  Karel  Van  Deuren,  Paul  Hardy,  Staf  Knop,  Alain  Aver- 
maete,  Jan  van  den  Brande  en  Luc  Vilsen.  Deze  namen  worden 
de  eerste  oogst  uit  het  N.T.-initiatief. 

Ten  slotte  zijn  er  nog  diegenen  onder  onze  eigen  toneelschrij- 
vers  te  noemen  die  zich  op  het  experimentele,  het  surrealistische, 
het  koldereske  theater  toeleggen  en  niet  zonder  success,  vermits 
een  van  hen,  Piet  Sterckx,  de  driejaarlijkse  staatsprijs  verwierf. 
Met  de  Antwerpse  Piet  Sterckx,  zijn  stadsgenoot  Jan  Christi- 
aans  en  de  Gentenaar  Georges  Van  Vrekhem,  waarbij  ik  nog 
Fernand  Handpoorter  en  Pieter  De  Prins  moet  vermelden,  staan 
wij  voor  een  groep  auteurs,  die  als  de  emanatie  van  de  kamer- 
tonelen  mogen  beschouwd  worden;  zij  spelen  in  hun  werk  wel 
met  situaties,  liefst  met  de  meest  bizarre,  maar  het  spel  met  het 
woord  en  de  gedachtenassociaties  domineert  toch  in  hun  stukken 
en  zo  is  dit  oeuvre  geheel  berekend  op  het  kamertoneel. 

Sedert  ondergetekende  in  1965  de  leiding  van  de  K.N.S.- 
Nationaal  Toneel  kreeg,  kwamen  (in  drie  seizoenen)  tien 
auteurs  uit  eigen  land  op  de  affiche.  Ik  noem:  Filip  De  Pille- 
cijn,  Tone  Brulin,  Walter  Eysselinck,  Lode  Verstraete,  Jozef 
Van  Hoeck,  Paul  Willems,  Cyriel  Buysse,  Joe  Gevers,  Gaston 
Martens  en  Herwig  Hensen.  Onder  deze  tien  werken  kwamen 
vijf  creaties  voor. 

Dezelfde  belangstelling  voor  de  arbeid  van  eigen  auteurs 
bestaat  eveneens  in  de  Brusselse  K.V.S.,  o.m.  voor  Hugo  Claus, 
Staf  Knop,  Luc  Vilsen  en  Frans  Cools.  Ook  het  jonge  Gentse 
gezelschap  programmeerde  in  zijn  eerste  seizoen  reeds  een  nieuw 
werk  van  Tone  Brulin. 

Natuurlijk  blijven  de  buitenlandse  auteurs  domineren  in  de 
speelrooster  van  onze  schouwburgen,  officiële  en  kamertonelen. 
Dat  is  voor  een  klein  land  niet  anders  mogelijk.  De  aandacht 
gaat  hierbij  naar  de  klassieken:  Shakespeare,  Moliêre,  Goldoni, 
Vondel,  Hooft,  Schiller,  Goethe;  de  thans  reeds  ,,geklasseerde” 
auteurs  als  Ibsen,  Strindberg,  G.  B.  Shaw,  O’Neill,  Pirandello, 
Herman  Heyermans;  maar  ook  de  ,,modernen”  komen  veelvuldig 
op  de  Vlaams-Belgische  repertoria  voor:  A.  Miller,  Tennessee 
Williams,  Albee,  Thornton  Wilder,  Sartre,  lonesco,  Wesker, 

Bréal,  Kipphardt,  Weiss,  Brecht,  Anouilh. 

Het  past  hier  even  te  spreken  over  de  uitstraling  van  de 
nederlandstalige  Belgische  gezelschappen  in  het  buitenland. 
Deze  uitstraling  is,  gezien  de  taal,  voor  de  Vlaams-Belgische 
gezelschappen  beperkter  in  haar  mogelijkheden  én  kansen  dan 
dit  het  geval  is  voor  de  franstaligen.  Toch  gaan  de  Vlaamse 
troepen  veelvuldig  over  de  landsgrenzen,  al  weze  dit  dan  wel 
in  hoofdzaak  over  de  noordergrens. 

Reeds  voor  de  tweede  wereldoorlog  trad  de  K.N.S.  Antwer- 
pen  elke  zomer  op  in  het  openluchttheater  te  ,,Valkenburg” 
bij  Maastricht,  in  Nederland.  Deze  traditie  werd  jarenlang  vol- 
gehouden  en  was  tot  een  begrip  geworden. 

Na  de  tweede  wereldoorlog  werd  hieraan  een  einde  gemaakt 
wegens  gewijzigde  vacantiegewoonten  en  ook  als  gevolg  van 
het  feit  dat  de  K.N.S.-Nationaal  Toneel  en  later  ook  de  Brus- 
selse  K.V.S.  tijdens  het  winterseizoen  werden  uitgenodigd  een 
van  de  in  aantal  sterk  toegenomen  Nederlandse  schouwburgen 
te  komen  bespelen.  Zo  treden  beide  gezelschappen  elk  seizoen 
een  paar  maal  op  te  Maastricht,  Tilburg,  Eindhoven,  Rotterdam, 
af  en  toe  te  Amsterdam  en,  recent,  ook  in  de  nieuwe  schouw- 
burg  te  Middelburg. 

Een  tijdlang  heeft  een  uitwisseling  Antwerpen-Rotterdam 
bestaan.  Besprekingen  zijn  nu  aan  gang  met  het  nieuwe  Rotter- 
damse  gezelschap  om  deze  traditie  te  hervatten. 

K.V.S.-Brussel  ,,wisselt”  sedert  enige  jaren  ,,uit”  met  het 
gezelschap  Centrum  uit  Nederland. 

Voor  de  onafhanklijkheid  van  Kongo,  ging  de  K.N.S.-Natio- 
naal  Toneel  verscheidene  malen  op  tournee  in  deze  voormalige 
kolonie;  soms  ging  deze  tournee  tot  in  Zuid-Afrika. 

In  1955  trad  de  K.N.S.  te  Parijs  op  in  het  kader  van  het 
..Theátre  des  Nations”  met  ,,Elckerlyc”  en  ,,De  gekroonde 
Leerse”,  twee  bekende  middeleeuwse  spelen. 

,,Toneel  Vandaag”,  het  Brusselse  kamertoneel  gasteerde  in 
Berlijn  en  in  Lissabon  o.m.  met  modern  Vlaams  werk. 

Anderdeels  treden  buitenlandse  gezelschappen  veelvuldig  op 
in  België,  dat  dank  zij  zijn  gunstige  geografische  ligging,  zeer 
dikwijls  ,,troepen  op  doorreis”  kan  ,,opvangen”.  Meestal  doen 
dergelijke  tournees  die  te  Brussel  starten,  ook  de  steden 
Antwerpen  en  Gent  alsmede  Luik  en  Charleroi  aan. 

De  organisatie  van  deze  gastvoorstellingen  berust  bij  privé- 
ondernemingen.  Daar  is  dan  verder,  zoals  reeds  aangestipt,  de 
..uitwisseling”  onder  specifieke  nederlandstalige  gezelschappen. 
Er  bestaat  te  Antwerpen  de  stichting  ,,Elckerlyc”  die  haar  zaal 
ter  beschikking  stelt  zowel  van  troepen  uit  Nederland  en  Vlaams 
België  als  van  de  franstalige  Belgische  gezelschappen.  De  stich- 
ting  ..Elckerlyc”  programmeert  doorgaans  ,,zeer  modern”  werk; 

ze  staat  open  voor  alle  publiek  doch  richt  zich  evenwel  in  hoofd- 
zaak  tot  de  katholiek-geóriënteerden. 

Dan  is  er  ten  slotte  het  jaarlijks  ,,Internationaal  Theater- 
festival  van  de  Stad  Antwerpen”,  die  met  dit  initiatief  een 
aanvang  nam  tijdens  het  expojaar  1958.  Het  festival  dat,  dank 
zij  ,,expomiddelen”  groots  kon  opgevat  worden,  had  zulk  een 
weerklank  dat  besloten  werd  — zij  het  op  een  meer  bescheiden 
wijze  — aan  dit  festival  een  vast  karakter  te  geven. 

De  lijst  die  hierna  volgt,  geeft  een  idee  van  het  opzet,  dat 
in  zijn  jaarlijkse  uitwerking  naast  toppunten  ook  enige  ,,laagten” 
met  zich  bracht  maar  dat  globaal  gezien  als  een  indrukwek- 
kende,  volgehouden  inspanning  mag  bestempeld  worden  die 
haar  initiatiefnemers  tot  ere  strekt.i  Het  is  tevens  de  illustratie 
van  de  belangstelling  van  de  Vlaming  die,  hoe  bewust  hij  ook 
voor  de  eigen  cultuurwaarden  opkomt,  zich  geenszins  wil  af- 
zonderen  omdat  hij  naar  het  woord  van  August  Vermeylen: 
,,Vlaming  wil  zijn  om  Europeaan  te  worden”. 

,,lnternationaal  Theaterfestival  van  de  Stad  Antwerpen” 

1958 

THÉÁTRE  NATIONAL  POPULAIRE:  Le  Triomphe  de 
l’Amour  — Marivaux:  L’Etourdi  — Moliére. 

DEUTSCHES  THEATER  BERLIN:  Sie  Schlacht  bei  Lobo- 
sit z í^íscks 

K.N.S'.  - NÁTIONAAL  TONEEL:  De  Menselijke  Staat 

— A.  Malraux;  Heksenjacht  — A.  Miller. 

WIENER  BURGTHEATER:  Don  Carlos  ^ Schiller. 
PICCOLO  TEATRO  DELLA  CITTA  DI  MILANO: 
Arlecchino  Servitore  di  due  Padroni  — Goldoni. 

LA  COMÉDIE  FRANCAISE:  Le  Bourgeois  Gentilhomme 
^ Moliêre.. 

DEUTSCHES  SCHAUSPIELHAUS  HAMBURG:  Faust 

— Goethe. 

OLD  VIC  LONDON:  Henry  VIII  - Shakespeare:  Hamlet 

— Shakespeare. 

1965 

ODEON  THÉATRE  DE  FRANCE:  Le  Mariage  de  Figaro 

— Beaumarchais. 

PIRAIKON  THEATRON:  Medea  ^ Euripides. 

HET  REIZEND  VOLKSTHEATER:  Elckerlyc  ^ Petrus 
Van  Diest,  De  Theaterman  — Karel  Van  Deuren. 

STÁDTISCHE  BuHNE;  Romulus  der  Grosse  ■ — F.  Diir- 
renmatt. 

THE  BIRMINGHAM  REPERTORY  THEATRE:  The 
Heartbreak  House  — G.  B.  Shaw. 

K.N.S.  - NATIONAAL  TONEEL:  Tartuffe  - Moliére. 

1.  Van  die  lys  publiseer  ons  slegs  dié  van  1958  en  1965  om  lesers  ’n  indruk  te 
gee  van  die  verskeidenheid.  — Red. 

PIETER  DU  PLESSIS 


NAVORSER 
Ars  longa,  vita  brevis 


Ek  duik  uit  die  blou  lug 
in  die  see  langs  Kreta. 

Die  soutwater  brand  my  liggaam 
en  ek  proe  die  sepia 
van  ’n  Kretiese  vaas. 

Ruimte  en  tyd 
spartel  soos  ’n  vissie 
tussen  die  blaaie 
en  in  my  hand. 

Voort, 

met  nat  liggaam 
op  die  droë,  warm  sand 
blaai  ek  na  Sumerië. 

En  toe 

met  skulp  teen  die  grond 

en  in  die  gesigskring 

van  die  wye  blaaie 

luister  en  merk  ek 

(twee  duisend  jaar  voor  Christus) 

die  Assiriese  bul 

wat  ,,sag-bulkend  die 

ou  bloed  ruik”. 

Maar  later, 
om  en  om, 

omtrent  met  die  tyd  van  die  Kruis, 

toe  ek  tussen  sy  wit  oorskot  vors 

ontdek  ek  helaas, 

dat  die  magtige  metabolisme 

van  sy  driftige  romp 

en  sy  eng  blik 

verstik  het  in  die  sand  . . . 

dog  my  hart  kramp  van  vreugde 
toe  ek  eindelik 
tussen  dié  dolosse 
’n  griffel  en  griffioen  optel. 

GRIFFEL 


( 1 ) Skerpkant 

Vanaf  die  oersel 
lê  ek  skerp 
soos  ’n  naald 
parallel 

tussen  die  chromosome 

en  prik  die  kerns 

as  hul  bind 

tol  saam 

met  die  mitose 

en  grif  die  diepste 

hartstog  uit 

selfs  mooier 

as  ’n  voël  se  fluit 

tot  God 

die  laaste 

sel  afsluit. 

(2)  Stompkant 

Soms  kryt  ek  kankers 
in  die  kernsel 
dan  piering 
en  gifpyl  ons 
tot  anderkant  die  hel  . . . 

GRIFFIOEN 


( 1 ) Voorkant 

My  broeiplek 

is  die  grysstof 

wat  in  die  breinpan  lê 

en  vanaf  die  eerste  piepgeluid 

fladder  ek  in  die  takke 

van  die  liggaam 

vang  die  mooi  lyn 

in  my  lyf 

en  bars  voor  by  die  vingers  uit 
dan  pyl  ek  deur  die  ruimte 
en  gryp  die  sugte 
van  my  tyd 

en  val  versteen  daarmee 
lank  na  my  nes 
vergaan  het 

iewers  op  die  witsand  uit. 

(2)  Agterkant 


Partykeer 

word  ek  deur 

die  hand  gevang 

om  van  die  gewrig 

af  weg  te  vlie 

dan  gooi  meneer 

die  valkenier 

my  pansofaag 

geblinddoek  in  ’n  sirkelvlug 

en  keer  ek  stokflou  terug 

met  rooi  prostate 

in  my  keel. 

A.  J.  J.  VISSER 


IN  DIE  BOTANIESE  TUIN 

Tussen  bome,  struike 

met  naambordjies  ( grafskrifte?) 

en  oor  plante  vermolmd 

dwaal  ons 

vol  verbasing 

(oor  die  seldsame  dood?) 

soos  deur  ’n  museum, 

’n  argief. 

Terwyl  ons  rus 
by  kliptafels, 
lê  ’n  toeris 
ook  óns 

— indrukwekkender 

stene  — 

blitssnel 

op  ’n  kleurskyfie  vas. 

WERKLOSES 

Ons  is  ongewens 
veral  by  bestuurders 
met  die  bierpens  . . . 

Hulle: 

huis, 

paleis, 

Ons: 

huis, 

pondok  . . . 

. . . eet  word  peusel, 

langtand, 

aan  vooruitsiglose 

dae. 

FREDA  PLEKKER 


PORTRET 

Skaduwees  lê  soos  duiwe 

in  die  drif  van  jou  oë 

en  jou  skouers 

dra  hulle  hartseer 

soos  ’n  meer  sy  breë  waters 

en  die  wind 

het  gaan  lê 

in  jou  stem 


EWENAAR 


Stap  slaap 

tastend  soos  ’n  vlieg  oor  glas 
oor  die  aardbol  van  my  oë 
en  soek 
na  ’n  pool 

brand  al  die  ligte 
in  die  oorbevolkte  stad 
van  my  gedagtes 
en  roep 

om  vermoeienis 
lê  my  lyf 

ewenaar  denkbeeldig 
in  die  realiteit 
van  tyd 
se  tydloosheid 

ALBERT  KLOPPERS 


GESPREK 

1.  BEELDHOUER 

Ek  het  die  bokkie 
by  die  kuil  gevang 
en  in  die  brons  laat  stol. 

My  hande  het  een 
van  ’n  dwarrel 
duiwe  stil  laat 
vasvlieg  in  ’n  muur. 

Ek  kerwe  kurwes 
— koue  kurwes  uit  graniet 
en  huiwer  met  my  beitel  . . . 
tot  ek  die  stil  hermafrodiet 
na  wik  en  weeg  vermink 
tot  man  of  vrou 
of  dier. 

2.  SKILDER 

Mý  het  die  winter 
in  sy  vaal  gevang  . . . 
of  as  die  lente  somer 
word  het  ek  bly  hang 
soos  vinke  oor  ’n  kuil 
waar  wolke  skuif  tot  stil 
die  eerste  bruin  blaar 
in  die  water  val. 

Ek  meng  die  somer 
op  my  skyf  en  smeer 
die  berge  rooi  as  nog 
die  middag  oor  die  berge  skeer. 
Hier  op  my  klein  kwas 
kwetter  voëls  en  huiwer 
druppels  in  ’n  wolk 
wat  olie-swaar  bly  hang 
skuins  teen  die  wit  doek  in. 

Ek  smeek  geen  oomblik 
om  te  bly  te  wag 
soos  hy  noú  is  . . . 
verf  kwas  palet  en  ek  . . . 
ons  kan  die  ure  langer  rek. 

3.  DIGTER 

Ek  het  geen  kwas 
palet  of  beiteltjie  . . . 
geen  hamer  doek  of  verf 

ek  proe  die  klanke 
op  my  tong  en  klots 
die  seeverhaal  aan  jou. 

Die  liefde  kan  ek  stil 
laat  blom  op  wit  papier 
of  kots  die  walg 
in  skerwe  uit  en  rym  die 
rooi  granaat  met  haat  . . . 

Maar  afgevaardig  deur  ’n  vreemde  vors 
wil  ek  in  oorvloed  en  in  dors 
my  boodskap  dra 
en  met  my  opdrag  mors. 

IZAK  VAN  DER  WESTHUIZEN 


MYNWERKER-KUNSTENAAR 

Tussen  wolkkrabbers  en  grys  myngange 
het  ons  stommelend  verdwaal  — 
maar  uit  skuinsskagte  en  die  rots 
die  ruwe  erts  gehaal. 

Met  buskaartjies  en  brokke  teer 
het  ek  ’n  beeld  gemaak: 
van  rank  sipresbome  wat  regop 
oor  wit  engele  waak. 


HEILIGE  DROOM 

Wit  sonne  wentel  deur  My  Droom, 

’n  heelal  deur  ’n  klein  atoom: 

Ek  wat  die  weerlig  wakker  maak 
maar  teer  oor  elke  wiegie  waak. 

Die  wêreld  in  My  wydoop  Hand 
is  een  van  baie  korrels  sand. 

Ek  sweef  waar  duisend  sonne  groei  — 
maar  bly  op  elke  slagveld  bloei. 

OUKERSNAG 

Weer  word  die  stad  ’n  mosaïek 
van  cha-cha,  klappers,  Kersmusiek. 

Van  Suidheuwels  tot  Aasvoëlkop 
weerlig  die  bont  vuurpyle  op. 

Van  Houghton  tot  in  Doornfontein 
doof  ducktail,  mynmagnaat  sy  pyn 

met  bruiswyn,  dop  en  dolmusiek: 
dié  bont  ontvlugtingsmosaïek. 

Verlate  huil  ’n  honger  kind  — 

’n  Kerslied  huiwer  op  die  wind. 

Bomklappers  bars,  stoomtreine  fluit, 
doof  kind  én  Kerslied  vinnig  uit. 

CHARLOTTE  CILLIERS 


WAAL  O WAAI  . . . 

Hy  waai  buite 

gevaarlik 

die  wind 

Ek  het  hom  lief 

die  wind 

heerlik 

heerlik 

buitentoe 

buitentoe 

Ek  wil  sweef 

en  sweef 

in  die  wind  wees 

decl 

van  hom 
’n  niks 
’n  luggie 
’n  stoffie 

Niks 

O ek  wil  in  die  wind  wees 
in  die  wind 
in  die  wind  . . . 


SAREL  SMIT 

LIBIDO 

Ek  lê  in  jou  hare 

en  luister 

die  see  in  my  hart. 

Het  lank 

beesvel  sonder  sout 
in  die  son  gelê. 


Tokkel  aan  die 

fyner  snare, 

speel  my  hartseer-bly. 

W.  A.  DE  KLERK 


MARTHINUS  VERSFELD:  DIE  MAN  EN  SY  DENKE 

Dit  is  onmoontlik  om  binne  die  bestek  van  ’n  paar  duisend 
woorde  reg  aan  hierdie  onderwerp  te  laat  geskied.  Ek  sal  ook 
nie  eens  probeer  nie.  Die  plan  is  om  net  maar  iemand  wat  beide 
as  mens  en  as  denker  ’n  merkwaardige  figuur  is,  wyer  bekend 
te  stel.  Daarmee  wil  ek  geensins  te  kenne  gee  dat  Versfeld 
nie  wyd  bekend  is  nie:  in  Suid-Afrika  en  ook  in  die  buiteland. 
Wat  ek  egter  wel  wil  sê,  is  dat  hy  nie  so  wyd  onder  sy  eie 
mense  bekend  is  as  wat  hoort  nie.  Dis  maar  die  ou  situasie 
van  ’n  profetiese  stem  wat  vir  dié  wat  naaste  is  onhoorbaar  bly. 

Ek  ken  Marthinus  Versfeld  al  meer  as  ’n  kwarteeu.  Ons 
het  saam  berge  geklim,  deur  die  onoortreflike  Suid-Afrikaanse 
landskap  gery:  en  om  met  so  ’n  man  daardeur  te  ry,  is  om  dit 
in  ’n  nuwe  dimensie  te  ervaar.  Saam  het  ons  ook  hier  in  die 
midde-veertigerjare  ’n  boek  oor  die  Bolandse  berge  geskryf, 
en  daarmee  al  ons  berge  weer  oorgeklim.  Met  ’n  onlangse  her- 
druk  kon  dit  toe  weer  geskied. 

Ek  sé  ek  ken  Marthinus  Versfeld  — al  meer  as  ’n  geslag. 
Toe  ons  mekaar  die  eerste  keer  ontmoet  het,  was  ons  nog 
ongetroud  — ek  ’n  jong  advokaat  aan  die  Kaapse  balie,  hy 
’n  jongerige  dosent  in  die  filosofie  aan  die  Universiteit  van 
Kaapstad  met  ’n  toenemende  invloed  op  sy  studente  en  mede- 
dosente.  Vandag  het  ons  albei  al  kinders  wat  ’n  universiteits- 
loopbaan  agter  die  rug  het,  en  aanstaltes  maak  om  ’n  nuwe 
geslag  in  die  lewe  te  roep. 

Die  kennis  en  vriendskap  van  ’n  kwarteeu  of  meer  was  nog 
nie  genoeg  om  te  kan  sê:  ,,Hierdie  man  ken  ek  deur  en  deur. 
Daar  is  niks  meer  van  of  aan  hom  waarvan  ek  nie  weet  nie.” 
— Dit  het  niks  te  doen  met  geslotenheid  of  ’n  esoteriese  gees 
nie.  Die  geslote  mens  — wie  se  geslotenheid  dikwels  maar  net 
’n  masker  vir  sy  armoede  is  — kan  ’n  skerpsinnige  waarnemer 
in  ’n  japtrap  opsom.  Dit  is  die  oop  mens  wat  jy  nie  so  maklik 
kan  definieer  nie.  Hy  is  soos  ’n  boom  met  sy  wortels  vas  in 
die  humus  en  sy  blomme  en  loof  steeds  aan  die  vernuwe.  Jeug 
het  niks  met  leeftyd  te  doen  nie.  Die  jongste  mense  wat  ek  in 
my  lewe  ontmoet  het,  was  figure  soos  Paul  Tillich  — hy  was 
toe  al  naby  tagtig  — en  Marthinus  Versfeld,  wat  na  sestig 
mik.  Jy  kan  daarvan  seker  wees  dat  daar  nooit  ’n  gedagte,  en 
veral  ’n  woord  uit  hulle  sal  kom  wat  nie  saakgerig,  tydgenootlik 
en  vars  is  nie.  In  terme  van  die  skilderkuns  sou  Picasso  hier- 
van  ’n  goeie  voorbeeld  wees.  Aan  die  ander  kant  is  daar  talle 
jongmense  — ook  in  ons  eie  land  — wat  op  twintig  jaar  al 
oud  en  der  dae  sat  is:  met  g’n  enkele  eie  of  onafhanklike  ge- 
dagte  nie.  Dit  is  van  sulkes  wat  Shaw  eens  gesê  het  dat  die 
jeug  iets  wonderliks  is;  dis  net  maar  jammer  dat  dit  op  kinders 
verkwis  moet  word. 

Om  Versfeld  as  mens  te  ken,  is  om  hom  ook  as  denker  te 
ken;  en  omgekeerd.  Ek  weet  van  geen  ander  geleerde  in  ons 
land  waar  daad  en  gedagte  tot  so  ’n  heel-heid  gegroei  het 
nie.  Dit  verstrek  moontlik  sommer  die  antwoord  waarom  Vers- 
feld  by  so  'n  groot  deel  van  sy  eie  mense  nog  betreklik  onbekend 
is.  Dis  dikwels  die  dooie  hand  van  die  verlede  wat  ’n  bepaalde 
tradisie  nog  stut;  en  hoe  wankel  dit  eintlik  al  is,  dit  kos  nogtans 
iets  soos  ’n  ligte  aardbewing  om  die  bouwerk  in  duie  te  laat 
stort.  ’n  Afrikaner  met  ’n  plattelandse  agtergrond,  uit  die 
geslag  van  die  Versfelds,  Le  Roux’s,  Hugo’s  en  La  Grange’s: 
’n  egte  Bolander  wat  een  van  die  skerpsinnigste  Katolieke 
denkers  van  ons  tyd  geword  het?  — Ondenkbaar,  sou  die  alge- 
mene  reaksie  tot  enige  jare  gelede  gewees  het.  Dit  is  miskien 
’n  teken  van  nasionale  groei  dat  ons  dit  vandag  al  heelwat 
geredeliker  aanvaar.  Ons  kan  selfs  verneem  van  ’n  Fransis- 
kaanse  student  met  die  onwaarskynlike  naam  van  Karel 
Schoeman,  ook  sy  fyngeskrewe  boek  oor  sy  leerjaar  in  ’n  lerse 
priory  lees,  sonder  om  geskok  te  voel.  Dit  is  terloops  die  aan- 
treklikste  eienskap  van  die  Afrikaner:  dat  hy  steeds  daarin 
slaag  om  onder  die  .afwykendes’  die  leidende  geeste  op  te  lewer. 
Niks  spreek  sinvoller  tot  ’n  buitelander  met  onderskeidingsver- 
moë  as  juis  dit  nie. 

Versíeld  se  eie  geestige,  daarom  ook  diepsinnige  verslag  oor 
sy  Katoliek-wording  (die  lesing:  Hoe  ek  Katoliek  geword  het) 
verskaf  die  regte  sleutel  tot  wie  hierdie  man  wil  begryp:  én 
as  mens  ên  as  denker.  Ek  het  dit  alles  van  taamlik  naby  gade- 
geslaan:  of  liewer,  ek  het  die  finale  stadia  van  Versfeld  se  toe- 
trede  tot  die  Katolieke  Kerk  dofweg  waargeneem.  Dit  was  egter 
eers  jare  daarna,  toe  ons  paaie  al  taamlik  wyd  uitmekaar  geloop 
het,  dat  ek  die  volle  omvang  en  diepte  daarvan  leer  verstaan 
het. 

Daar  was  eerstens  sy  groeiende  verset  teen  ’n  kerklike  tradi- 
sie  wat  in  homself  vasgewoel  geraak  het.  Daar  was  die  elemente 
van  emosie-beladenheid:  anti-intellektualisme:  vreugdelose  erns: 
plegtigheid:  die  oorheersende  rol  van  die  gemeentelike  herder, 
wat  ’n  reaksie  in  hom  uitgelok  het.  Daar  was  sy  studiejare  in 
Glasgow  onder  die  geniale  prof.  A.  A.  Bowman,  wat 
. . . 'n  gelowige  Protestant,  met  ’n  fyn  skeppende  intellek,  en 
’n  afgeronde  menslikheid  (was).  Hy  was  ’n  Christelike  denker, 
en  dit  het  al  my  vooroordele  verpletter.  Ek  kon  voor  my  oë 
sien  dat  jy  ’n  Christen  en  ’n  denker  kon  wees.  Dit  was  nog 
altyd  my  behoud  dat  ek  ’n  sterk  werklikheidsin  besit,  en  dat 
ek  ’n  mens  meer  as  ’n  teorie  vertrou.  Ek  vertrou  begrippe  maar 
net  relatief,  want  huUe  is  besig  om  te  skei  wat  God  êén  gemaak 
het;  en  hoe  moeilik  ek  dit  ook  al  mag  vind  om  sekere  dinge 
intellektueel  te  vereenselwig,  kan  ek  nie  heelheid  ontken  wanneer 
ek  dit  onder  die  oë  het  nie. 

Wat  naas  die  gemaliëlskap  van  Bowman  in  dié  tyd  van  deur- 
slaggewende  betekenis  word,  is  die  ontdekking  van  Thomas 

Aquinas.  Dis  Aquinas  se  deursigtige  gesonde  verstand  wat  veral 
tot  Versfeld  spreek.  Sy  beginsels  was  so  mensUk,  so  in 
ooreenkoms  met  die  gewone  ervaring  dat  ander  filosowe  uit- 
heems  begin  lyk  het.  Ek  het  aan  myself  gesê:  só  dink  ek  mos 
self  wanneer  ek  my  nie  deur  teorieë  laat  betower  nie. 

Van  daardie  jare  in  Glasgow  verklaar  hy  voorts:  Waí  ook 
’n  groot  indruk  op  my  gemaak  het  was  Maritain  se  Trois 
Reformateurs,  waarin  hy  die  gesamentlike  betekenis  van  Luther, 
Descartes  en  Rousseau  vir  ’n  wêreld  wat  in  die  oorlog  ineen- 
stort,  verduidelik  het.  U sal  let  dat  ek  nog  geen  persoonlike 
aanraking  met  Katolieke  gehad  het  nie.  Ek  het  net  gelees.  Nog 
’n  skrywer  wat  vir  my  baie  beteken  het,  was  Friedrich  von 
Húgel.  Wat  ek  van  hom  geleer  het,  was  hoe  wyd  die  betekenis 
van  die  vlees  en  die  stoflike  eintlik  is;  en  hoe  ’n  sigbare  Kerk 
en  sigbare  sakramente  nie  u\"  ’ ' ‘ ' " ' ' 


dele  waardeur  God  na  ons 


dieper  insig  in  die  aard  van  die  mistieke  begin  kry.  Die  mistiek 
is  iets,  soos  dit  my  voorkom,  wat  die  Calvinisme  hoegenaamd 
nie  mee  kan  reken  nie;  en  dit  het  begin  lyk  asof  die  mistiek 
van  die  grootste  betekenis  kon  wees.  Wat  my  gehelp  het  om 
dit  in  te  sien.  was  die  lewensbeskrywings  van  die  groot  heiliges. 
Soos  ek  vantevore  gesê  het.  beteken  mense  vir  my  meer  as 
teorieë;  en  die  enigste  eintlike  bewys  vir  die  Christelike  geloof 
is  die  groot  siele  wat  daardeur  ontluik  het.  As  jy  Afrikaanse 
Calvinis  is,  sal  jy  feitlik  nooit  hoor  van  heiliges  soos  Philippus 
Neri,  of  Caterina  van  Siena,  of  Teresa  van  Avila,  of  selfs  van 
die  martelare  soos  Laurentius.  en  Tibertius,  en  Cosmas  en 
Damianus  nie.  En  tog  is  hulle,  en  duisende  soortgelykes,  die 
skoonste  blomme  wat  die  boom  van  Christus  dra.  Toe  ek 
omtrent  hulle  gelees  het,  het  ek  gevoel:  so  moet  ’n  mens  wees; 
skoner  kan  ’n  lewe  nie  wees  nie  , . . 

Wat  my  egter  byna  letterlik  dronk  geslaan  het.  was  die 
Donker  Nag  van  die  Siel  van  fan  van  die  Kruis.  Sulke  insig 
in  die  dieptes  van  die  Christelike  ervaring  was  iets  wat  in  my 
ou  omgewing  eenvoudig  nie  tuis  was  nie.  Van  toe  af  was  die 
heiliges  my  vriende  . . . 

Wat  in  toenemende  mate  ook  tot  Versfeld  in  Europa  begin 
spreek,  is  die  liturgie  waarvan  die  bo-wêreldse  strekking  die 
gees  van  aanbidding  daarstel.  Aanbidding,  voel  hy,  is  ’n  han- 
deling  waarin  ook  die  liggaam  deel  moet  hê. 

Baie  reise  op  die  Europese  Vasteland  bring  hom  voor  die 
tydelose  wonder  van  die  Middeleeuse  Gotiek  te  staan.  So  iets 
soos  die  Dom  van  Chartres  word  ’n  diep  geestelike  ervaring. 
So  ook  die  katakombe  van  Rome;  en  die  Kolosseum,  in  die 
Sand-arena  waarvan  die  bloed  van  martelare  weggesink  het. 
Teenoor  die  relikwië  soos  die  pyle  waarmee  die  H.  Sebastianus 
gemartel  is,  of  die  ketting  waarmee  Petrus  gebind  sou  gewees 
het,  staan  hy  wel  skepties.  Tog  verskerp  dit  sy  insig  in  die 
betekenis  van  stoflike  dinge,  en  geskiedkundige  handelinge  vir 
die  Christelike  lewe.  Van  die  Petruskerk  het  hy  nie  gehou  nie. 

Dit  was  te  bombasties.  Wat  egter  wel  ’n  indruk  op  hom  maak, 
is  dat  daar  oral  kennisgewings  in  staan:  MOENIE  IN  DIE 
KERK  SPUUG  NIE.  „Wie  wil  dan  in  die  kerk  spuug?”  vra 
Versfeld  met  daardie  kenmerkende  geestigheid  wat  in  sy  latere 
jare  méér  en  nie  minder  word  nie.  „Tog  het  dit  my  laat  insien 
hoe  tuis  die  Katoliek  hom  in  sy  kerk  voel.” 

’n  Man  wat  al  teen  hierdie  tyd  ’n  bergklimmer  en  -leier  van 
formaat  is,  kom  toe  ook  op  ’n  dag  in  ’n  klein  kloostertjie  in 
Innsbruck:  Hy  vertel: 

In  Innsbruck  klim  byna  almal  elke  Sondag  berg.  Maar  eers 
hoor  hulle  die  mis.  Die  kerkie  se  voorportaal  was  vol  rugsakke. 
endie  gemeente  het  met  bergstewels  en  ou  truie  aan  daar  gekniel. 
Ek  het  baie  meer  daarvan  gehou  as  van  oom  Piet  se  kisklere 
en  tante  Koba  se  nuwe  hoed.  Ek  het  gemeen  dat  ons  vir  God 
meer  respek  betoon  deur  ons  alledaagse  genietinge  voor  Hom 
te  lê  as  om  die  Sondag  deur  netjiese  klere  en  ander  dinge  van 
die  gewone  lewe  af  te  sonder.  Langs  die  bergpaadjies  het  mans 
dikwels  klein  heiligdomme  teëgekom.  waar  ’n  wandelaar  sommer 
goedsmoeds  kon  gaan  kniel.  Met  'n  gevoel  van  bevryding  het 
ek  meegedoen. 

,,Sien,”  sal  Versfeld  sê,  en  die  plaaglus  is  teen  homself 
gekeer,  „dit  was  maar  'n  taamlik  bedorwe  Protestant  wat  weer 
na  Kaapstad  teruggekeer  het.” 

Tog  het  dit  omtrent  nege  jaar  geduur  voordat  hy  inderdaad 
tot  die  Katolieke  Kerk  toegetree  het.  Wat  in  hierdie  tyd  van 
toenemende  belang  word,  is  ’n  gehegtheid  aan  Augustinus. 
veral  aan  sy  De  Civitate  Dei.  Dit  sluit  aan  by  sy  voorliefde  as 
filosoof  vir  Thomas,  maar  ook  vir  Plato.  ..Wat  Augustinus  aan 
my  oorgedra  het.”  sê  hy,  ..was  die  Christelike  vertolking  van  die 
geskiedenis.  en  die  rol  van  die  Kerk  in  die  ontplooiing  van  die 
tyd.” 

Ek  het  reeds  gesê  dat  ek  hierdie  finale  stadia  van  Versfeld 
se  toetrede  tot  die  Katolieke  Kerk  van  redelik  naby  beskou  het. 
Dat  ek  toe,  soos  talle  andere  van  sy  taal-  en  volksgenote,  nie 
volkome  in  staat  was  om  dit  te  verstaan  nie,  is  ook  reeds  aan- 
gedui.  Wat  ek  egter  wêl  uit  daardie  tyd  baie  duidelik  onthou, 
is  die  felle  kritiek  wat  uit  sommige  oorde  na  hierdie  verstandelik 
só  begaafde  man  gerig  is.  Hier  was  'n  ,,verraaier  van  die  volk- 
saak”,  iemand  wat  deel  geword  het  van  die  Roomse  gevaar. 
Wat  min  mense  egter  besef  het,  was  dat  dit  vir  Versfeld  self, 
ondanks  sy  eie  lange  voorbereiding,  ’n  dikwels  moeilike  aan- 
passing  was.  Hy  moes  met  ’n  .verstoteling-kompleks’  sukkel. 
Hy  moes  met  ’n  klomp  Engelssprekende  Ratolieke  saamwerk 
wat  dikwels  vooroordele  teen  die  Afrikaner  koester.  Tewens 
wou  hy  van  die  dakke  af  skree:  Moenie  van  God  ’n  Afrikaner 
maak  nie,  maar  wees  gewillig  om,  in  die  geloof,  jou  selfs  te 
vernietig,  sodat  jy  weer  in  Christus  sal  opstaan!  Jy  betaal  duur 
vir  die  pêrel  van  grote  waarde,  veral  wanneer  dit  as  ’n  soort 
diamant-smokkelary  beskou  word!  Hy  voel  die  situasie  van  sy 
eie  mense  toenemend  aan  as  gelyk  aan  dié  van  die  Jode,  wat 

diep  begaan  was  oor  hulle  behoud  as  volk,  en  nie  Christus 
kon  verstaan  nie.  Terselfdertyd  was  hulle  ’n  vrome,  godvresende 
volk. 

Die  merkwaardige  van  Versfeld  is  natuurlik  dat  hy  ondanks 
alles  nooit  die  behoefte  gevoel  het  aan  wat  vandag  so  maklik 
heet  .distansiëring’  nie.  ■ — Terloops,  is  daar  ’n  afgrysliker 
woord  in  die  Afrikaanse  taal?  — Dit  sou  inteendeel  vreemd 
gewees  het  aan  sy  hele  lewensopvatting.  Om  mens  te  wees, 
is  om  saam  met  ander  en  ook  deur  ander  te  lewe.  Wat  altoos 
belangriker  bly  as  ’n  man  se  teorieë  is  sy  menslikheid;  en  mede- 
menslikheid.  Daarom  ook  dat  Versfeíd  deur  die  jare  so  ’n 
vrugbare  gesprek  kon  volhou  met  diegene  wat  nog  in  sinvolle 
opregtheid  in  die  gereformeerde  tradisie  staan. 

In  dié  verband  is  dit  interessant  om  die  prikkelende  uit- 
werking  van  Versfeld  se  denke  op  N.  P.  van  Wyk  Louw  te 
onthou.  Saam  as  dosente  aan  die  Universiteit  van  Kaapstad, 
was  die  geleentheid  dikwels  daar  vir  die  soort  gesprek  wat 
noodwendig  sy  neerslag  in  die  poësie  moes  vind.  Die  presiese 
omvang  hiervan  sal  nog  nagegaan  moet  word.  Wat  ek  persoon- 
lik  met  buitengewone  plesier  — en  ook  ’n  mate  van  verwondering 
— onthou,  is  ’n  motorreis  wat  vier  stuks  in  1948  onderneem 
het:  A.  Roland  Holst  (toe  op  besoek  hier  in  Suid-Afrika) : 
N.  P.  van  Wyk  Louw;  Marthinus  Versfeld;  ekself.  Die  reis 
het  onder  andere  deur  die  Koue-Bokkeveld  gegaan,  ’n  gebied 
wat  Marthinus  as  bergklimmer  dikwels  besoek  het,  waar  hy  ook 
familie  onder  die  appelboere  het.  Ons  het  ’n  nag  in  die  Skot- 
landwyk  {vgl.  Boerneef  se  Boplaas  weer)  oorgestaan,  naby 
Baliesgat.  Ons  het  om  ’n  kampvuur  vergader,  Bolandse  witwyn 
gedrink,  en  ons  versondig  aan  Marthinus  se  manjifieke  kook- 
kuns.  Tot  laat  in  die  nag,  onder  ’n  sterrehemel  wat  jou  laat 
sluk,  het  ons  daar  gesit.  Poësie,  filosofie  en  boerestories  het 
mekaar  afgewissel.  Van  Versfeld  kan  dit  gesê  word  dat  hy  by 
uitstek  die  noue  oorsaaklike  verband  ken  tussen  die  humus, 
humor,  humanitas  en  humilitas.  Dit  het  vandag  tot  ’n  wonder- 
baarlike  rypheid  ontwikkel.  Maar  toe  reeds  was  daar  oorgenoeg 
blyke  van.  Ek  glo  dat  toe  A.  Roland  Holst  my  die  volgende 
jaar  in  Amsterdam  met  iets  soos  blywende  verwondering  mee- 
deel  dat  die  reis  vir  hom  een  van  die  grootste  ervarings  van 
sy  besoek  aan  Suid-Afrika  was,  hy  nie  net  aan  die  landskap 
gedink  het  nie.  Die  mens  en  sy  landskap  is  één.  En  Versfeld, 
soos  N.  P.  van  Wyk  Louw,  bly  wesenlik  deel  van  die  Kaapse 
topografie. 

Net  oor  één  ding  is  ek  jammer  wat  daardie  toertjie  betref: 
dat  ek  nie  opgeteken  het  wat  daar  alles  om  daardie  vuurtjies, 
daardie  brediepotte,  glase  wyn  en  bekers  koffie  gepraat  is  nie. 
Ek  het  ook  spyt  dat  ek  eers  later  die  waarde  van  die  kamera 
as  middel  om  belewenisse  te  bewaar  ten  volle  besef  het. 

As  skrywer  en  denker  sal  Versfeld  in  die  jare  wat  kom  in 
toenemende  mate  begryp  word.  Kenners,  hier  en  in  die  buite- 

land,  weet  egter  al  lank  dat  ons  hier  te  doen  het  met  iemand 
wat  ’n  vlymskerp  intellek  paar  met  dié  soort  tydgenootlikheid 
wat  groot  geeste  nog  altoos  gekenmerk  he*-,  Wat  so  ’n  persoon 
onderskei,  is  nie  soseer  die  nuwe  idees  waarmee  hy  voor  ’n  dag 
kom  nie,  as  die  grondwaarhede  wat  hy  opnuut  stel:  in  die 
idioom  van  sy  eie  tyd.  Dáárdeur  vernuwe  hy  die  tradisie  waarin 
hy  staan.  En  juis  dáárdeur  word  hy  oorspronklik.  Oorspronklik 
beteken  eintlik  dat  hy  weer  by  die  Oorsprong  uitkom,  maar 
met  die  taal  en  die  middele  van  sy  eie  tyd  en  samelewing. 
Sodoende  word  hy  die  besit  van  alle  tye,  en  besit  hy  in  hom- 
self  alle  tye.  Die  teëstelling  is  die  ideologiese  mens  wat  die 
prooi  word  van  ’n  steriele  argaïsme  of  futurisme  (soms  van  albei 
tegelyk),  en  nie  die  moed  kan  vind  om  wat  hic  et  nunc  is 
onder  die  oë  te  sien  en  te  aanvaar  nie.  Dit  is  te  verstaan  dat 
laasgenoemde  hom  teen  eersgenoemde  sal  verset.  Die  kenmerk 
van  hierdie  teenstand  is  sy  retoriek  en  sy  misplaaste  emosie. 
Die  kenmerk  van  die  tydgenootlike  mens  is  sy  redelikheid  ook 
wanneer  hy  diep  voel.  Want  die  rede  is  van  God,  en  raak  die 
essensie  van  ons  menswees. 

Dit  is  ’n  lonende  ervaring  om  weer  Versfeld  se  eerste  publi- 
kasie  in  Afrikaans,  Oor  Gode  en  Afgode  (Kaapstad)  te  lees. 
Dit  kom  na  18  jaar  in  baie  opsigte  profeties  voor.  Ten  tye  van 
publikasie  en  daarna  het  min  mense  die  ware  rykdom  van  hier- 
die  boek  besef.  Hier  sou  slegs  ’n  steekproef  daarvan  weer  voor- 
gelê  kan  word. 

Die  waarneming  van  en  gevoel  vir  skoonheid  is  nou  verwant 
aan  die  godsdienstige  belewenis:  dit  is  bo-rasioneel,  maar  tog 
ook  redelik.  Die  wetenskap  wat  prys  stel  op  sy  .realisme’  het 
eintlik  met  abstraksies  te  doen.  Die  ware  kunstenaar,  soos  die 
gelowige,  word  gekenmerk  deur  sy  vermoë  om  onmiddellik 
binne  die  voorwerp  te  dring  wat  hy  benader.  Dit  is  wat  Aquinas 
bedoel  het  toe  hy  gesê  het  die  menslike  gees  is  geskep  om  die 
realiteit  in  besit  te  neem.  Die  ware  digter  is  die  man  wat  besete 
is,  besete  deur  die  werklikheid,  en  daarop  verlief.  Esoterisme 
sou  verloëning  van  sy  roeping  wees.  Daarom  is  die  ware  digter 
ook  ’n  gelowige,  of  hy  dit  formeel  wil  erken  of  nie.  In  sy  be- 
nadering  speel  die  onuitspreeklike  ’n  groot  rol,  maar  net  so 
’n  belangrike  rol  word  deur  pmdentia  (gesonde  verstand) 
gespeel.  Die  ware  geloof  is  ’n  versterking  van  die  rede,  nie 
sy  ontkenning  nie.  Die  geloof  het  die  rede  as  fondament  nodig, 
en  op  sy  beurt  werk  dit  terug  op  die  rede  om  dit  te  voltooi. 

Die  eienskap  van  pmdentia  is  ’n  vermoë  om  die  konkrete 
geval  tegemoet  te  gaan.  Dis  die  utopiese  denkers  soos  J.  J. 
Rousseau  (maar  hulle  kom  in  elke  tyd  voor,  ook  ons  eie)  wat 
die  samelewing  (die  staat)  met  ’n  valse  mistiek  omhul.  Dit 
word  ’n  diepe  afkeer  van  die  werklike,  en  die  synde.  Maar 
die  mens  as  sedelike  wese  is  ’n  beliggaamde  wese  ( dit  is  eintlik 
wat  die  Inkarnasie  beteken)  wat  deur  sy  sintuiglikheid  aan- 
raking  vind  met  die  wêreld  van  historiese  en  toevallige  besonder- 
hede,  en  wat  op  hierdie  wêreld  inwerk  by  wyse  van  besondere 

wilsbesluite,  wat  in  besondere  liggaamlike  handelinge  tot  uiting 
kom.  Die  ontkenning  hiervan,  soos  by  Rousseau  en  ander  uto- 
pieërs,  is  ’n  nadruk  op  die  gevoelslewe  en  die  .instinkte’.  Met 
absolute  noodwendigheid  lei  die  verafgoding  van  die  gevoel  tot 
die  verafgoding  van  die  staat  en  tot  die  vernietiging  van  vry- 
heid.  Alle  ideologieë,  dus  alle  gesagsgemeenskappe,  is  wesenlik 
romanties.  Alle  werklikheidsin  word  ingeboet.  Die  vae  ryk  van 
gevoel  word  die  grootste  werklikheid  en  die  godsdiens  moet 
as  middel  daartoe  beskou  word.  Die  teologie,  wat  die  steier- 
hout  van  die  godsdiens  is  (die  redelike,  algemene  element) 
word  tot  onverstaanbare  wartaal  verneder.  Die  objektiewe 
geskiedkundige  element,  die  werklike  Kerk  met  sy  historiese 
vereistes,  word  deur  die  oorgawe  aan  nasionalistiese  gevoel  uit- 
gewis.  Met  hierdie  onttroning  van  God  deur  die  staat  verloor 
die  Godsryk  sy  objektiwiteit,  sy  ontologiese  gegewenheid.  Dit 
word  slegs  ’n  begrip,  ’n  begrip  wat  regverdig  kan  word  alleen 
omdat  dit  sekere  sielkundige  funksies  verrig. 

Enigiemand  wat  op  hoogte  is  van  die  politieke  en  teologiese 
ontwikkelinge  van  ons  tyd,  sal  by  die  herlees  van  Oor  Gode 
en  Afgode  — en  hierbo  is  slegs  enkele  paragrawe  saamgevat 
— die  tendensies  van  die  laat  vyftigerjare  tot  vandag  in  beide 
die  politiek  en  die  teologie  duidelik  uitken.  Daar  is  aan  die  een 
kant  die  neiging  om  ,groot  konsepte’,  opgetower  deur  die 
mens  in  sy  bestaansnood,  in  sy  ware  aard  dus  ’n  heidense 
fenomeen  en  iets  wat  met  die  beskawing  of  die  gebrek  daaraan 
niks  te  maak  het  nie,  tot  hemelsoekende  torings  van  abstraksie 
op  te  bou.  Dit  sluit  in  heroïek;  sinloosheid;  verlies  aan  grond- 
gebondenheid;  tragiek  en  komiek.  Daar  is  aan  die  ander  kant 
die  beweging  in  die  teologie  self  tot  ’n  nuwe  vis  concretiva,  tot 
.sekularisasie’,  tot  die  grond  van  die  hele  ,God  is  Dood’-debat, 
tot  tydgenootlikheid. 

Wat  hier  gesê  is  van  Oor  God  en  Afgode  geld  eweseer  vir 
wat  beskou  moet  word  as  Versfeld  se  volledigste  uiteensetting 
tot  op  datum.  Dit  is  The  Perennial  Order  (Londen  1954), 
waarin  sy  denke  van  baie  jare  in  ’n  reeks  briljante  opstelíe 
saamgevat  word.  Dis  ’n  verbasende  geskrif  dié  — en  die  fyn 
gebruik  van  die  Engelse  taal  dra  veel  daartoe  by.  Die  steek- 
proef  hier  moet  noodwendig  in  die  oorspronklike  wees,  anders 
gaan  dit  moeiliker  om  agter  te  kom  wat  die  omvang  en  diepte 
is  van  dit  waarvan  die  proef  gemaak  is. 

The  world  of  finite  beings  is  a science  of  process  ...  To  be 
a frog  means  to  be  a being  whose  possible  perfections  are  not 
compossible  . . . Essence  and  existence  fall  apart  in  man  . . . 
{that  man  is)  a finite  being  is  of  the  utmost  importance  . . . 
What  is  specifically  human  in  our  natures  cannot  be  expressed 
adequately  in  terms  of  the  network  of  external  relations  which 
constitute  the  interest  of  physics  . . . Consciousness  (is)  an 
openness  to  the  complexity  of  things,  a way  of  being  penetrated 
or  entered  into  by  other  things  . . . the  stone  is  in  the  man  in 
a manner  in  which  the  man  is  not  in  the  stone.  Instead  of 

regarding  matter  as  the  dead  inert  matter  ol  Descartes  and 
Newton  we  have  to  regard  it  as  containing  in  germ  or  in  poten- 
tiality  all  the  entities  which  come  into  being  in  the  course  o[ 
evolution  . . . 

Met  Versfeld  as  gelowige  Katoliek,  kan  ons  hierin  reeds  ’n 
voorafskaduwing  sien  van  die  wêreldwye  gesprek  wat  gegaan 
het  om  die  evolusie-siening  van  Teilhard  de  Chardin. 

Evolution  is  necessarily  a Christian  way  o[  seeing  things.  In 
mechanical  determinism  there  is  nothing  to  evolve. 

Hier  sluit  hy  aan  by  Whitehead,  wat  ’n  geesgenoot  is,  soos 
Thomas,  Augustinus  en  T.  S.  Eliot. 

The  intelligibility  o[  history  depends  on  the  darkness  o[  its 
goals  . . . A stone  cannot  attribute  temporal  continuity  and 
location  to  itsel[.  They  can  be  attributed  to  it  only  by  a being 
which  can  attribute  them  to  himsel[.  Man  is  being  aware  o[ 
himsel[  as  enduring  through  his  changes.  He  is  aware  that 
what  he  is  merges  into  what  he  was  and  what  he  will  be. 

Dit  is  die  ganse  wêreld  wat  ons  eerbied  en  ons  ontsag  ver- 
dien.  Maar  bo-aan  die  hiërargie  van  ,skepsels’  staan  die  mens, 
wat  geroepe  is  om  beslissings  te  doen. 

The  most  complete  o[  terrene  creatures  we  seek  completeness 
as  none  other  seeks  it.  And  this  is  why  man  is  radically  a 
religious  being.  As  he  becomes  conscious  o[  his  state  he  seeks 
the  unconditioned  with  an  ineradicable  love,  so  that  even  the 
lovers  o[  women,  o[  security,  o[  wealth,  or  o[  power  are  as  it 
were  the  oblique  lovers  o[  God  . . . The  view  o[  Western 
Christendom  [however)  has  been  that  man  should  not  seek 
the  expansion  o[  his  own  nature  in[initely,  since  that  must  mean 
the  destruction  o[  that  nature  . . . The  essence  o[  morality  lies 
. . . in  keeping  within  bounds.  That  is  what  Aristotle  means 
when  he  identifies  evil  with  the  boundless  . . . 

Daar  lê  ’n  wesenlike  ironie  hieraan.  In  die  strewe  na  grens- 
loosheid  tree  die  mens  buite  die  omvang  van  sy  eie  funksie. 
Hy  vind  dit  dan  juis  nodig  om  grense  te  stel,  en  verneder  hom- 
seÍf  tot  knegskap.  Aan  die  ander  kant  staan  die  morele  mens 
wat  sy  perke  ken  en  wat  die  lyn  tussen  Skepsel  en  Skepper 
is.  Juis  dáárdeur  bereik  hy  ’n  ,grensloosheid’  wat  hom  ’n  waar- 
lik  vrye  mens  maak. 

You  see  then,  the  political  condition  o[  our  [irst  man.  He 
recognises  the  mystery  o[  his  nature,  and  deduces  that  he  stands 
under  the  divine  authority.  But  this  very  submission  bestows 
on  him  a dignity  which  not  man  can  take  [rom  him.  He  sub- 
mits  willingly  to  the  authority  o[  men,  as  long  as  those  over 
him  do  not  [orget  that  they  are  men,  and  recognise  that  they 
too  are  under  authority.  His  very  protests  are  dictated  by 
obedience,  obedience  to  that  ideal  society  whose  constitution  is 
imprinted  in  his  very  nature,  and  whose  laws  are  at  once  his 
limit  and  his  [reedom.  It  is  through  this  obedience  that  he  is 
not  a slave. 

Hoe  sal  ons  dan  weet  van  daardie  Hoër  Gesag  wat  nie 
belang  stel  om  ingeskakel  te  word  in  ons  eie  Groot  Konsep  nie, 
maar  uitsluitende  gehoorsaamheid  vra? 

There  cannot  be  an  intelligence  which  asks  questions  unless 
there  is  an  intelligence  which  doesn’t  have  to  ask  questions, 
but  which  is,  on  the  contrary,  the  answer  to  all  questions. 

Maar  dit  is  veel  meer  as  net  ’n  aangename  of  ’n  vrome  gevoel. 
Dit  is  tegelyk  en  noodwendig  ook  ’n  handeling. 

The  present  as  experienced  by  a human  spirit  reaches  out 
into  past  and  future  and  endeavours  to  fill  itself  with  their 
fuUness;  and  in  the  simplest  historical  judgement  and  the  sim- 
plest  moral  act,  we  are  seeking  to  find  the  moment  which  is 
no  longer  a moment  because  it  is  all  moments.  Hence  we  survey 
the  stream  of  time  and  record,  and  make  history  just  in  so  far 
as  we  have  dragged  ourselves  out  of  the  stream,  and  wish  to 
lift  ourselves  finally  from  it.  Dripping  with  its  waters,  we  seek 
the  bright  fire  of  Eternity. 

Dié  gedagte  is  uitgebou  in  ’n  gedenkwaardige  lesing,  gelewer 
tydens  die  Filosofiese  Kongres  te  Fort  Hare  in  Januarie  1963. 
Dit  het  toe  geheet  The  Meaning  of  the  Contemporary,  en  het 
later  in  die  V.S.A.  verskyn  onder  die  naam  Natural  Law  and 
the  Meaning  of  the  Contemporary.  Tans  is  dit  in  Afrikaans 
beskikbaar  in  die  bundel  Wat  is  Kontemporêr?  Die  kenmerk 
van  die  Christendom  is  dat  hy  tydgenootlik  is;  en  in  sy  tyd- 
genootlikheid  ook  aan  die  eeue  behoort.  Wat  hier  uit  The 
Perennial  Order  aangehaal  is,  staan  slegs  as  heenwyser  vir  dié 
wat  hulle  nuuskierigheid  geprikkel  voel.  Die  reis  sal  verder  voer: 
na  Rondom  die  Middeleeue  (Kaapstad  1962);  na  A Guide  to 
the  City  of  God  (Londen  en  New  York,  1958);  na  The  Mirror 
of  Philosophers  (Londen  en  New  York  1962);  en  moontlik  selfs 
terug  tot  Versfeld  se  heel  eerste  publikasie  An  Essay  on  the 
Metaphysics  of  Descartes  (sy  doktorale  proefskrif,  gepubliseer 
in  Engeland).  Hierdie  laaste  ondersoek  sou  die  leser  dan  in 
staat  stel  om  die  enorme  ontwikkeling  en  verdieping  agter  te 
kom  in  ’n  man  wat  as  Afrikanerseun  met  ’n  plattelandse  agter- 
grond  die  lewe  begin  het. 

’n  Vlugtige  samevoeging  van  sommige  van  die  titels  van 
opstelle  in  hierdie  bundels  sou  reeds  ’n  aanduiding  gee  van  wat 
verwag  kan  word.  Verder  uit  The  Perennial  Order:  Philosophy 
of  Science;  Philosophy  of  Morals;  Philosophy  of  History;  Philo- 
sophy  of  Art;  Philosophy  of  Culture.  Uit  Rondom  die  Middel- 
eeue:  Die  .Bewyse’  vir  die  Bestaan  van  God;  Gesprek  omtrent 
God;  Middeleeuse  Regs-  en  Politieke  Filosofie;  Die  Kerk  en 
die  Kultuur  van  die  Middeleeue,  ens.  Uit  Oor  Gode  en  Afgode: 
Oor  die  Ware  Rasionalisme;  Die  Krisis  in  die  Moraliteit;  Die 
Begrip  van  ’n  Christelike  Geskiedenis,  ens.  Uit  The  Mirror 
of  Philosophers:  Venture  into  the  Interior  or  the  Image  of  the 
Artist  as  a Middle-Aged  Man;  On  Agreements  and  Disagree- 
ments  Amoung  Philosophers  or  The  Hall  of  Mirrors;  The  God- 
dess  of  Humanity  or  the  Mediatrix  of  All  Faces;  A Season  in 

Hell  or  A Further  Drop  of  Mercury;  Humility  or  the  Re- 
integration  of  the  Broken  Image,  ens. 

Laasgemelde  titels  dui  ook  die  tipies  Versfeldiaanse  bena- 
dering  van  die  filosofie  aan.  Ook  dit  moet  die  spel  wees  van 
die  skepsel  wat  sy  eie  grense  en  so  sy  vryheid  gevind  het.  Dis 
’n  geestige  spel;  en  humor  en  die  sin  daarvoor  is  van  deurslag- 
gewende  belang.  Diegene  wat  ’n  lesing  deur  Versfeld  bygewoon 
het  soos  dié  oor  Die  Moderne  Humanisme  ( Stellenbosch  1964) 
of  The  Nature  of  the  Tragic  (Kaapstad),  later  gepubli- 
seer  in  English  Studies  in  Africa.  sal  weet  wat  ek  bedoel.  Uit 
laasgemelde  haal  ek  aan: 

Our  clowns  are  gardeners  and  grave-diggers.  They  are.  they 
declare.  following  Adam's  profession.  that  is.  the  profession  of 
the  first  man  created  out  of  mother  earth.  and  who  must  raise 
her  to  fertility.  I know  that.  since  Freud.  gardens  have  become 
positively  indelicate  . . . Man  digs  himself  into  the  place  from 
which  he  was  born.  and  out  of  the  hole  he  has  opened  up 
with  his  spade  is  born  his  resurrection. 

En  vroeër  het  hy  ons  herinner  dat  ons  nie  moet  vergeet  ,,a 
spade  is  a four  letter  shovel”.  En  nog  vroeër  het  hy  ons  op 
briljant-speelse  wyse  gewys  op  die  oorsaaklike  verband  tussen 
die  begrip  van  fallisisme  en  wedergeboorte:  ,,between  the 
erection  and  the  resurrection”;  tussen  die  Boklied  (wat  die 
tragiek  is)  en  die  Sondebok  wat  die  sondes  van  dié  wêreld  op 
Hom  moet  neem. 

Stap  enige  dag  van  die  week  oor  die  U.K.-kampus.  As  jy 
êrens  vanuit  die  akademiese  vesting  ’n  golf  van  blye  gelag 
verneem,  moet  jy  weet  dat  professor  Versfeld  besig  is  met  ’n 
lesing  in  die  filosofie.  Sy  sin  vir  betreklikheid,  vir  humor  kan 
ook  in  alle  omstandighede  na  vore  kom;  soos  die  geleentheid  toe 
sy  klimmaat,  Jim  Klosser,  uitgevly  was  teen  die  Áfrikawand  op 
Tafelberg  (met  die  niet  onder  hom)  en  iemand  bo  van  die 
tafel  klippers  begin  afgooi  het.  Toe  een  met  ’n  gefluit  verby 
Jim  se  oor  trek,  skrik  hy  op,  klou  vir  lewe  en  dood  aan  sy  rots- 
wand  en  laat  hoor:  ,,Jissem,  wat  was  dit?”  Waarop  Marthinus 
ewe  lakoniek  van  ’n  lys  ietwat  laer  opmerk:  ,,Toe  maar,  Jim, 
dis  net  maar  die  doodsengel.” 

Wat  Versfeld  onderskei  as  filosoof  — en  dit  kon  al  geblyk 
het  uit  wat  alreeds  gesê  is  — is  dat  daar  geen  kloof  tussen  denke 
en  dade  bestaan  nie.  Wat  hierdie  man  met  groot  moeite  en 
toewyding  en  geduld  vir  homself  verklaar  het,  moes  ook  sy 
lewenswyse  word.  Om  kennis  te  maak  met  die  gesin  Versfeld 
(met  elf  lede,  waarvan  nege  kinders  is)  is  ’n  ervaring.  Om 
saam  met  Versfeld  te  hengel  — sê  hulle  wat  graag  hengel  — 
is  om  nuwe  perspektiewe  te  ontwikkel  aangaande  see,  vis,  brood, 
wyn,  en  Koos  van  der  Merwe. 

Dit  is  presies  hierdie  soort  mens,  met  sy  onbeperkte  liefde 
vir  die  bodem  van  Suid-Afrika,  met  sy  reuse-belesenheid  en 
kennis  maar  ook  nederigheid,  met  sy  waardering  vir  dit  wat 

letterlik  nie  deur  mot  en  roes  verteer  v/ord  nie,  wat  ons  beste 
soort  vaderlander  word. 

Sy  heimwee  waar  hy  tans  aan  die  Universiteit  van  Notre 
Dame  in  Indiana  sit,  is  nie  sentimenteel  nie.  Dit  is  die  vrug 
van  ware  toewyding  en  liefde,  omdat  dit  in  ,ons  redelike  Gods- 
diens’  sy  fondament  vind. 

Daar  is  ’n  aanhaling  uit  Spreuke  8 wat  vir  my  meer  as  enig- 
iets  anders  Marthinus  Versfeld  saamvat.  Hy  self  haal  dit  graag 
aan: 

Toe  Hy  die  hemele  berei  het,  was  ek  daar;  toe  hy  ’n  kring 
afgetrek  het  op  die  oppervlakte  van  die  wêreldvloed; 

toe  Hy  die  wolke  daarbo  gevestig  het,  toe  die  bronne  van  die 
wêreldvíoed  sterk  geword  het; 

toe  Hy  vir  die  see  sy  grens  gestel  het,  dat  die  waters  sy  bevel 
nie  sou  oortree  nie;  toe  Hy  die  fondamente  van  die  aarde  vas- 
gestel  het  — 

toe  was  ek  ’n  kunstenaar  naas  Hom,  en  ek  was  dag  vir  dag 
vol  verlustiging  en  het  gespeel  voor  sy  aangesig  altyd, 

en  het  gespeel  op  sy  wêreldrond,  en  my  verlustiging  was  met 
die  mensekinders. 

{Spreuke  8,  27-31) 

WESSEL  PRETORIUS 


HONNE  SONNE 
jy  het 

grys  geword 
oud  geword 

oubaas  se  honne 

van  leeg 

lê  en 

niksdoen 

en  sug 

sug  ja 

oubaas 
sug  ook 

dis  mos  nie  sonne 
oud  geword 
grys  geword 
het  ek 

EK  IS  17 


waar? 

is  rooikappie  aspoestertjie 
hansie  en  grietjie 
het  verdwaal  in  my  jare 
— ek  is  eensaam 


meisie 

wees  ag  toe  my  aspoestertjie 
nie  nog  ’n  olyf 
klim  uit  my  martini 
skink  my  vol  sprokies 


waar? 

is  vader  jakob  vader  jakob 
slaap  jy  nog  slaap  jy  nog 
hoor  hoe  lui  die  kerkklok 
— tydkolk  het  my 


GISTER  EN  VANDAG 

gister  en  vandag 
het  die  drumpel  deurgetrap 
luister  na  die  voetstappe 
hulle  dictums  spreek  tot 
die  Kreti  en  die  Pleti 

CHRIS  ZIETSMAN 


VOOR  WIM 

uitlander 
gaan  terug 
wat  soek  jy  hier 
geld? 

parasiet 

jy  wil  nie 

'n  nommer  langs  myne  hê  nie 
want  jy  is  bang  om  te  vat  aan 
’n  F.N. 

of  aan  die  paneelbord  van 
’n  impala 

o£  aan  'n  onkoerantiese 
atoombom 

beskerm  hierdie  knalgoud 
en  put  dán  daaruit 


ISABEL 


Isabel 
waar  is  jy? 

die  keer  toe  jy  gehuil  het 

asof  jy  kon  verstaan 

jou  oë  nat  van  medelye 

toe  ek  jou  vertel  het 

en  nie  wou  vertel 

het  ek  jou  die  mceste  liefgehad: 

jy  is  nog  altyd  by  my 
Isabel! 

ALIDA  M.  GREY 


KINDERBOEKE:  WAAR  BLY  ONS  EIE? 

(’n  Resensie  met  ’n  vraag.) 

Lilian  Moore:  Buksie  Wasbecr  en  die  vcr  wêrcld,  HAUM, 
Kaapstad,  1966. 

Hierdie  boekie  is  ’n  aantreklike,  vertaalde  uitgawe  van  die 
diereverhaaltjie  ,,Little  Beacon  and  the  Outside  vVorld”.  Met 
Leo  van  der  Westhuizen  se  vertaling  is  seker  nie  fout  te  vind 
nie.  Saam  met  Buksie  Wasbeer  en  die  muishondjies  kort  op  sy 
hakke  waag  ons  dit  na  die  ver  wêreld  anderkant  die  stroom 
en  die  blinkbessiebosse.  Die  illustrasies  vertolk  die  avontuur- 
like  beweeglikheid  van  Buksie  en  sy  maatjies.  Hierdie  prentjies 
verhoog  inderdaad  die  aanskoulikheid  en  lei  die  kind  beslis 
verder  as  die  geskrewe  woord. 

Ons  moet  egter  met  bedenking  vra:  Waarom  nog  ’n  ver- 
taling?  In  hoeveel  Afrikaanse  kinderboeke  word  ons  eie  diere- 
lewe  uitgebeeld?  Ons  kleinspan  sal  dit  geniet  en  waardeer 
om  meer  te  hoor  van  ons  springbokkies,  duikers  en  hasies;  van 
hulle  bosveld-  en  grasveldwedervarings.  Hoeveel  kinders  weet 
iets  van  ons  suikerbekkies,  van  die  skigtige  kiewietjies  of  van 
’n  mamma  tarentaal  met  haar  ratse  kleintjies?  Dit  is  mos  nie 
net  die  vreemde  Buksie  Wasbeer  wat  kan  praat  of  wat  waag- 
halsig  kan  wees  nie.  Wie  het  al  vir  ons  ’n  storie  vertel  van 
die  kranige  streke  van  Boetie  Blesbok? 

Die  belangstelling  van  die  kleuter  en  die  jong  kind  is  aller- 
eers  op  die  eie  en  die  bekende  gerig.  Die  skrywers  van  kinder- 
boeke  hou  met  hierdie  belangstelling  rekening,  maar  hulle 
besef  ook  dat  die  goeie  verhaal  die  ervaringsfeer  van  die  kind 
moet  verbreed  deur  die  inskakeling  van  die  onbekende.  In 
ons  groot  en  wye  land  is  daar  egter  oneindig  baie  interessante 
en  vreemde  dinge,  onbekende  sake  om  die  bekende  in  ons 
kinderstories  aan  te  vuí.  Die  uitbouing  van  ’n  tipies-eie  Afri- 
kaanse  en  Suid-Afrikaanse  kinderlektuur  stel  ons  skrywers  en 
uitgewers  steeds  voor  ’n  nuwe  uitdaging.  Dit  skyn  asof  ons 
te  gereed  is  om  die  kind  van  die  beertjie  in  die  blinkbessiebosse 
te  vertel  en  dat  ons  dan  gerieflikheidshalwe  vergeet  dat  hy 
nog  niks  weet  van  die  diertjies  wat  agter  die  tamboekiegras 
wegkruipertjie  speel  nie. 

Joan  Cass:  Dic  Bootrit,  Tafelberg-Uitgewers,  Kaapstad, 
1966. 

Nog  ’n  vertaling!  ’n  Prettige  verhaaltjie  van  Kietiekat  en 
vyf  ditsemse  kleintjies  se  petaljes  tydens  ’n  bootrit  wat  daarop 
uitloop  dat  Tossie,  die  stompstertkat  van  die  eiland  Man,  ook 
by  die  groepie  aansluit.  ’n  Goeie  kattestorie  sal  enige  kleuter 
interesseer,  maar  dan  moet  die  milieu-skildering  nie  geheel 

en  al  buite  sy  ervaringslewe  val  nie.  Wanneer  die  gety  in 
die  rivier  styg,  vaar  ons  saam  met  Bill  Briggs  in  sy  boot,  die 
Gypsy  Queen.  Ons  seil  deur  plat,  wye  watervelde  tot  by 
Bridgeport  waar  die  kanaal  by  die  rivier  aansluit.  Daar  maak 
ons  kennis  met  ’n  sluis,  sluishekke  en  ’n  sluiswagter.  Ons  vaar 
in  die  kanaal  op  tot  by  Troutbeck  waar  Bill  Briggs  se  drie 
broers  woon.  Selfs  ’n  grootmens  sou  moeilik,  sonder  onnodige 
onderbreking  van  die  verhaal,  bepaalde  fasette  van  die 
vreemde  opset  aan  die  kind  verduidelik.  Vir  wie  is  die  storie 
eintlik  bedoel?  Die  nege-  en  tienjarige  wat  reeds  die  boekie 
met  gemak  kan  lees,  stel  nie  meer  in  hierdie  tipe  katteverhaal 
belang  nie. 

Die  artistieke  versorging  is  deur  William  Stobbs,  hoof  van 
die  Maidstone-kunskollege,  behartig.  Ook  hier  is  die  voorstel- 
ling  interessant,  maar  vir  die  Afrikaanse  kind  bepaald  vreemd 
en  ongewoond:  ek  bedoel  die  hele  uitbeelding  van  die  uitheem- 
se  kanaalvaart  waar  die  opset  deur  ’n  snaakse  spul  katte  oor- 
heers  word.  Sonder  leiding  sal  die  kind  die  illustrasies  moeilik 
reg  vertolk. 

By  ons  waardering  vir  die  beskikbaarstelling  van  goeie  ver- 
taalde  werk,  moet  ons  ook  waarsku:  by  kinderboeke  geld  meer 
faktore  as  die  heelhuidse  reproduksie  van  die  vreemdsoortige. 
Ten  spyte  van  Flooi  du  Plessis  se  goeie  idiomatiese  vertaling, 
val  die  breë  geheel  van  Die  Bootrit  ongelukkig  buite  die  bevat- 
likheid  van  ’n  groot  persentasie  van  daardie  kindertjies  vir 
wie  die  verhaal  as  sodanig  eintlik  geskik  is. 

Waar  bly  die  Afrikaanse  kinderskrywers  dan? 

Hester  Heese:  Aljander,  Aljander  so  deur  die  Bos,  Tafel- 
berg-Uitgewers,  1966. 

Dwarsdeur  hierdie  keurige  boekie  het  ons  ’n  fyn  skildering 
van  Soebatsfontein  se  landelike  rustigheid,  presies  die  regte 
milieuskepping  met  voldoende  beweegruimte  vir  Lien  en  haar 
kat  se  lewensblye  dae.  Lien  huppel  en  trippel  langs  die 
paadjies;  sy  dans  tussen  die  paddastoele;  sy  sit  langs  die 
stroom  of  sy  laat  Pikkenien  kadoems  in  die  visdam  val.  Daar 
is  so  baie  geliefde,  veilige  en  bekende  hoekies,  maar  tog  ook 
om  die  draai  die  onbekende,  die  vreemde,  die  vreesaanjaende. 
Ook  op  Soebatsfontein  sluip  die  dreigende,  donker  gedaante 
■ — die  ding  met  die  baard!  Lien  word  bang;  ’n  groot  bang  kruip 
agter  haar  rugvel  op  tot  in  haar  hare.  Vir  elke  kind  is  vrees 
’n  heel  natuurlike  ondervinding.  So  moet  dit  wees,  ook  vir 
Lien.  En  hoe  wonderlik  is  dit  nie  vir  ’n  bang  kindjie  om  dan 
’n  veilige  toevlugsoord  te  hê  nie.  Lien  hardloop  dwarsdeur  die 
hekkie,  vas  teen  Ouma  se  voorskoot  wat  soos  'n  kombers  om 
haar  vou.  By  die  draad  staan  die  baardgesig.  Dis  Doors  Hout- 
kapper.  Sy  hoef  nie  meer  bang  te  wees  nie.  Ook  nie  vannag 
nie.  Sy  hoef  nie  alleen  te  slaap  nie.  Sy  lê  veilig  agter  Ouma 
se  rug,  snoesig  in  die  warm  bed. 

Plek-plek  het  die  verhaaltjie  die  sjarme  van  ’n  ou-wêreldse 
sprokie.  Die  rympies  wat  orals  ingevleg  word,  verhoog  die 
tintelende  vrolikheid.  Die  verhaal  kan  weer  en  weer  vir  die 
voorskoolse  kleuter  voorgelees  word.  Dit  kan  gebruik  word 
om  die  ingehokte  stadskind  op  ’n  verbeeldingsvlug  die  vrye 
ruimtes  in  te  lei.  Die  boekie  hoort  ook  op  die  rak  van  die 
skoolbiblioteek.  St.  I-  en  Il-kinders  sal  dit  met  genot  kan  lees. 
Dit  maak  nie  saak  as  hulle  die  verloop  van  die  gebeure  reeds 
ken  nie,  want  die  jeugdige  lesertjies  geniet  ook  die  heront- 
moeting  met  hulle  ou  bekendes  in  die  storiewêreld. 

Die  swart  en  wit  illustrasies  in  die  boekie  is  behoorlik  en 
vol  kinderlike  eenvoud. 

Met  die  Afrikaanse  Kinderboek  is  nie  veel  verkeerd  nie. 
Daar  is  net  te  min! 


GELDPRYS  VIR  EENBEDRYF 


Ter  viering  van  die  25  jarige  bestaan  van  die  Wesrandse  Afrikaanse  Kuns- 
vereniging  het  die  bestuur  die  volgende  wedstryd  vir  skrywers  en  aspirant 
skrywers  aangekondig: 

1.  Aard  van  stuk:  Eenbedryf,  geskik  vir  leerlinge  van  die  laer-  of  hoërskool. 

2.  Onderwerp:  Enige  eg  Suid-Afrikaanse  tema. 

3.  Prysgeld:  Eerste  Prys:  RlOO. 

Tweede  Prys:  R50. 

Derde  Prys:  R25. 

4.  Beoordelaars:  1.  ’n  Bekende  regisseur(-seuse) . 

2.  'n  Bekende  letterkundige. 

3.  ’n  Bekende  letterkundige  kritikus. 

5.  Bundelregte:  As  daar  genoeg  stukke  is  en  die  gehalte  die  koste  reg- 

verdig,  sal  die  bestuur  publikasie  oorweeg. 

6.  Sluitingsdatum:  31  Januarie  1967. 

7.  Inskrywingsvorms  en  verdere  besonderhede  is  verkrygbaar  van: 

Die  Algemene  Sekretaris, 

Wesrandse  Afrikaanse  Kunsvereniging, 

Privaatsak  2019, 

KRUGERSDORP. 

SKYFIES 


Pretoria  is  ’n  wakker  dorp\ 
dis  Standpunte,  Tydskrij, 

Klasgids,  Wurm  en  Worp. 

Diedumdatta  doemdattadrif. 

Jammer  maar  dis  die  enigste  woord  wat  ek  aan  kan  dink  wat  naastenby  rym 
met  Tydskrif.  Dié  blad  het  ook  ’n  naam  soos  ’n  homeopatiese  antisuurmiddel ! 
Dis  waar  Worp  vir  Tydskrif  voor  is.  Dit  rym,  dit  klink  so  atleties  en  g’n  mens 
weet  waar  die  werpskyfie  gaan  land  nie.  Dis  so  onvoorspelbaar.  En  nou  hoor 
mens  hier  in  Pretoria  van  groeperinge  om  dié  of  daardie  blad,  die  en  daardie 
wat  die  redakteur  van  so  en  so  ’n  blad  gaan  bladsteek  het.  En  dit  groepeer  en 
de-groepeer,  distansieer  en  de-distansieer  vir  die  vale.  Standpunte  se  redakteur 
gaan  nou  ’n  lesingtoer  in  Nederland  onderneem.  Maar  as  ek  die  dinge  om  my 
gade  slaan,  wonder  ek  of  hy  sy  blad  nog  sal  kry  waar  hy  hom  laas  laat  staan 
het.  Pretoria  is  ’n  wakker  dorp  I 

As  die  Publikasieraad  langer  langs  die  Mooirivier  sit  om  ons  letterkunde 
die  on-mooi  ou  goedjies  af  te  vang  gaan  hy  dalk  ’n  paar  visse  verloor.  Want 
kyk:  die  letterkunde  is  deesdae  so  vol  troebel  dinge  dat  die  Vaal  ’n  veel 
beter  hengelplek  sou  wees.  Maar  drie  kwart  van  die  Republiek  se  digters  koek 
nou  mos  langs  die  Apies.  En  vang  nou  in  die  Mooirivier  die  Vaal  se  modder- 
visse  wat  in  die  Apies  boer!  Jy  sal  jou  gooi  moet  ken  of  jou  wurm! 

Die  saamtrek  van  skrywers  langs  die  Apies  — dis  nes  met  die  ontdekking 
van  goud  destyds.  Dit  lok  ook  allerhande  „uitlanders”  wat  minder  oor  die  goud 
begaan  is  as  oor  die  morele  stemreg. 

Raad  vir  Gestremdes  en  Ontdigters: 

Kan  ons  nie  meer  verder  gaan 
dan  skryf  ons  weer  'n  reisverhaal. 

Ons  liewe  goeie  Afrikaanse  publiek  koop  liewer  bioskoopkaartjies  as  boeke. 
En  as  sommige  nog  ’n  boek  koop,  soek  hulle  hom  tussen  die  vis  en  skyfies 
uit,  en  dra  dit  huis  toe  saam  met  die  koerant  en  ’n  rock-’n-roll-brood.  Maar 
as  mense  se  geestelike  ontwikkeling  nog  via  hulle  kéél  gaan,  volg  dit  minstens 
die  boonste  „pad”. 

As  iemand  binne  die  vólgende  vyf  jaar  wéér  verwag  ek  moet  êrens  toe  gaan 
om  Elektra  te  hoor,  pleeg  ek  moord!  Ek  het  nie  die  Grieke  nodig  om  my 
morbied  te  maak  nie. 

Hoe  kry  mens  ’n  wet  teen  spreekkore  aangeneem  ? 

Dat  digters  met  al  hulle  wolhaarteorieë  oor  die  aard  van  ’n  gedig  dit  regkry 
om  sulke  ontroerende  skoonhede  te  skep  — dit  bly  vir  my  ’n  wonder.  Aan 
hulle  praat  geoordeel,  sou  jy  uit  hulle  penne  eerder  klein  pêrebytjies  te  wagte 
wees. 

Ek  het  digters  lief  omdat  hulle  so  heerlik  steekhoudend  kan  lieg. 

Die  kritikus  wat  op  ’n  paar  invloede  afkom  en  die  gedig  verder  miskyk, 
verkeer  onder  die  invloed. 

Hoeveel  digters  is  al  deur  kritici  gehelp?  En  hoeveel  letterkundes  ? Tog  help 
die  letterkunde  en  die  digter  die  kritikus  — aan  sy  bedryf.  (In  Suid-Afrika  kan 
dit  beslis  nie  aan  ’n  broodwinning  wees  nie.  Daarvoor  is  daar  te  veel  wat 
mekaar  by  die  bak  vertrap.) 

OU  GRIETJIE 

BOEKE  ONTVANG,  1966 


A.  A.  BALKEMA,  KAAPSTAD 

Bouws,  Jan:  Die  Musieklewe  van  Kaapstad  1800-1850  {en  sy  verhou- 

ding  tot  die  musiekkultuur  van  Wes-Europa)  R5.00 

AFRIKAANSE  PERS-BOEKHANDEL,  JOHANNESBURG 

Breytenbach,  Jan:  Sajonara  Geisja.  (’n  Reis  deur  Japan)  

Degenaar,  J.  J.:  Die  Wêreld  van  Albert  Camus 

Afrikaanse  slcrywers  oor  hulle  jeug:  Herinnering  se  wei Rl.90 

Mikro:  Waar  die  Bokmakierie  jluit Rl.65 

Preller,  Mauritz:  Die  Wit  Engel. 

Van  Straten,  As.:  Daar’s  'n  gaatjie  in  die  middel  van  die  see.  (’n 

studente-roman)  Rl.95 

Versfeld,  Marthinus:  Wat  is  Kontemporêr? 

(Vier  opstelle  oor  ons  tyd.) 

Vermaak,  Chris:  Braam  Fischer,  the  Man  with  two  Faces. 

HAUM,  KAAPSTAD 

Jonker,  Abraham  H.:  Die  tien  heste  (kortverhale)  Rl.50 

Moore,  Lilian:  Buksie  Wasbeer  en  die  ver  wêreld. 

(Vert.  Leo  v.  d.  Westhuijzen)  Rl.25 

Rudolph,  C.  F.:  Swem,  V ersteende  Vis!  ('n  Novelle)  Rl.85 

HUMAN  & ROUSSEAU,  KAAPSTAD 

H & R en  Rembrandt-stigting:  S.A.  Kuns  in  die  twintigste  eeu. 

’n  Skitterende  en  keurige  prestige-uitgawe  R16.50 

Calvino,  Italo  ( Samesteller) : Die  koning  van  die  poue  e.a.  Italiaanse 

Sprokies.  (Vert.  Marie  Agostinus)  R2.25 

Knobel,  Wilhelm:  Bloedsteen  (’n  Debuutbundel)  Rl.65 

Schoeman,  Karel:  Berig  uit  die  Vreemde.  (’n  lerse  Dagboek)  Rl.58 

BLOKBOEKE: 

No.  7 Grové,  A.  P.  (behandel  deur):  Raka  65c 

No.  6 Pheiffer,  R.  H.  (behandel  deur):  Dias  en  ander  Hoorspele 

van  N.  P.  van  Wyk  Louw  65c 

JOHN  MALHERBE,  KAAPSTAD 

Mikro:  Oudepalmiet. 

NASIONALE  BOEKHANDEL,  KAAPSTAD 
Cloete,  T.  T.  (Samesteller):  Vyfling 

(’n  Bundel  eenbedrywe  van  Hertzogprys-wenners)  Rl.60 

Cloete,  T.  T.  (Samest.):  Faune.  (’n  Bloemlesing.)  Rl.50 

Grové,  A.  P.  en  Botha,  Elize:  Handleiding  by  die  studie  van  die 

Letterkunde  Rl.75 

Heerden,  Emst  van:  Anderkant  Besit.  (’n  Bundcl  verse.)  Rl.75 

Nienaber,  P.  J.  (Samest.):  Beeld  van  ’n  digter  — N.  F.  van  W yk 
Louw  (Aangebied  aan  N.  P.  van  Wyk  Louw  by  sy  sestigste  ver- 

jaardag  deur  Nasionale  Boekh.)  R3.75 

Plessis,  P.  G.  du  (Samest.):  Haljeeu.  (Verhale  uit  die  Huisgenoot 

1916  tot  1966)  R1.65 

Walt,  P.  D.  van  der  (Samest.):  Versavontuur. 

(’n  Keur  uit  lang  Afrikaanse  verhalende  gedigte.) 

SIMONDIUM-UITGEWERS 


Malherbe,  Marie:  Land  van  Kokanje. 

TAFELBERG-UITGEWERS,  KAAPSTAD 

Cass,  Joan:  Die  Bootrit.  (Vert.  Flooi  du  Plessis.)  ’n  Kinderverhaal Rl.50 

Fischer,  Marie  Louise:  Die  Aangeklaagde  (Visser,  Ludwig). 

Heese,  Hester:  Aljander,  Aïjander  so  deur  die  Bos  95c 

Hoppner,  B.  Bartos:  Prins  van  die  Tartare.  (Vert.  Marie  de  Kock)  Rl.50 

de  Jongh,  Marius:  Die  Waters  van  Toringberg  Rl.80 

Landman,  ds.  W.  A.:  Opreg  uit  die  Hart. 

(’n  Reeks  godsdienstige  artikels)  R1.50 

Longden,  H.  W.  D.:  Ligvoet  — die  Koedoebul.  Derde  druk  Rl.20 

Longden,  H.  W.  D.:  Koggelman  die  Kierievegter.  Vierde  druk  Rl.20 

Marais,  Andrew:  Blitse  van  die  Renbaan  Rl.75 

Riet,  Willem  van:  Stroomaf  in  my  Kano  Rl.75 

Strydom,  C.  J.  Scheepers:  Wilde  Roeping  R1.80 

Wahner,  Horst:  Die  Mede-Vlieënier.  (Vert.  G.  P.  K.  Kirsten)  Rl.50 

VOORTREKKERPERS,  JOHANNESBURG 

Loots,  Jacques:  Eenhoring.  (’n  Debuutbundel)  Rl.50 

Marais,  C.  L.:  My  plaas  se  naam  is  ouma  Susan  Rl.45 

Nel,  J.  J.  en  Rensburg,  B.  J.  J.  van:  Die  Wonder  van  die  Woord 

(Stelwerk  vir  St.  9 en  10)  R1.45 

Perold,  Jan  M.:  Winde  van  V erandering  R1.50 

Plekker,  Freda:  Petisie  van  die  Loodsoldaat 

(’n  Uiters  belowende  debuutbundel)  Rl.60 

Plessis,  W.  K.  du  (Red.):  Keurverhale  uit  Moderne  Nederlands  Rl.45 

Winter,  B.,  en  Mayda  de,  en  Killick,  D.  J.  B.: 

Ses  en  sestig  Transvaalse  Bome  R3.00 

RUILNOMMERS  ONTVANG 

Deleu,  Jozef:  Moderne  Zuid-Afrikaanse  Lyriek  (Jaargang  XIII,  Nr.  9 — 10 
in  die  reeks  De  Bladen  voor  de  Poëzie,  Lier,  1966. 

’n  Welkome  bloemlesing  vir  die  Nederlandse  en  Vlaamse  lesers  van 
Afrikaans. 

Pauwels,  Werner:  Verloren  gezongen  zomer,  nr.  8 in  die  reeks  De  Bladen 
voor  de  Poëzie,  Lier,  1966. 

Verm,  Bert:  Ergens  het  Verhaal,  Jg.  14,  nr.  1 in  die  reeks  De  Bladen  voor 
de  Poëzie,  Lier,  1966. 

Yang  (Werkschrift  voor  Literatuur)  nr.  16,  17,  18  en  19. 

DESCLEE  DE  BROUWER,  BRUGGE. 

In  die  serie  Open  Kaart: 

Gijsen,  Marnix:  Zelfportret,  gevleid,  natuurlijk. 

Demedts,  André:  De  dag  voor  gisteren. 

Streuvels,  Stijn:  In  levenden  lijve. 

Muziekraad,  De  Nationale:  Voorlichtingsblad  van  het  Belgisch  Muziekleven, 
Brussel,  1966. 

Teksten  en  Documenten  nr.  214-215:  Belgische  Talenten,  Buitenlandse  Films, 
Ministerie  van  Buitenlandse  Zaken  en  -Handel:  Belgische  Talenten,  Brussel, 
1966. 

De  Nieuwe  Taalgids,  Jg.  95,  nr.  5. 

